Niyaavi Zuvaanaa Imaaraathun Vehtunu Iru Kotary Gai Thibi Meehun Hayyaru Kohfi - Vaguthu\nނިޔާވި ޒުވާނާ އިމާރާތުން ވެއްޓުނުއިރު ކޮޓަރީގައި ތިބި މީހުން ހައްޔަރުކޮށްފި\n10 މަސް ކުރިން ( މާޗް 11, 2018 )\nމ. ވީނަސް ގޭ ފަސް ވަނަ ބުރިން މިއަދު ޒުވާނަކު ވެއްޓި ނިޔާވިއިރު އޭނާ އާއި އެކު އެއިމާރާތުގެ ކޮޓަރިއެއްގެ ތެރޭގައި އުޅުނު އެންމެން ހައްޔަރުކޮށްފިއެވެ.\nމަޖީދީމަގު ސޮނީ ހާޑްވެއާ ފިހާރަ ހިންގާ އިމާރާތުގައި ހުންނަ ގެސްޓް ހައުސްގެ ފަސް ވަނަ ބުރީގެ ބެލްކަންޏަކުން ވެއްޓި ނިޔާވީ އުމުރުން 22 އަހަރުގެ ޒުވާނެއް ކަމަށްވާ އަހުމަދު ޔަޝް އެވެ.\nފުލުހުން މިއަދު ހައްޔަރުކޮށްފައި ވަނީ ޔަޝް އާއި އެކު ރޭ އެކޮޓަރީގައި އުޅުނު ދެ އަންހެނަކާއި ފިރިހެނެެވެ.\nޔަޝް އިމާރާތުގެ މަތިން ވެއްޓި ނިޔާވެފައި ވާއިރު ރޭ ފަތިހުން ފެށިގެން އެމީހުން ތެރޭ ހަމަނުޖެހުންތަކެއް ހިނގައިގެން އުޅޭހެން ހީވާ ފަދަ އަޑުތަކެއް އިވިގެން ގެސްޓް ހައުސް ހިންގާ ފަރާތުން އެކަން ފުލުހުންނަށް ރިޕޯޓް ވެސް ކުރިއެވެ.\nނަމަވެސް ފުލުހުން ވަނީ ކޯޓު އަމުރެއް ނެތުމުން ގެސްޓް ހައުސް އަށް ނުވަދެވޭނެ ކަމަށް ބުނެފައި ކަމަށް ގެސްޓް ހައުސް އިން ބުނެއެވެ.\nޔަޝްގެ މަރާއި ގުޅޭ ގޮތުން ފުލުހުން އަދި އެއްވެސް މައުލޫމާތެއް ނުދެއްވައެވެ.\nމާޗް 11, 2018 - 12:19\nކުއްލި ނުރައްކަލުގެ ދަށުން ނުވަދެވޭނެތޯ؟!\nމާޗް 11, 2018 - 12:24\nމިފަހަރު ނުލިބުނުދޯ ކޯޓުއަމުރެއް !!!\nމާޗް 11, 2018 - 12:25\nއެސް.އޯ.އީ ދަށުން ކޯޓް އަމުރު ބޭނުންވޭތޯ؟ ވަރަށް ދެރަ އަނެއްކާ ވެސް އަނެއް މަރު. އާއިލާއަށް ކެތްތެރިކަން ދެއްވާށި...\nމާޗް 11, 2018 - 12:39\nއެސްއޯއީ އޮންނަ އިރު ކޯޓު އަމުރު ބޭނުން ވޭތަ؟ ?\nމާޗް 11, 2018 - 18:38\nއެސްއޯއީ ނިމުންކަން އެނގޭތޯ\nމާޗް 11, 2018 - 21:43\nނުނިމެ. ރިޔާސީ އިންތިހާބާހަމަޔަށް ދެމިއޮންނާނެޔޯ...........\nމާޗް 11, 2018 - 12:49\nފުލުހުން ތިކަމުގަ ކޯޓުއަމުރެއް ބޭނުންވާ ސަބަބު !\nމާޗް 11, 2018 - 13:10\nއޭނާ މަރާލަން ވައްޓާލީ ނޫނީ މަސްތުވެގެން ވެއްޓުނީ. ރަނގަޅަށް ތަހުގީގުކުރަންޖެހޭ ކަމެއް. ތިޔަތަނުގައި އެމީހުން ތިބެންޖެހުނީ ކީއްވެ ހެއްޔެވެ؟ މައިންބަފައިން ކޮބާ ހެއްޔެވެ؟\nމާޗް 11, 2018 - 13:15\nކުއްލި ހާލަތުގައި ބައެއް ފަރާތްތަކުން ހައްޔަރުކުރަންވީމަ، ކޯޓް އަމުރު ހޯދަން ނުޖެހޭ.\nމާޗް 11, 2018 - 13:19\nމިދުވަސްވަރު ކޯޓު އަމުރެއް ބޭނުމެއްނުވާނެ. ތި ޒުވާނާގެ މަރުގެ ޒިންމާ ޕޮލިހުން ނަގަންޖެހޭ. ކޯޓު އަމުރު ބޭނުންވާނެކަމަށް ބުނި ޕޮލިސްމީހާއަށް ދައުވާކުރަންޖެހޭނެ.\nމާޗް 11, 2018 - 13:28\nކީއްކުރާނީ ކާފިޔާ އިއުލާން ކުރީމަ ވާނީ މިހެން.، ސިޔާސީ ވެރިން ހައްޔަރު ކުރެވޭނެ ކޯޓު އަމުރުނެތަސް، އެކަމު އެހެން މީހުންނެއް ނުކުރެވޭނެ. ސަޅިތީތި.\nމާޗް 11, 2018 - 13:33\nހީކުރީ ކޯޓު އަމުރަކާއިވެސްނުލާ މިދުވަސްވަރުގެފުލުހުންނަށް މީހުން ހައްޔަރުކުރެވޭކަމަށް\nމާޗް 11, 2018 - 13:35\nއެމަޖެންސީގަ ކޯރޓް އަމުރު ބޭނުން ވަނީ ބައެއް ކަންކަމުގަތަ.\nމާޗް 11, 2018 - 13:37\nހަަާދަ ހެެއްވައެޭ ކުއްލިނުރައްކަާ އިއުލަާން ކޮއްފަ އޮތިީމަ އެޭކިޔަާފަ ކޯޓުއަމުރު ނެތަސް އެހެން ތަންތަނަށްވަދެވެަެދޯ?\nމާޗް 11, 2018 - 13:39\nވަކިކަމަކައް ހޯދަންޖެހޭ އެއްޗެއްތީ ( ކޯޓު އަމުރު ) ނިމެނީ ......\nމާޗް 11, 2018 - 13:43\nގެސްޓުހައުސް ހިންގާ ފަރާތުން ރިޕޯރޓް ކުރީމަވެސް ކޯޓް އަމުރު ބޭނުންވޭތަ؟ ހުއްދަ ލިބިގެން ވަދެވޭނު؟ އެހެން ނޫނަސް މިއޮތީ ކުއްލި ނުރައްކަލުގެ ހާލަތު.. އަމުރު ނެތި ވަދެވޭނެ.. ފުލުހުންގެ ޒިންމާ އަދާ ނުކުރެވިފަ ތިއޮތީ\nމާޗް 11, 2018 - 13:51\nކޮންމެހެން ވަންނަން ބޭނުންވާ ތަންތަނަށް ހެދުނެހް ހަވީރެއް ދަންވަރެއް ނެތި ވަދޭ. ކޯޓް އަމްރުވެސް ކޮންމެ ގަޑިއަކުވެސް ހޯދާ.\nމާޗް 11, 2018 - 13:53\nކޯޓު އަމުރު ނެތިގެން ގެއަށް ނުވަދެވި މީހެއްގެ ފުރާނަ ގެއލިގެން ދިޔައީ.. ފުލުހުން ބޭނުންވެއްޖެ ނަމަ ހާރުދަމާއި ފަތިސްދަމުވެސް ކޯޓު އަމުރު ލިބޭ ހޯދަން އުޅުނީމަ\nމާޗް 11, 2018 - 14:15\nފުލުހުންގެ ޚިދްމަތް ބޭނުންޖެހޭ ވަގުތު ކޯޓުއަމުރު؟؟؟ ގޭގޭތެރެއަށްވަދެ މީހުންގެ ލޮލަށް އޭތިމީތި ޖަހަންވީމަ ކުއްލި ހާލަތު؟؟؟ ރައްކާ ތަންތަނަށް ނުރައްކާ. ނުރައްކާ ތަންތަނަށް ރައްކާ.\nމާޗް 11, 2018 - 14:35\nޕާޓީ އެސިޑް ބޭނުންކޮށްގެން މޮޔަވަނީ\nމާޗް 11, 2018 - 14:42\nމި އަކީ ކުއްލި ހާލަތު އިއުލާން ކޮށްފަ އޮތް ޤައުމެއް ކީއްވެގެންބާ ކޯޓު އަމުރު ނެތިގެންނޭ ކިޔާފަ ނުވަދެ ތިބެންޖެހުނީ؟ ސިޔާސީ މީހެއް ވެއްޖާ ފަތިހު ކޯޓު އަމުރު ޖަހައިގެން ވެސް އެތަނަކަށް ވަންނަން ޖެހޭނެ!!\nއެންމެން ބާރަށް އަތްޖަހާފަ ނަށަން ވީތަ؟ އަދުރޭ! ނިހާނު!\nމާޗް 11, 2018 - 14:47\nޒުވާނުން ފާޙިޝް ޢަމަލުތަކުގެ ތެރޭގައި...\nމާޗް 11, 2018 - 14:59\nބަލަ ކީވެގެން ނައީ ގުޅީމަ މަރުވީމަތަ ހުައްދަދިނީ ކޯޓުން\nމާޗް 11, 2018 - 15:03\nމިހާ އަންހެނުން ގިނަ ފަސޭހަ ޤައުމެއްގައި މޮޔަޔަކު ދޯ އަންހެނާހެދި މަރުވާނީ\nމާޗް 11, 2018 - 15:18\nބަލަ ލޯތްބަކީ ކަނު އެއްޗެކޭ\nމާޗް 11, 2018 - 15:20\nއެއްވެސްކަމަކަށް ކޯޓުއަމުރު ބޭނުމެއްނުވާނެ.ގާނޫނު ހަދަށް މަޖިލިސްގައި އުޅުނުމީހުންނަށް އެހަދަށް ނޭނގިފައި ތިއޮތީ\nމާޗް 11, 2018 - 15:41\nގެސްޓް ހައުސްއި ވެރިމީހާ ނުވަތަ އެތަނާ ހަވާލުވެ ހުންނަމީހާ ގުޅީމަވެސް ޖެހޭތަ ކއ ހޯދަން ؟\nމާޗް 11, 2018 - 16:05\nއެއްކޮޓަރީއެއްގައީ ދެ އަންހެނުންނާއީ ދެ ފީރީހެނުން.. އައީލީ ގުޅުމެއް އެބައޮތްތަ އެމީހުންގެ މެދުގަ؟\nމާޗް 11, 2018 - 16:22\nކަމެއްހިނގީމަ ދޯ ހޭވެރިކަންވަނީ، ފަތިސް ވަންދެން ގްރޫޕް ހަދައިގެން ތިބެންޖެހޭތަ. ކޮބާ ބެލެނިވެރިންގެ ޒިންމާ. މިނިވަންކަން އޮތަ ވަރުން ދެންދަރިންވެސް ނެތް ހިފެހެއްޓޭކަށް. ޢހ\nމާޗް 11, 2018 - 17:42\nމިދެން ގައުމެކޭ ވެސް ބުނަން ލަދު ގަނޭ..ކޯޓުތަކުގެ ސޯޓުބޭލިފަ ހުންނަވަރުްން\nމާޗް 11, 2018 - 18:19\nގެސްޓް ހައުސްއަކަށ ވަންނާކަށް ކޯޓް އަމުރެއް ބޭނުމެއް ނުވާނެ.\nމާޗް 11, 2018 - 19:13\nމާޗް 11, 2018 - 19:17\nމާޗް 11, 2018 - 23:08\nސޯ. ފުލުހުންޖެހޭނީ ތިމަރާ ޒިންމާވާން. ފުލުހުން ހާދަ ކަޑައޭ ދޯ. މަ ކޮސްވެއްޖެ...\nމާޗް 11, 2018 - 23:32\nމިދިވެހިން މިހާރު ތިބެނީ ކޮންމެ ކަމަކަށް ސީ އާ ސީ އެއްނުކު ރެވިގެން\nމާޗް 13, 2018 - 10:59\nއެސްއޯއީ އޮންނަ އިރު ކޯޓު އަމުރު ބޭނުން ވޭތަ؟\nފަސްވަނަ ފަންގިފިލައިން ސަރުކާރު ވެއްޓެނީއޭ ބުނިނަމަ ފުލުހުންނަށް ތިތަނަށް ވަނުމަށް ފަސޭހަވީސް.. ސޮރީ މީތި ސިޔާސީ ކޮށްލެވުނީމަ..\n10 ގަޑިއިރު ކުރިން 7\n17 ގަޑިއިރު ކުރިން 9


SunOnline: America in Johnson & Johnson ge covid vaccine beynun kuran hudha dheefi\nއެމެރިކާއިން ޖޯންސަން އެންޑް ޖޯންސަންގެ ކޮވިޑް ވެކްސިން ބޭނުން ކުރަން ހުއްދަ ދީފި\nރުގިއްޔާ މުހައްމަދު މޫސާ 28 Feb 2021, 10:40\nއެމެރިކާއިން ވަނީ ޖޯންސަން އެންޑް ޖޯންސަންގެ ކޮވިޑް ވެކްސިން ބޭނުން ކުރަން ހުއްދަ ދީފަ -- ފޮޓޯ: ރޮއިޓާސް\nވޮޝިންޓަން (ފެބްރުއަރީ 28): ޖޯންސަން އެންޑް ޖޯންސަންގެ ކޮވިޑް-19 ވެކްސިން ބޭނުން ކުރުމުގެ ހުއްދަ އެމެރިކާއިން ދީފި އެވެ.\nޖޯންސަން އެންޑް ޖޯންސަންގެ ކޮވިޑް ވެކްސިން ދޭ އިރު ޖަހަން ޖެހެނީ އެންމެ ޑޯޒް އެކެވެ. އަދި އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ)އިން ބުނި ގޮތުގައި އެ ވެކްސިނަކީ ބަލީގައި ހާލު ސީރިއަސް ވުމުން ރައްކާތެރިކޮށްދޭ، ބަލީގެ ސަބަބުން ހޮސްޕިޓަލުގައި އެޑްމިޓް ކުރަން ޖެހުމުގެ ފުރުސަތު ކުޑަކޮށްދޭ ވެކްސިނެކެވެ.\n"މި ވެކްސިންއަށް ހުއްދަ ދިނުމުން ވެކްސިން ލިބެން ހުރި މިންވަރު އިތުރުވޭ، އެއީ އެމެރިކާގައި ބައި މިލިއަނަށް ވުރެ ގިނަ މީހުން މަރުވުމުގެ ސަބަބަކަށްވި ބަލިމަޑުކަމާ ދެކޮޅަށް އޮތް އެންމެ ރަނގަޅު ސިއްހީ އެހީ،" އެފްޑީއޭގެ އެކްޓިން ޑިރެކްޓަރު ޖެނެޓް ވުޑްކޮކް ވިދާޅުވި އެވެ.\nޖޯންސަން އެންޑް ޖޯންސަން އިން ވަނީ ޖޫން މަސް ނިމެންވާ އިރަށް އެމެރިކާއަށް ވެކްސިންގެ 100 މިލިއަން ޑޯޒް ފޯރުކޮށްދެވޭނެ ކަމަށް ބުނެފަ އެވެ.\nއެ ވެކްސިންގެ ޓެސްޓުތަކުގައި އެމެރިކާ، ދެކުނު އެފްރިކާ އަދި ލެޓިން އެމެރިކާއިން 44،000 މީހަކު ބައިވެރިވެފައިވެ އެވެ. އަދި ކޮވިޑުގައި ހާލު ސީރިއަސްވުމުން ރައްކާތެރިކޮށްދިނުމުގައި އެ ވެކްސިން 85.4 ޕަސެންޓު ކާމިޔާބެވެ. އަދި ބަލީގެ އެހާ ސީރިއަސް ނޫން 'މޮޑެރޭޓް' ކޭސްތަކާ ދެކޮޅަށް އެ ވެކްސިންގެ ކާމިޔާބީއަކީ 66.1 ޕަސެންޓެވެ.\nޖޯންސަން އެންޑް ޖޯންސަންގެ ވެކްސިން ޓެސްޓުތަކުގައި އެ ވެކްސިން ޖެހި އެއްވެސް މީހަކު މަރުވެފައި ނުވެ އެވެ. އަދި އެ ވެކްސިން ޖެހިތާ 28 ދުވަސް ފަހުން ކޮވިޑު ޖެހިގެން އެއްވެސް މީހަކު އެޑްމިޓުކޮށްފައި ނުވެ އެވެ.\nމީގެ އިތުރުން، މީހާގެ އުމުރާއި ނަސްލާއި އެހެން ބަލިތަކުގެ ސަބަބުން އެ ވެކްސިންގެ ކާމިޔާބީއަށް ފާހަގަ ކުރެވޭ ފަދަ ބަދަލެއް ނާންނަ ކަމަށް ޓެސްޓުތަކުން ދެއްކި އެވެ. އަދި ކޮވިޑްގެ އާ ވޭރިއެންޓުތައް ފެތުރިފައިވާ ދެކުނު އެފްރިކާ އާއި ބްރެޒިލްގައިވެސް ބަލީގެ ހާލަތު ސީރިއަސްވުމުން އެ ވެކްސިން ރައްކާތެރިކޮށްދީފައިވާ ކަމަށް ދިރާސާތަކުގައިވެ އެވެ.\nޖޯންސަން އެންޑް ޖޯންސަން އިން ވަނީ އެ ކުންފުނީގެ ކޮވިޑް ވެކްސިންއަށް ހުއްދަ ދިނުމަށް ޔޫރަޕިއަން ޔޫނިއަން އާއި ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ)ގައި އެދިފަ އެވެ. އަދި އިނގިރޭސިވިލާތް، އީޔޫ، ކެނެޑާ އަދި ކޮވެކްސް އިންވެސް ވަނީ އެ ވެކްސިންގެ ޑޯޒްތަކަށް އޯޑަރު ދީފަ އެވެ.\nއެމެރިކާއިން މިހާތަނަށް ހުއްދަ ދީފައިވާ ދެ ކޮވިޑް ވެކްސިނަކީ ފައިޒާ-ބަޔޯއެންޓެކްގެ ވެކްސިން އާއި މޮޑާނާގެ ވެކްސިން އެވެ. އަދި މިހާތަނަށް އެގައުމުން 65 މިިލިއަނަށް ވުރެ ގިނަ މީހުންނަށް އެ ދެ ވެކްސިން ދީފައިވެ އެވެ. އެ ދެ ވެކްސިންގެ ކާމިޔާބީ ވެސް 90 ޕަސެންޓަށް އަރަ އެވެ. ނަމަވެސް އެ ދެ ވެކްސިންވެސް ރައްކާ ކުރަން ޖެހޭ ފިނިހޫނުމިނުގެ ސަބަބުން އެ ޑޯޒްތައް އެއް ތަނުން އަނެއް ތަނަށް ގެންދިޔުމަށް އުނދަގޫތައް ދިމާވެ އެވެ.\nފައިޒާއާއި މޮޑާނާގެ ވެކްސިންއާ ހިލާފަށް ޖޯންސަން އެންޑް ޖޯންސަންގެ ވެކްސިން އާދައިގެ ފްރިޖުގެ ފިނިހޫނުމިނުގައި ތިން މަހަށް ރައްކާ ކުރެވޭނެ އެވެ. އަދި އެ ވެކްސިންގެ އެންމެ ޑޯޒްއެއް ޖަހަން ޖެހޭތީވެސް ފަސޭހަތަކެއް ލިބިގެން ދާނެ ކަމަށް އެ ކުންފުނިން ފާހަގަ ކުރި އެވެ.


Relax ferry gai Huvadhoo in Adduadhathuru kuri faraai thakuge mauloomaathu hoadhanee – adduLIVE\nރިލެކްސް ފެރީގައި ހުވަދޫން އައްޑޫއަށް ދަތުރުކުރި ފަރާތްތަކުގެ މައުލޫމާތު ހޯދަނީ\nJan 14, 2021, 14:40 އަލީ ހުޒާމް\nރިލެކްސް ފެރީގައި ހުވަދޫއިން އައްޑޫއަށް ދަތުރު ކުރި ފަރާތްތަކުގެ މައުލޫމާތު ހޯދަމުންދާ ކަމަށް އައްޑޫގެ މޭޔަރ އަބްދުﷲ ސޯދިގު (ސޯބެ) ވިދާޅުވެއްޖެއެވެ.\nސޯބެ މިއަދު "އައްޑޫލައިވް"އަށް ވިދާޅުވީ ހުވަދޫގެ3ރަށަކުން ކޮވިޑުގެ ކޭސްތަކެއް ފެނުމާއި ގުޅިގެން އައްޑޫ އާއި ހުވަދޫ އާއި ދެމެދު ދަތުރުކުރާ ރިލެކްސް ފެރީން ދަތުރު ކުރި ފަރާތްތަކުގެ މައުލޫމާތު ހޯދަމުން އަންނަ ކަމަށެވެ.\nސޯބެ ވިދާޅުވީ ގއ. ދެއްވަދޫގެ އިތުރުން ދާންދޫ އަދި ވިލިނގިލިއިން ކޮވިޑު ކޭސްތަކެއް ފެނުމާއި އެކު އައްޑޫ އާއި ހުވަދޫ އާއި ދެމެދު ދަތުރު ކުރި ފަރާތްތަކުގެ މައުލޫމާތު އެއް ކުރުމުގެ މަސައްކަތް އައްޑޫ އިމަޖެންސީ އޮޕަރޭޝަން ސެންޓަރުން ފަށާފައިވާ ކަމަށެވެ.\n"ފުރަތަމަ ކޭސް ފެނުނީ ދެއްވަދޫއިން، މިކޮޅުން ބެލި އިރު ދެއްވަދޫއަކަށް ރިލެކްސް ފެރީ ނުދޭ، އެކަމަކު މިހާރު އެހެން ދެ ރަށަކުން ބަޔަކު ފެނުމުން މައުލޫމާތު ހޯދުމަށް މަސައްކަތް މިކުރަނީ" ސޯބެ ވިދާޅުވިއެވެ.\nސޯބެ ވިދާޅުވީ ޖެނުއަރީ 1 ވަނަ ދުވަހުން ފެށިގެން ހުވަދޫން އައްޑޫއަށް ދަތުރު ކުރި އެންމެންގެ މައުލޫމާތު ހޯދުމަށް ހަަމަޖެހިފައިވާ ކަމަށެވެ.\nރިލެކްސް ފެރީގެ ދަތުރުތައް ހުވަދޫ/ފުވައްމުލައް/އައްޑޫއަށް ފެށުމާއި ގުޅިގެން ފާއިތުވި ދުވަސްތަކުގައި ގިނަ ބަޔަކު ވަނީ ޑޮކްޓަރަށް ދެއްކުމަށް އައްޑޫއަށް އައިސްފައެވެ. މީގެ ތެރޭގައި ހުވަދޫގެ އެކި ރަށްތައް ހިމެނެއެވެ.


REPORT: Nasheed ge dhogakee siyaasee jessumeh!\nނަޝީދު ހެއްދެވި ދޮގަކީ ސިޔާސީ ޖެއްސުމެއް!\nއަހުމަދު ރިލްވާނަށް ހެދި ގޮތް ތަހުގީގުކޮށް ރިޔާސީ ކޮމިޝަނުން މިހާތަނަށް ތައްޔާރު ކުރީ ދެ ޑްރާފްޓެކެވެ. ރިޕޯޓެއް އަދި ނުލިޔެ އެވެ. އެއީ ރިޔާސީ ކޮމިޝަންތަކާބެހޭ ގާނޫނުގެ 21 ވަނަ މާއްދާގެ (ހ) ގައިވާ ގޮތުގެ މަތިން، އެ ކޮމިޝަންގެ މަސައްކަތް ހިނގާ ގޮތުގެ މައުލޫމާތު ރައީސުލްޖުމްހޫރިއްޔާއަށް ހިއްސާ ކުރުމުގެ ގޮތުން އަރުވަން ޖެހޭ އަޕްޑޭޓް ޑްރާފްޓެކެވެ. ކޮމިޝަންގެ ރައީސް ހުސްނުއް ސުއޫދާއި ރައީސް އިބްރާހިމް މުހައްމަދު ސޯލިހު ވިދާޅުވި ފަދައިން "ކޮންކްލޫސިވް ފައިނަލް ރިޕޯޓެ" އް ނެރެން ކުރަން ޖެހޭ އިތުރު މަސައްކަތް އަދި ބައިވަރެވެ.\nމުޅިން ފުރިހަމަ ނުވި ނަމަވެސް ރިލްވާން މައްސަލައިގެ ދެވަނަ ޑްރާފްޓުން އެކަނި ވެސް ބޮޑެތި ކަންކަން މިވަނީ ދެނެގަނެވިފަ އެވެ. ފުލުހުން އެންމެ ގިނަ ވަސީލަތްތައް ބޭނުން ކޮށްގެން ތަހުގީގު ކުރި ކަމަށް ބުނާ ރިލްވާން މައްސަލާގައި އެންމެ ބޮޑަށް އިހުމާލުވީ ވެސް ފުލުސް އޮފީސްގެ ތެރެއިންނެވެ. ބޮޑެތި ޖަރީމާތަކުގެ އަޑިއަށް ފީނައި ބަލާ، ނުފޫޒު ގަދަވެރިންގެ އަތް ދަށުގައި ތިބި މީހުން ވަނީ ހޯދިފަ އެވެ. ސިއްރު ހެކިންގެ ބަޔާންތަކުގެ މައްޗަށް ބިނާކޮށް ޓެރަރިސްޓު ބޮޑު ނެޓްވޯކެއް ވެސް ވަނީ ހޯދާފަ އެވެ. އަދި އެ އޮޕަރޭޓް ކުރާ ގޮތާއި މީހުން ވެސް ވަނީ ދެނެގަނެވިފަ އެވެ. -- މިކަންކަން އަދި ޝައްކެއް ނެތް މިންވަރަށް ކޯޓެއްގައި ސާބިތު ކުރަންޖެހޭނެ އެވެ. އެއީ މުޅީން އެހެން ކަމެކެވެ.\nއެ ބޮޑު، ބިރުވެރި ޑްރާފްޓާ ހަމައިން އެއް ކަމެއް ކުރަން ޖެހޭ ކަން އޮތީ ކަށަވަރުވެފަ އެވެ. އެއީ ކޮމިޝަންގެ ހޯދުންތަކަށް އަވަސް ފިޔަވަޅުތަކެއް އެޅުމެވެ. ކުށްވެރިން ފިލުމުގެ ކުރިން ލަސްނުކޮށް ހިފަންވެއްޖެ ކަމެވެ. ޓެރަރިސްޓު ނެޓްވޯކު ހަލާކުކޮށްލައި މުލުން ލުހެލަން ޖެހިއްޖެ ކަމެވެ.\nއެކަމަކު ރިލްވާން ރިޕޯޓުން ހާމަވި ކަންކަމަށް ފިޔަވަޅު އަޅަން ފެށުމުގެ ކުރިން ލައިގަތީ އެއަށް ވުރެ ވެސް ހާސްވާން ޖެހޭ މައްސަލައަކާ އެވެ. ގާނޫނުގައި ވަރަށް ސަރީހަކޮށް އަޕްޑޭޓުތައް ދޭން ޖެހޭނީ ރައީސަށް ކަމަށް ބުނެފައި ވަނިކޮށް ރައްޔިތުންގެ މަޖިލިސް ރައީސް މުހައްމަދު ނަޝީދުގެ އެދުމުގެ މަތިން ޑްރާފްޓު މަޖިލީހަށް ދިޔުމެވެ. އެއަށް ފަހު މަޖިލީހުގައި ގަރާރެއް އަނބުރާލާހެން، ތަޅުމުގައި ބަހައި، ވެބްސައިޓަށް ވެސް އަޕްލޯޑުކޮށްލީ އެވެ. ސިޔާސީ އެކްޓިވިސްޓުންގެ އަތަށް ވެސް ދިޔައީ އެވެ.\nމިހާރު ދެން ސިއްރު ހުރިހާ މައުލޫމާތުތައް ހާމަވެއްޖެ އެވެ؛ ރިޔާސީ ކޮމިޝަންގެ ބުރަ މަސައްކަތް އޮތީ ސޯޝަލް މީޑިއާގައި "ބޭޒާރު" ކޮށްލައިފަ އެވެ. މިއީ ރިލްވާންގެ މައްސަލާގައި މަރު ކޮމިޝަން އިން ކުރި ހުރިހާ މަސައްކަތެއް "ގެއްލުވާލުން" ފަދަ ކަމެއް ނޫން ހެއްޔެވެ؟\n"ރިލްވާންގެ މަރާ ގުޅޭ ގޮތުންް ކޮމިޝަަނުން ކުރި ތަހުގީގު ރިޕޯޓުގެ ސިއްރު ހުރިހާ ބޭފުޅުން ވެސް ހިފަހައްޓަވާނެ ކަމާމެދު އަޅުގަނޑު އިތުބާރު ކުރަން،" ޕީޖީ ލީޑަރުންނަށް ރިޕޯޓު ބައްސަވާ ލެއްވުމަށްފަހު ރައީސް ނަޝީދު ދެއްކެވި ހުއްޖަތަކީ މިއީ އެވެ.\nރައީސް ނަޝީދު އިތުބާރު ކުރައްވާ ބައެއް ފަރާތްތަކަށް ރައީސް ސޯލިހު އިތުބާރު ނެތް ކަމާއި ރައީސް ނަޝީދުގެ އަމަލުތަކުން ރިލްވާނަށް އިންސާފު ހޯދަން ކުރާ މަސައްކަތަށް ވީ ޑެމޭޖުތައް ރައީސް ސޯލިހު އިއްޔެ ޕްރެސް ކޮންފަރަންސްއެއް ބޭއްވި އިރު އެމަނިކުފާނު މޫނުފުޅާއި ހަރަކާތުން ރަނގަޅަށް ފެނުނެވެ. ނުރުހުމާއި ކަންބޮޑުވުން ހުއްޓެވެ. ވާހަކާގައި ޑިޕްލޮމެސީ ހިފަހައްޓަވާފައި ވިޔަސް ރައީސް ސޯލިހުގެ ރާގު މުޅިން ބަދަލުވެ ހިތްޕުޅު ހަމަނުޖެހިފައިވާކަން ސާފުވި އެވެ.\nރައީސް ސޯލިހު --\n"އަޅުގަނޑު ދަންނަވާލަން ބޭނުން ވަނީ މި ރިޕޯޓްގަ މި ހުރި ސިއްރުތައް ކޮންމެހެން ހިފަހައްޓަން ޖެހޭ މައުލޫމާތުތައް ހިފެހެއްޓުން، މިހާތަނަށް ވީ ކަމެއް ވެފަ އެ އޮތީ، އެ ނުވާ ކަމަކަށް ދެން ނެތް ބުނެވޭކަށް، އަޅުގަނޑަކަށް ދެންނެވޭކަށް ނެތް ރިޕޯޓް ވަކި ބަޔަކަށް ނުފެނެއެކޭ، އެބަހުރި ފެނިފަ، އޭގަ ހުރި ބައެއް މައުލޫމާތުތައް އާންމު ވެއްޖެއްޔާ ތަހުގީގަށް ދަތިވާނެ މައުލޫމާތުތައް އެބަހުރި، އެ އެއްޗެހި ހިފެހެއްޓުން އަޅުގަނޑުގެ އެދުމަކީ،" ރައީސް ސޯލިހު ވިދާޅުވި އެވެ.\nބަނޑާރަނައިބު އޮފީހުގެ ކުރީގެ ވަކީލަކު "އަވަސް" އަށް ވިދާޅުވި ގޮތުގައި ރިޔާސީ ކޮމިޝަންގެ ގާނޫނާއި އެހެން އެއްވެސް ގާނޫނެއްގައި އެ ކޮމިޝަން އިން ތައްޔާރު ކުރާ އެފަދަ ރިޕޯޓުތައް މަޖިލިސް ރައީސާ ހިއްސާ ކުރަން ޖެހޭ ކަމަކަށް ނުބުނެ އެވެ. އެކަމަކު ރިޔާސީ ކޮމިޝަންގެ ގާނޫނުގައި ރައީސް އުފައްދަވާ އެފަދަ ކޮމިޝަަންތަކުން ޖަވާބުދާރީވާން ޖެހޭނީ ސީދާ ރައީސަށް ކަމާއި އެއަށް ރައީސަކު އަަޅުއްވަން ޖެހޭ ފިޔަވަޅުތައް ވެސް ބަޔާންކޮށްފައި ވެއެވެ.\n"މަޖިލިސް ރައީސަށް ރިލްވާންގެ ރިޕޯޓު ފޮނުވަން ޖެހޭ ސަބަބެއް ނެތް. ހާއްސަކޮށް ރައީސްގެ އިޒުނައެއް ނެތި އަދި ލަފަޔަކާވެސް ނުލަައި އެކަން ކޮށްފައި އެ ވަނީ ރިޔާސީ ކޮމިޝަަންތަކުގެ ގާނޫނާ ހިލާފަށް. އެ އަމަލުގެ ސަބަބުން ބޮޑު ތަހުގީގު މިހާރު ވަނީ ކޮމްޕްރަމައިޒްވެފައި. އެ ޒިންމާ ސީދާ އުފުލަން ޖެހޭނީ ކޮމިޝަންގެ ރައީސް،"\nއެ ވަރަކުން ނުފުދުނު\nރައީސް ނަޝީދު އިދިކޮޅު މެންބަރުންތަކަކަށް ކުރެއްވި އިތުބާރެއްގެ ބޮޑު ކަމުންނާއެކު ރިލްވާން ރިޕޯޓު މަޖިލީހާ ހިސާބުން "ރަށްމެދު ރިޕޯޓަކަށް" ވެ އެކި ދިމާގައި ތާށިވީ އެވެ. އޭގެ ސަބަބުން މިއަދާ ހަމައަށް "ސުޕިން" ކުރުން ފިޔައިވައި އަސްލު މަަސައްކަތެއް ނުކުރެވެ އެވެ. ކުރަން އޮތް މަސައްކަތަކަކީ އެ މައްސަލައާ މެދު ފިޔަވަޅުތައް އަޅާ މީހުން ހައްޔަރު ކުރުމެވެ. ނަމަވެސް އެކަން ނުވެ ސަރުކާރަށް ކުރިމަތިވީ ބޮޑެތި ޕްރެޝަރުތަކެކެވެ.\nރައީސް ނަޝީދު "އުފެއްދި" އެ މައްސަލައިން ނުނެއްޓިގެން އުޅެނިކޮށް ސަރުކާރު ދިފާއު ކުރުމުގެ ބަދަލުގައި ފެނިގެން ދިޔައީ ރައީސް ނަޝީދުގެ އާ މީޑިއާ ސްޓަންޓެކެވެ. ފުލުސް އޮފީސް ރަނގަޅު ކުރަން ޖެހޭ މިންވަރު ހާމަ ކޮށްދެއްވާން ނަޝީދު ވިދާޅުވި ގޮތުގައި ފުލުހުން ގެންދަނީ އެމަނިކުފާނަށް ފާރަލަމުންނެވެ. މިއީ ކޮންކަހަލަ ވާހަކައެއް ހެއްުޔެވެ؟\nއެންމެ ހައި ޕްރޮފައިލް ޕޮލިޓީޝަނަކު އަދި ރައްޔިތުން މަޖިލިސް ރައީސްގެ ޕާޓީ ވެރި ކަމުގައި އޮއްވާ އެ ރައީސް އެވަރު ވާހަކައެއް ވިދާޅުވުމުން އެއީ ހިޔާލަށް ނާންނަ ވަރުގެ ސީރިޔަސް މައްސަލައެކެވެ. މިއީ ފުލުސް މުއައްސަސާގެ އިތުބާރު އެންމެ ބޮޑަށް ހިފަހައްޓަން ޖެހޭ ދުވަސްވަރު މިހާރު އޮތް ކުޑަ ކުޑަ އުންމީދު ވެސް ގެއްލި ފުލުސް އިދާރާ "އަނގުރު އަލިފާނަ" ށް ވެގެން ހިނގައިދާނެ ފަދަ ވާހަކައެކެވެ.\nނަޝީދު ނޫސްވެރިންނަށް މައުލޫމާތު ދެއްވަނީ -- ފައިލް ފޮޓޯ | އަވަަސް\nއެކަމަކު ފުލުހުން ބުނީ ރައީސް ނަޝީދަށް ނުރައްކަލެއް ނެތޭ އެވެ. އެހެންވެ ފާރަލާން ވެސް ޖެހޭ ސަބަބެއް ނެތޭ އެވެ. އެމްއެންޑީއެފް އިން ސީދާަ އެމަނިކުފާނުގެ ވާހަކަތައް ދޮގު ކޮށް އެފަދަ އިޝާރާތެއް ކުރައްވާފައި ނުވާނެ ކަމަށް އެބަ ބުނެ އެވެ. އެހެންކަމުން އެފަދަ އިތުރުފުޅެއް ... ނޫން "ހަމަ ބުހުތާނު ދޮގެއް" އެމަނިކުފާނު ހެއްދެވުމުގެ ބޭނުމަކީ ކޮބާތޯ ސުވާލު އުފެދެ އެވެ. އެ މަނިކުފާނު ދޮގެއް ނުހައްދަވާނެ ކަމަށް ކައިރި ބޭފުޅުން ވިދާޅުވިއަސް އެއީ ދޮގެކެވެ. އެހެންވެ ސުވާލު ކުރަން ޖެހެ އެވެ.\n"ގަބޫލު ކުރަން ޖެހޭ ހަގީގަތަކީ ބައެއް ފަހަރު ގާނޫނުތައް ފަރުމާ ކޮށްފައި ހުންނަ ގޮތުން އަބަދަކު ކުއްލިއަކަށް ބޭނުން ވެގެން ފިޔަވަޅު ނޭޅިދާނެ. އެކަމަށް ވެސް ތައްޔާރުވާން ޖެހޭ. ގާނޫނުތައް އިސްލާހު ކުރަން ތައްޔާރަށް މިތިބީ މުއައްސަސާތަކާ މަޝްވަރާ ކޮށްގެން ރަގނަޅު ފިޔަވަޅު އަޅާނަން، އެކަމަކު މިވަގުތަށް ބޭނުން ވަނީ ސިޔާސީ ފައިދާ ހޯދުމުގެ ބަދަލުގައި ސަރުކާރަށާއި މުއައްސަސާތަކަށް އެއްބާރުލުމާއި އެހީތެރިކަން. ސަމާލުކަން ހޯދަން ސަރުކާރުގެ އިތުބާރު ކަނޑުވާލުމެއް ނޫން، ސިޔާސީ ގޮތުން ޖެއްސުން ކުރުމެއް ނޫން." ސަރުކާރުގެ ދިފާއުގައި އެމްޑީޕީގެ އިސް މީހަކު ވިދާޅުވި އެވެ.\nރިލްވާން ރިޕޯޓު ތައްޔާރު ކުރުމުގެ މަސައްކަތް ކޮމިޝަނުން މިހާރު ވެސް ކުރަމުން އެބަދެ އެވެ. އަދި ޑްރާފްޓަށާއި ލީކުވި މައުލޫމާތުތަކުން ލިބުނު ގެއްލުންތަކާއި ހެދު ބާގަނޑު ފޫބެއްދުމުގެ މަސައްކަތް ފުލުހުންނާއި އޭޖީ އޮފީހުން ކުރިޔަށް އެބަގެންދެ އެވެ.\nރައީސް ސޯލިހު ސާބިތުކަމާއެކު އިއްޔެ ހާމަ ކުރެއްވި ވާހަކަތަކުން އަވަސް ފިޔަވަޅުތަކެއް ފެންނާނެ ކަމަށް މިހާރު އެބަބެލެވެ އެވެ. އެގޮތަށް ބެލެވުނަސް ހިނގާ ކަމެއް ހިގާނީ ވަގުތުކޮޅެއް ނަގައިގެން ކަމަށް ވެސް ބަލަން ޖެހެ އެވެ. ސަބަބަކީ ބައެއް ގާނޫނުތަކަށް ބަދަލުތައް ގެންނަންޖެހޭތީ އެވެ.\nމިވަގުތު މަޖިލީހުން ވެސް ޒިންމާދާރު މަސައްކަތްކެއް ކުރަން އެބަޖެހެ އެވެ. ސަރުކާރުވެސް ޒިންމާދާރުވާން ޖެހެ އެވެ. ސަމާލުކަން ހޯދުމާއި ސިޔާސީ ކާޑު ދެއްކުން ހުއްޓާލަން ޖެހެ އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު މަރުތައް ތަހުގީގު ކުރާ ކޮމިޝަން + އަހުމަދު ރިލްވާން ޕޮލިޓިކްސް ރިލްވާން ރިޕޯޓް


India Ge Idhikolhu Congress Party Ge Leaderakah Sonia Gandhi - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! -6ގަޑިއިރު ކުރިން\nއިންޑިއާގެ އިދިކޮޅު ކޮންގްރެސް ޕާޓީގެ ލީޑަރަކަށް ސޯނިއާ ގާންދީ\nއިންޑިއާގެ އެންމެ ބޮޑު އިދިކޮޅު ޕާޓީ ކޮންގްރެސް ޕާޓީގެ ލީޑަރަކަށް ސޯނިއާ ގާންދީ ހަމަޖައްސައިފި އެވެ.\nއެންމެ ފަހުން ބޭއްވުނު އާންމު އިންތިހާބުން ބަލިވުމުން މީގެ ދުވަސްކޮޅެއް ކުރިން ރާހުލް ގާންދީ ލީޑަރުކަމުން އިސްތިއުފާ ދެއްވުމާއި ގުޅިގެން ދެން ލީޑަރު ކަމަށް އަންނާނީ ސޯނިއާ ގާންދީ ކަމަށް ކުރިން ވެސް ބެލެވުނެވެ.\nސޯނިއާ ގާންދީ އަކީ ރާހުލް ގާންދީގެ މަންމާފުޅެވެ. ރާހުލްގެ ބައްޕާފުޅު ރަޖީވް ގާންދީއާއި، މާމާފުޅު އިންދިރާ ގާންދީގެ އިތުރުން މުނިކާފާފުޅު ޖަވާހަރުލާލް ނެހެރޫއަކީ އިންޑިއާގައި ވެރިކަން ކުރެއްވި ބޭފުޅުންނެވެ.\nއާންމު އިންތިޚާބުގައި މޯދީގެ ޕާޓީ، ބީޖޭޕީން އެކަނިވެސް 303 ގޮނޑި ކާމިޔާބު ކުރިއެވެ. ބީޖޭޕީ އިސްވެ އޮވެ އުފައްދާފައިވާ ނޭޝަނަލް ޑިމޮކްރަޓިކް އެލަޔަންސްގައި ހިމެނޭ އެހެން ޕާޓީތަކަށް ލިބުނު ގޮނޑިއާއެކު ބީޖޭޕީ ކޯލިޝަންއަށް ޖުމްލަ 352 ގޮނޑި ކާމިޔާބު ކުރެވިފައި ވެއެވެ.\nއިދިކޮޅު އެންމެބޮޑު ޕާޓީ، ނޭޝަނަލް ކޮންގްރެސް ޕާޓީއަށް 52 ގޮނޑި ކާމިޔާބު ކުރެވިފައިވާއިރު، އެޕާޓީ ހިމެނޭ ކޯލިޝަނަށް ޖުމްލަ 102 ގޮނޑި ލިބިފައި ވެއެވެ.\n7000 ރުފިޔާއަށް ބެލްޓެއް ގަތުމުން މަންމައަކު ރުޅިގަދަވެ ވާހަކަދައްކާ ވީޑިއޯއެއް!\nއިންޑިއާގައި މިސްކިތަށް ދިޔަ ދުވަސްވީ މުސްލިމަކަށް އަނިޔާ ކުރި މައްސަލައެއް\nމިދިޔަ މަހު 3.2 ބިލިއަން ރުފިޔާގެ މުދާ އެތެރެކުރި، ގިނައީ އިންޑިއާގެ މުދާ


މެގްނަމް ބިސްކޯދު ޕުޑިން – Vedhun\nމެގްނަމް ބިސްކޯދު ޕުޑިން\nއަފްރާޚް September 11, 2016 މެގްނަމް ބިސްކޯދު ޕުޑިން2016-09-12T18:07:31+00:00 ރެސިޕީ No Comment\n1 ޕަކެޓް ފުލް ކްރީމް\n3 ސަމުސާ ބަޓަރު ނުވަތަ މާޖިރީން\n3 ސަމުސަ ކޯން ފްލޯރ\n1 ޕަކެޓް އެޕޯލޯ (ވެފާރ ނުވަތަ ރަތްކަރުދާހުގައި ހުންނަ އެންމެ ކުރީގެ ވައްތަރު)\nފުލްކުރީމް ޕަކެޓް އެއްޗަކަށް އަޅާފައި ކައްކަން އުދުމަށްފަހު، ކޯން ފްލޯރ، ގެރިކިރު، ބިސް، އަދި ބަޓަރ މިކްސަރުގަ ރަނގަޅަށް ގިރަލާނީއެވެ. ކައްކަން އުދި ކިރުތައް ކެކެން ފެށީގައި މިކްސަރުގައި ގިރަފައި ހުރި އެއްޗެހިތައް ކެކެމުންދާ ކިރުތަކުގެ ތެރެއަށް އޮއްސަލުމަށްފަހު ކްރީމް ހުންނަ ގޮތަށް އެތަކެތި އޮމާންވަންދެން ރަނގަޅަށް ކައްކާލާށެވެ.ކައްކަމުންދާއިރު މަޑުމަޑުން ހާވަން ވާނެއެވެ.\nކެއްކި ކްރީމްތަކުން އެއްބައި ޓްރޭއެއްގައި ފަށަލައަކަށްވާގޮތަށް ފަތުރާލަށެވެ، އަދި އޭގެ މަތީގައި މާރީ ބިސްކޯދު އެތުރުމަށްފަހު އަނެއްކާވެސް ކްރީމްގެ ފަށަލައެއް ފަތުރަލާށެވެ. އެއަށްފަހު އެޕޯލޯ ރަނގަޅަށް ގާނަފައި ނުވަތަ ހިމުންކޮށް ފުނޑުކޮށްފައި އެޕޯލޯ ފަށަލައެއް ފަތުރާށެވެ. މިހާ ހިސަބަށް އަންނައިރު ހުންނަނީ އެންމަ މަތީގައި ކްރީމް، އެގޭ މަތީގައި، މާރީ ބިސްކޯދު، އޭގެ މަތީގައި އަނެއްކާވެސް ކްރީމް، އަދި އޭގެ މަތީގައި އެޕޯލޯއެވެ.\nބޭނުންވާ ވަރަށް ފަށަލަ އިތުރު ކުރުމަށްޓަކައި މިދެންނެވުނު ތަރުތީބުން ޓްރޭގައި އަތުރާއިރު ފަށަލަތައް އިތުރު ކުރެވިދަނޭއެވެ. ނިމޭއިރު ހުންނަން ވަނީ އެންމެ މަތީގައި އެޕޯލޯއެވެ. ކެއުމުގެ ކުރިން ރަނގަޅަށް ގަނޑުކުރާބަޔައްލަފައި ގަނޑުކޮށްލާށެވެ.\n« ހިތް ރޮއްވާލަދިން ފަރިކަމޭ\nރޯޔަލް ބްރޭޑް ޕްޑިން »


Jazeera footboalha mubaaraathuge namugai bodu league eh fashany\nޖަޒީރާ ފުޓްބޯޅަ މުބާރާތުގެ ނަމުގައި ބޮޑު ފުޓްބޯޅަ ލީގެއް ފަށަނީ\nމުޅި ރާއްޖެ އަށް ހުޅުވާލައިގެން ބާއްވަމުން އަންނަ މިނިވަން ޗެމްޕިއަންޝިޕް ފުޓުބޯޅަ މުބާރާތް ރީބްރޭންޑްކޮށް “ޖަޒީރާ ފުޓުބޯޅަ ޗެމްޕިއަންޝިޕް” ގެ ނަމުގައި ފެށުމަށް ނިންމާފައިވާ ކަމަށް ސްޕޯޓްސް މިނިސްޓަރު އަހުމަދު މަހުލޫފު ވިދާޅުވެއްޖެ އެވެ.\nއަންނަ އަހަރު ފެށުމަށް ހަމަޖެހިފައިވާ މި މުބާރާތް ކުރީ މުބާރާތެކޭ އެއް ގޮތަށް ކުރިއަށްދާނީ ތިން ބުރަކަށް ބަހާލައިގެންނެވެ. އެއީ އަތޮޅު ބުރާއި ޒޯން ބުރު އަދި ފައިނަލް ބުރެވެ.\nއަތޮޅު މުބާރާތް ކުރިއަށް ގެންދާނީ ކޮންމެ އަތޮޅަކުން ވެސް މުބާރާތުގައި ބައިވެރިވާ ހުރިހާ ރަށެއް ހޯމް އެންޑް އަވޭ އުސޫލުން މެޗު ކުޅޭ ގޮތަށެވެ. އަދި އެ މުބާރާތް ކުޅެ ނިންމާލާ އިރު އެންމެ ގިނަ ޕޮއިންޓް ލިބޭ ޓީމެއް ދަތުރު ކުރާނީ ޒޯން ބުރަށެވެ.\nޒޯން ބުރުގެ މުބާރާތުގައި ވެސް އަތޮޅު ޗެމްޕިއަން އެހެން އަތޮޅުތަކުގެ ޓީމުތަކާ ކުޅެގެން މުބާރާތުގެ ފައިނަލް ބުރަށް ދަތުރު ކުރާނީ އަށް ޓީމެވެ. މިހުރިހާ މެޗެއް ވެސް ކުޅުމަށް ހަމަޖެހިފައި ވަނީ ހޯމް އެންޑް އަވޭ އުސޫލުންނެވެ.\nމުބާރާތުގެ ފައިނަލް ބުރުން އެންމެ ރަނގަޅު ނަތީޖާ ހޯދާ ދެ ޓީމަށް ފުރަތަމަ ޑިވިޝަނުން ޖާގަ ދިނުމަށް ވެސް ވިސްނާފައިވާ އޮތް ނަމަވެސް އަދި އެކަން މުޅިން ފައިނަލް ނުވާ ކަމަށް އެފްއޭއެމް އިން ބުންނެވެ.\nޔޫތް މިނިސްޓްރީން ބުނީ، ރަށްރަށުގައި ބާއްވާ މުބާރަތްތަކަށް ޓީމުތައް ބައިވެރިވުމުގެ ފުރުސަތު އަންނަ މަހުގެ 15 އާއު ހަމައަށް ލިބޭނެ ކަމަށެވެ.\nއަތޮޅު ތެރޭގައި މިފަދަ ބޮޑު ލީގެއް ފެށުމާ އެކު މާލޭ ގަލޮޅު ދަނޑުގައި ނެތް ފޯރި އަލުން އަނބުރާ ސަޕޯޓަރުންގެ ފަރާތުން ލިބޭނެ ކަމުގެ ޔަގީންކަން އެބައޮތް ކަމަށް މަހްލޫފް ވަނީ ވިދާޅުވެފަ އެވެ.\nމަހްލޫފް ވިދާޅުވީ، ރަށްރަށަށް މެޗު ބަލާލުމަށް ދަތުރު ކުރާ އިރު ފެންނަ ޖޯޝާއި ފޯރި މި މުބާރާތުގެ ސަބަބުން ވެސް ފެންނާނެ ކަމަށެވެ. އަދި މި މުބާރާތުގައި ޓީމުތަކުގެ ދަތުރުފަތުރު ކުރުމާއި ކަންކަމަށް އެ މިނިސްޓްރީން ހަރަދު ކުރާނެ ކަމަށާއި ރަށްރަށުގެ ނެތް ފެސިލިޓީސް ގާއިމު ކުރާނެ ކަމަށެވެ.


Le Perfume 'Shop and Win' promotion ga gina inaamthakeh!\nވިޔަފާރި - ޝޮޕް އެންޑް ވިން ޕްރޮމޯޝަން\nލެޕާފިއުމުގެ 'ޝޮޕް އެންޑް ވިން' ޕްރޮމޯޝަންގައި ގިނަ އިނާމްތަކެއް!\nޕްރޮމޯޝަން ކުރިއަށްދާނީ ފެބްރުއަރީ 10 އެއްގެ ނިޔަލަށް\nއައު ދެ ސެންޓެއް ވަނީ ބާޒާރަށް ނެރެފައި\nކ. މާލެ7ޖެނުއަރީ 2019 | ހޯމަ 17:02 8,015\nލެ ޕާފިއުމް އިން ކުރިއަށް ގެންދާ ޕްރޮމޯޝަން - ފޭސްބުކް\nސެންޓުގެ ވިޔަފާރި ފުޅާދާއިރާއެއްގައި ކުރަމުން އަންނަ ލެ ޕާފިއުމުގެ "ޝޮޕް އެންޑް ވިން" އިން ބޮޑެތި އިނާމްތަކެއް ކަސްޓަމަރުންނަށް ހުށަހަޅައިފިއެވެ.\nއައު އަހަރާއި ދިމާކޮށް ކުރިއަށްގެންދާ މި ޕްރޮމޯޝަންގައި ބައިވެރިވެވޭނީ 1000ރ. އިން މަތީގެ ވިޔަފާރި ކުރާ ފަރާތްތަކަށެވެ. އެގޮތުން މި ޕްރޮމޯޝަންގައި ބައިވެރިވާ ކޮންމެ ފަރާތަކަށް ވެސް ކޫޕަނެއް ލިބޭނެ ކަމަށާއި ޕްރޮމޯޝަން ކުރިއަށްގެންދާނީ ފެބްރުއަރީ 10 ވަނަ ދުވަހުގެ ނިޔަލަށް ކަމަށް އެ ފިހާރައިން ބުންޏެވެ.\nމި ޕްރޮމޯޝަންގެ ގުރުއަތުލުން ފެބްރުއަރީ 14 ވަނަ ދުވަހުގެ ރޭ އޮންނާނެ ކަމަށާއި ގުރުއަތުލުމުގައި ކަސްޓަމަރުންނަށް ސަޕްރައިޒެއް ލިބޭނެ ކަމަށް ވެސް ލެ ޕާފިއުމުގެ މެނޭޖިން ޑިރެކްޓަރ އަޙްމަދު ޔޫމަން ސައީދު ވިދާޅުވިއެވެ.\nއެގޮތުން އެއްވަނައަށް އަންނަ ފަރާތްތަކަށް އައިފޯނު އެކްސްއެސް މެކްސް، ދެވަނަ އަށް ދާ ފަރާތަކަށް 10،000ރ. ގެ އަގުހުރި ގިފްޓް ހެމްޕައެއް، އަދި ތިންވަނައަށް ހުށަހަޅާފައި ވަނީ ދިހަ ފަރާތަކަށް 500ރ. ގެ އަގުހުރި މޫވްއެންޑް ޕިކް ގިފްޓް ވައުޗަރއެކެވެ.\nމި ޕްރޮމޯޝަން ކުރިއަށްދާއިރު ކޮންމެ 2000ރ. އިން މަތީގެ ވިޔަފާރިކުރާ ފަރާތްތަކަށް ވަގުތުން އިނާމް ލިބޭ ޕްރޮމޯޝަނެއް ވެސް ކުރިއަށް އެބަދެއެވެ.\nލެ ޕާފިއުމް އިން އައު އަހަރާ ދިމާކޮށް ކުރިއަށްގެންދާ ޕްރޮމޯޝަންގެ އިތުރުން ވަނީ ރާއްޖޭގެ ބާޒާރަށް މުޅިން އައު ދެ ސެންޓެއް ވެސް ތަޢާރަފްކޮށްފައެވެ. އެ ގޮތުން ފިރިހެނުންނަށް ހާއްސަ މަޝްހޫރު ލާކޯސްޓޭ ލޯމް ޕާރފިއުމާއި، އަދި އަންހެނުންނަށް ހާއްސަކޮށްގެން ލަ ނޯއްޓޭ ބައި ރޮބާޓޯ ކަވާލިއެވެ. މިސެންޓް ކަސްޓަމަރުންގެ ބޮޑު ތަރުހީބެއް ލިބެމުން އަންނަ ކަމަށް ޔޫމަން ވިދާޅުވިއެވެ.


Maamui Fen - Barudhan Luikoh Dhey - Vaguthu\nމާމުއި ފެން - ބަރުދަން ލުއިކޮށްދޭ\nމާމުއި އަކީ އެއިން ތިބާގެ ހަށިގަނޑަށް އެތަކެއް ފައިދާ ތަކެއް ކުރުވަދޭ އެއްޗެކެވެ. މާމުއި ފެނަކީ ވެސް ހަމަ މިފަދަ ބާވަތެކެވެ. މިއިން އިންސާނާގެ ހަށިގަނޑަށް ލުއިކަން ގެނެސްދީ ފުރިހަމަ ސިއްހަތެއްގައި މީހާ ބަހައްޓައިދެއެވެ.\nމާމުއިގައި ހަކުރާއި ފޮނިކަން ހުރި ނަމަވެސް އެއީ ޤުދުރަތީ ހަކުރެވެ. ހަކުރު އަޅައިގެން ހަދާފައި ހުންނަ ފޮނި ކާތަކެތި ކާ ހިތްވާ ނަމަ، މާމުއި ބޭނުންކުރުމުން ފުދޭނެ އެވެ. ހަކުރު އަޅައިގެން ހަދާފައި ހުންނަ ބުއިންތަކުގެ ބަދަލުގައި މާމުއި ފެން ވެސް ބޭނުންކުރެވިދާނެ އެވެ. ހަކުރުގެ ބަދަލުގައި މާމުއި ބޭނުންކުރާ ނަމަ، ހަށިގަނޑަށް އެތެރެވާ ކެލޮރީ ވެސް 64 އިންސައްތަ މަދުވާނެ އެވެ. މީހާ ހިއްކާލުމަށް ނުވަތަ އަވަހަށް ލުއިވާން ބޭނުންނަމަ މާމުއި ފެން އިޚްތިޔާރު ކުރާށެވެ.\nމާމުޔަކީ ޤުދުރަތީ އެންޓި އޮކްސިޑަންޓެކެވެ. މާނައީ، އޭގައި ހުންނަ އެންޓިބެކްޓީރިއަލް މާއްދާގެ ސަބަބުން ހަށިގަނޑުގައި ހުރި ނަޖިސް މާއްދާތައް ބޭރު ކޮށްދެ އެވެ. އެހެންކަމުން ހަށިގަނޑުގެ ބޭރުގައިވާ ހަންގަނޑު ރީތިވެ، ދޮންވެ، ސާފު ވެ އެވެ. ހަންގަނޑު އޮމާންކޮށްދީ އަލި ވެގެން ދެއެވެ.\nހަށިގަނޑުގައި ހުންނަ ވިހަ މާއްދާތައް ބޭރުކޮށްދޭ\nތާފަނާ ފެނަށް މާމުއި އަޅައިގެން ބުއިމުން ހަށިގަނޑުގައި ހުންނަ ނަޖިސް ތަކެތި ބޭރުކޮށްދީ ވިހަ މާއްދާ ތައް ވެސް ބޭރުކޮށްދެއެވެ.


Gahdhoo boat salaamayivee masveringe eheen\nގައްދޫ ބޯޓުު ސަަލާމަަތްވީ މަސްވެރިންގެ އެހީން\nގައްދޫ ބޯޓު ސަލާމަތް ކުރުމުގެ މަސައްކަތް ކުރަނީ ފޮޓޯ: ދި މަސްވެރިން\nގދ. ގައްދޫ "ސައުތު އެކްސްޕްރެސް" ބޯޓު ރޭ ފަތިހު އޮތީ ކޮޅިގަނޑެއްގައި ޖެހި އެހީއަށް އެދި އެދި އެވެ. ހުވަދޫ އަތޮޅަށް ކުރަމުންދާ ވިއްސާރަައިގައި ސައުތު އެކްސްޕްރެސް ބޯޓުގެ އިންޖީނު ހުއްޓި ގއ. ދާންދޫ ކައިރި އޮންނަ ވޮޑަ މުލާ ކަނޑާ ދިމާލަށް ފަރާ ކައިރި ވިި އެވެ.\nފަތިހު 4:30 ހާއިރު އެހިސާބުގައި އޮތް ކޮޅިގަނޑު ވައިގަދަވުމުން ގިނަ މަސްދޯނި ފަހަރުގެ ނަގިލިި ކަނޑާލާ އެންދާ ނުޖެހޭ ވަރަށް ރާޅު ބޮޑުވި އެވެ. މީގެ ތެރޭގައި ހާލު ޖެހުނު ބޯޓަކީ ގައްދޫ ސައުތު އެކްސްޕްރެސް ބޯޓެވެ. އެބޯޓުގެ އިންޖީނު ހުއްޓުނީ ބޯޓުން ވެއްޓުނު ވަލެއްގެ ބުރަަފަތީގައި އޮޅިގެންނެވެ.\nދި މަސްވެރިންގެ ނަމުގައި ޓްވިޓާގައި ހިންގާ އެކައުންޓުން ދިޔައީ ގައްދޫ ބޯޓަށް ވަމުން ދިޔަ ގޮތް ފޮޓޯ އާއި ވީޑިއޯ އިން ދައްކަމުންނެވެ. އަދި މައުލޫމާތުތައްވެސް ގެންނަމުންނެވެ. ގައްދޫ ބޯޓާ ހަވާލާދީ އެމީހުން ބުނީ ބޯޓުގެ އިންޖީނު ހުއްޓި ފަތިހުން ފަށައިގެން ދިޔައީ އެމްއެންޑީއެފްގެ އެހީއަށް އެދެމުން ކަމަށެވެ. އޭގެ އެތައް ގަޑިއިރެއް ފަހުންވެސް އެހީއެއް ލިބޭ ގޮތް ވަނީ ނުވެފަ އެވެ.\nއޭގެ ގަޑިއިރެއް ފަހުންވެސް، "އެމްއެންޑީއެފްގެ އާޖެންޓް އެހީ ބޭނުން" ޖަހައި އެ އެކައުންޓުން ޓްވީޓު ކުރި އެވެ. އޭރު ބޯޓު ދިޔައީ ދިޔަވަމުންނެވެ. އަދި އިންޖީނު ރޫމްވެސް ވަނީ ދިޔަވެފަ އެވެ. ބޯޓުގައި ހުރި ތިން ޕަމްޕު ތެރެއިން ދެ ޕަމްޕު ޖަހައިގެން ކޮންޓްރޯލް ކުރަމުން ދިޔައިރު އެ ސަަރަހައްދުގެ ރާޅު ބޮޑުވެ އޮއެވަރުވެސް ގަދަ އެވެ. އޭރެ އެ ސަރަހައްދުގައި އޮތް ދެ މަސްދޯނިން ދިޔައީ އެހީތެރިކަން ފޯރުކޮށްދެމުންނެވެ.\n"ދޯނި ކަފު ޖަހައިގެން ފަރާ 0.5 މޭލު ދުރުކުރެވިއްޖެ. ކަފު ޖަހައި ދަމާ ގެނެވުނީ، ބޯޓުގެ ފަހަތް ފަރަށް އަރާފައި ވަނިކޮށް"\nގައްދޫ ބޯޓުގެ ބަނޑުފިލައިން ފަސް ފޫޓެއްހާ ތަން އޮތީ ހަލާކުވެފަ އެވެ. ބޯޓު ދިޔަވާތީ އެކަން ހައްލުކުރުމަށް އެހީވި ދޯނި ފަހަރުން އިތުރު ޕަންޕުތައްވެސް ބޯޓަށް އެރުވި އެވެ. އެ ބޯޓުގައި ހުރި މުދަލަށްވެސް ގެއްލުންވެ، ފަރުގައި ޖެހުމުގެ ސަބަބުން ބޯޓުގެ ތިން ތަނަކަށް ވަނީ ބޮޑެތި ގެއްލުން ލިބިފަ އެވެ. ބޯޯޓުގައި ހުރި އެއްވެސް މީހަކަށް ގެއްލުމެއް ނުވާކަމަށް ދި މަސްވެރިން އިން ބުނެ އެވެ.\nގަދަ ކަނޑުގައި ދަތުރު ކުރި ގައްދޫ ބޯޓު ސަލާމަތްވީ އެހިސާބުގައި އޮތް އެހެން ބޯޓުތަކުން ދިން އެހީގެ ސަބަބުންނެވެ. ފަތިހުން ފަށައިގެން ބޯޓު ސަލާމަތް ކުރެވޭތޯ ކުރި މަސައްކަތް ނިމުނީ ކުޑަ ވަގުތުކޮޅެއް ތެރޭ ޖެހި ބިޔަ ރާޅުތަކާ އިދިކޮޅަށް އެތައް މަސްވެރިންނެއް ކުރި މަސައްކަތުންނެވެ. މިހާރު އެ ބޯޓު ވަނީ ފުންކޮށް އެ އަތޮޅު ގެމަނަފުއްޓަށް ރައްކާތެރިކަމާއެކު ގެންގޮސްފަ އެވެ.\nގައްދޫ ކަނޑުމަތީގެ ހާދިސާ\nތަފާތު ކުރާކަމަށް ބުނެ މެމްބަރުންގެ ނުރުހުން\nޖޫރިމަނާ ބަލައިނުގަނެ، އިސްތިއުނާފަށް\nލައިފްޖެކެޓް އެޅުން މަޖުބޫރުކޮށް، ގަވައިދު އިސްލާހް ކޮށްފި


Furathama Loabiveriyaa Aaeku Alathu Kaiveni, Adhives Egothugai! - Vaguthu\nމަޝްހޫރު ތަރި އާނަންދު - ފޮޓޯ: އިންސްޓަގްރާމް\nފިލްމީ ދާއިރާއިން އަލަށް ފެނިގެން ދިޔަ ތަފާތު އެކްޓަރެއްގެ ގޮތުގައި އެންމެ ފާހަަގަކޮށްލެވެނީ އަހްމަދު އީސަ (އާނަންދު)އެވެ. އޭނާ އަކީ ދާއިރާއިން އަލަށް ފެނުނު އަރަމުން އަންނަ ތަރިއެއް ނަމަވެސް ތަފާތު މޮޅު ހުނަރެއް ދައްކަމުން އަންނަ ފަންނާނެކެވެ. އަދި ކާމިޔާބުވެސް ފަންނާނެކެވެ. އޭނާގެ ކާމިޔާބުކަން މި ވަނީ ލޯބީގެ ދިރިއުޅުމުގައިވެެސް ފާހަގަވެފައެވެ.\nދިވެހި ޗެނަލްގެ ލޯބިލޯބިން ޕްރޮގްރާމުގައި ވާހަކަދައްކަމުން އާނަންދު ބުނިގޮތުގައި އޭނާ އެންމެ ފުރަތަމަ މީހަކާއި ލޯބީގެ ގޮތުން ގުޅުނީ 1999 ވަނަ އަހަރުއެވެ.\nއަދި އޭނާ ކައިވެނިކޮށްގެން އުޅެނީވެސް އެއިރު ލޯބިވި މީހާއާ ކަމަށް އާނަަންދު ބުންޏެވެ.\n"ވަރަށް ގިނަ މީހުން ބުނާނެ ފުރަތަމަ ލޯބި ކާމިޔާބު ނުވާނެއޭ ދޯ، އެއީ ދޮގެެއް".\nއޭނާއާ އަންހެނުންގެ ލޯބީގެ ހަޔާތް ފެށުނީ ރަށުގައި އުޅުނުއިރު އެވެ. އެއީ އާނަންދުގެ "ގޭދޮށު" ކުއްޖެއް ކަމަށް އޭނާ ބުންޏެވެ. އެކަމަކު ކުރިން އޭނާއާ ދިމައެއް ނުވެއެވެ.\nއެކަން ފެށުނުގޮތް ހިއްސާ ކުރަމުން އާނަންދު ބުނީ އޭނާގެ ރަށު ގޭގައި ޓީވީގައި މައްސަލައެއް ޖެހިގެން އުޅެނިކޮށް އޭނާ އެ ރަނގަޅުކޮށްފައި ދާން ހިނގައިގަތް ތަނުން "އައްމަޑޭ ހާދަމޮޅޭ" ބުނި ހިސާބުން ކަމަށެވެ.\n"އޭނާ ބުނި ބަހަށް ބަލާލެވުނީ، އޭނާ އިނީ ކަނެއްގައި އިށީންދެލައިގެން ބަލަހައްޓައިގެން، އެ ހިސާބުން އަސްލު ލައިކްވީ، ދެން ލޮތްބަށް ބަދަލުވެގެން އައީ".\nއާނަަންދު ބުނީ ދެ މީހުން ކައިވެނި ކުރީ 2009ގައި ކަމަށެވެ. އެހެންކަމުން މި ދެ މީހުން ކައިވެނިކޮށްފައި ވަނީ ވަރަށް ގިނަ ދުވަހު ލޯބީގެ ގޮތުން ގުޅިގެން އުޅުމަށްފަހުގައި ކަން މި ވަނީ ހާމަވެފައެވެ.\nއާނަންދު ބުނީ އަންހެނުންގެ ކިބައިގައި އޭނާ ބޭނުންވާ ހުރިހާ ސިފައެއްވެސް އެބަ ހުރި ކަމަށެވެ. އަދި ދެމީހުންވެސް އެކަކު އަނެކަކަށް ކަންކަމާއި މަޝްވަރާކޮށް ހިޔާލު ބަދަލު ކުރާ ކަަމަށްވެސް ބުންޏެވެ.\nނިއުމާ: ހުދު ބަލި ހުންނާތީ ސިފަ ހުތުރުކަމަށް ބުނެ ހިތްދަތި ބަސްތަކެއް އަމާޒުވި!\nނޮވެމްބަރު 15, 2021 18:11\nއަހުމަދު އީސާ އޭޑީކޭއިން އެންމެ ފުރަތަމަ ފެނުނު ދުވަސްކޮޅު ހުންނަނީ ވ.ރީތި ކަޓެއްގަ.އޭރު ވ.ސްމާރޓް ހުންނަ ގޮތް..އެންމެ ފުރަތަމަ ފެނުނު ދުވަހު ހީކުރީ ބޭރު މީހެއްކަމަށް..އެކަމަކު މިހާރު އެހުންނަނީ ވެލި ގަލަށްދާ ސައްތާރުހެން..\nނޮވެމްބަރު 15, 2021 18:15\nއެއަންހެން މީހާއޭ ބުނީމަ ހީވަނީ އެހެންމަނައެއް\nނޮވެމްބަރު 16, 2021 00:19\nއެކަމަކު ދެން ތި ލޯބި އޮޔާދާން ނުނަގާނެ މާގިނަ ދުވަހެއް! އެންގަނޑުގެ ތެރެއަށް ތި ވަދެވުނީ ކޮންމެވެސް ދޮއްޓެއްގަ ޖެހޭނެ މާގިނަ ދުވަހެއް ނުވަނީސް\nނޮވެމްބަރު 16, 2021 08:20\nނަން ހަމަ އެކަނި އަޙްމަދު އީސާގެ ރަށަކީ ކޮބާތޯ\nނޮވެމްބަރު 16, 2021 09:00\nއެކަލަ ލޯއަޅާ މީހާ\nނޮވެމްބަރު 16, 2021 09:02\nއަހަރެން މަމައާ ބަޕާއާ ވެސް އެއޮއް އުލެނީ އަދިވެސް އިދެގެން ހަމަ މިހާރު 40 އަހަރު ވީ ކާވެނި ކުރިތާވެސް\nތީ ވެސް ހަމަ އާންމު ކަމެއްނު\nނޮވެމްބަރު 16, 2021 09:12\nދެމީހުންވެސް އޭރު އުޅުނީ ރަށުގަޔޯ. ގޭ ދޮށުކުއްޖެކޯ. އެކަމަކު ދިމައެއް ނުވެޔޯ. ޓީވީ މައްސަލަޖެހިގެން ރަނަގަޅުކޮށްފަ އެނބުރިލި ތަނުންނޯ ފުރަތަމަވެސް ދިމާވެ ލައިކުވެ ލޯތްބަށް ބަދަލުވީ. މީ އަރަތެއްތަ؟ ދެން ތިގުޅުމުގަ އެސްފިނާގެ ވިހަ ޖެހޭކަށް މާގިނަ ދުވަހެއް ވާނެހެން ހިއެއްނުވޭ. އުއްމީދަކީ އެހެން ނުވުން.\nފެބުރުއަރީ 2, 2022 13:17\nތިކަހަލަ މީހުންގެ އެސްފީނާ އެންމެ އަވަހަށް ޖެހޭނީ.


Vaadhaveri match thakeh nulibey nama dhivehi keeper in ufedhumaky dhuru kameh: Imran - Vaguthu\nވާދަވެރި މެޗުތަކެއް ނުލިބޭނަމަ ދިވެހި ކީޕަރުން އުފެދުމަކީ ދުރުކަމެއް: އިމްރާން\nކީޕަރު އިމްރާން މުހައްމަދު\nވާދަވެރި މެޗުތަކެއް ދިވެހި ކީޕަރުންނަށް ލިބިގެން ނޫނީ ރަނގަޅު ފެންވަރުގެ ކީޕަރުންތަކެއް އުފެދުމަކީ ދުރުކަމެއް ކަމަށް ރާއްޖޭގެ އެންމެ ކާމިޔާބު އެއް ގޯލުކީޕަރު އިމްރާން މުހައްމަދު ބުނެފިއެވެ.\nސަތާރަ އަހަރު ވަންދެން ގައުމީ ޓީމުގެ ގޯލު ބެލެހެއްޓި އިމްރާން ގެ މައިގަނޑު ކަންބޮޑުވުމަކީ ވަގުތީ ހުއްދައެއްގެ ދަށުން މި ސީޒަނުގައި ރާއްޖޭގެ ކްލަބްތަކަށް ބިދޭސީ ގޯލްކީޕަރުން ގެނެވޭ ގޮތްވުމެވެ. މިގޮތަށް ވުމާއެކު ދިވެހި ކީޕަރުންނަށް އޮތް ފުރުސަތު ހަނިވުމެވެ.\nގައުމީ ޓީމުގެ ގޯލްކީޕަރު ޓްރެއިނިން ޑިޕާޓްމަންޓްގައި މިހާރު މަސައްކަތްކުރަމުން އަންނަ އިމްރާން ބުނީ މި ހާލަތުގައި ލީގުގެ ކޮންމެ ކްލަބަކުން ވެސް ވަކި ވަރަކަށް ވަގުތު ދިވެހި ކީޕަރެއް ބޭނުންކުރަންޖެހޭ ގޮތަށް އޮތުން މުހިއްމު ކަމަށް ދެކޭ ކަމަށެވެ.\n"ވަގުތު" އަށް އެނގިފައިވާ ގޮތުގައި ފުރަތަމަ ޑިިވިޝަނުގެ ބައެއް ޓީމުތަކުން ވަނީ ބިދޭސީ ކީޕަރުން ގެންނަން ނިންމާފައެވެ. އަދި މިހާރު ބައެއް ކުލަބުތަކުން ވަނީ ބިދޭސީ ކީޕަރުންނާއެކު ކޮންޓްރެކްޓްވެސް ހަދާފައެވެ.\nދިވެހިރާއްޖޭގައި އުފެދުނު އެފަދަ ދެވަނައެއް ނެތް ކީޕަރު އިމްރާން މުޙައްމަދު އަކީ މުޅި ގައުމު އެ ކުޅުންތެރިއަކަށް ޓަކައި ފަހުރުވެރިވާނެ ކުޅިވަގެ ނަމޫނާއެކެވެ. އދ. މަހިބަދޫއަށް އުފަން އިމްރާންގެ ކުޅިވަރުގެ ހަޔާތުގައި އޭނާ ވަނީ ކުޅުންތެރިއެއްގެ ގޮތުން ހުރިހާ ކާމިޔާބެއް ހޯދާފައެވެ. އަދި ކުޅުންތެރިއެއްގެ ގޮތުން އިމްރާން ވަނީ އެތައް ވޭނަކާއި އެތައް ތަދެއް އަދި ހިތާމައެއް ވެސް އިހްސާސްކޮށްފައެވެ.\nއިމްރާން ވަނީ އޭނާގެ 20 އަހަރުދުވަހުގެ ކެރިއަރުގައި އީގަލްސް، ވިކްޓްރީ، ވީބީ، ނިއު ރޭޑިއަންޓް އަދި މާޒިޔާގެ އިތުރުން ޓީސީ ސްޕޯޓްސް ކްލަބަށް ކުޅެފައެވެ. އޭނާއަކީ ކީޕަރުންގެ ހައްގުގައި މީގެކުރިން ވެސް ވަކާލާތުކުރަމުން އަންނަ ކީޕަރެކެވެ.


Sara kaiveni kuraanee mamma aa eku dhiriulhevey gothah!\nސާރާ އާއި އޭނާގެ މަންމަ އަމްރިތާ\nސާރާ އަލީ ޚާން އާއި އެހެން ސްޓާ ކިޑުންނާ ވަރަށް ތަފާތެވެ. އެހެން މީހުން ވަރަށް އަބުއި ވެގެން އުޅޭއިރު ސާރާ އުޅެނީ މާ މަޖާ ވެގެންނެވެ. ހުރިހާ މީހުންނާ ވެސް ގާތް ރަނގަޅު ގުޅުމެއް ބާއްވައި އެންމެންނާ ވެސް ހީނ ސަމާސާކޮށް ހަދަ އެވެ. ނެޕޮޓިޒަމްއޭ ކިޔައިގެން ދެކެވޭ ބަހުސް އަކީ އެއްވެސް އަސާސެއް ނެތް އެއްޗެއްކަން ސާރާ އަށް ބަލާލުމުން ގަބޫލު ކުރެވެ އެވެ.\nރަންވީރު ސިންގް، ސުޝާންތު ސިންގް ރާޖްޕޫތު، ކާރްތިކް އާރްޔަން އަދި އަކްޝޭ ކުމާރު ފަދަ އެކްޓަރުންނާއެކު ސާރާ ވަނީ ފިލްމު ކުޅެފަ އެވެ. އަދި ގިނަ ފިލްމުތަކެއް ކުރިޔަށް ހުރިއިރު ސާރާ އަބަދު ވެސް އޭނާ ކުޅޭ ކެރެކްޓާތަކަށް ފުރިހަމައަށް އިންސާފު ކުރެވޭތޯ ބަލަ އެވެ.\nސާރާގެ އެންމެ ފަހުގެ ފިލްމު "އަތުރަންގީ ރޭ" ރިލީޒް ކުރަން މަދު ހަފުތާއަކަށް ވެފައިވާއިރު މި ފލްމު ޕްރޮމޯޓް ކުރުމުގެ ގޮތުން ސާރާ ވަނީ އިންޑިއާގެ ވަރަށް ގިނަ ނޫސް މަޖައްލާ ތަކަށް އިންޓަވިއުތައް ދީފަ އެވެ.\nއެގޮތުން އީ ޓައިމްސް އަށް އޭނާ ދީފައިވާ އިންޓަވިއު އެއްގައި ބުނި ގޮތުގައި އޭނާ ކައިވެނި ކުރަން ބޭނުމީ ކައިވެންޏަށް ފަހު އޭނާގެ ގެޔަށް މަންމައާއެކު ދިރިއުޅުން ބަދަލުކުރަން ބޭނުންވާ މީހަކާ އެވެ.\n"އަހަރެން ދުވަހަކުވެސް މަންމަ ދޫކޮށެއް ނުލާނަން. އަދި ސިންގަލް މަންމައެއް ނަމަވެސް މަންމަ އަހަރެން ތަރުބިއްޔަތުކުރީ ވަރަށް ރަނގަޅަށް،" ސާރާ ބުންޏެވެ.\n"އަތުރަންގީ ރޭ" ގައި ސާރާ ކުޅެނީ ލޯބިވެރިޔާއަށްޓަކައި ގެއިން ފިލައިގެން ދާ އަންހެންކުއްޖެއްގެ ރޯލެވެ. ނަމަވެސް ހަގީގީ ދިރިއުޅުމުގައި އެފަދަ ކަމެއް ކުރަން ނުކެރޭނެ ކަމަށް ސާރާ ބުންޏެވެ.\n"މަންމައާ ނުލައި އަހަންނަކަށް އެއް ކަމެއް ވެސް ނުކުރެވޭނެ. އިންޓަވިއު އަކަށް ދާން ޖެހުނަސް އަހަރެންގެ ހެދުމާއި ތަނޑިތަކާއި ގުޅުވޭނީ ވެސް މަންމަގެ އެހީއާއެކު. މަންމަ ނުބުނާހާ ހިނދަކު އަހަރެންނަކަށް ނުނިންމޭނެ އަޅާނެ ތަނޑިއެއް ވެސް. މަންމައާ ދުރަށް ދިއުމަކީ އަހަންނަކަށް ދުވަހަކުވެސް ވާނެ ކަމެއް ނޫން. ކޮންމެ ތަނަކަށް މަންމައަށް ފިލައިގެން ދިޔަޔަސް އަނބުރާ އަންނަން ޖެހޭނީ މަންމަ ކައިރިއަށް ގެއަކަށްނު،" ސާރާ ބުންޏެވެ.\nލަފައެއް ބޭނުންވެއްޖެނަމަ އަހަނީ މަންމަ ކައިރީ ތޯ ނުވަތަ ބައްޕަ ކައިރީތޯ ސުވާލުކުރުމުން ސާރާ ބުނީ އަބަދުވެސް އަހަނީ މަންމަ ކައިރީ ކަމަށެވެ.


SunOnline: Bali jehunukan neyngi Balin rangalhuvefaivaa meehun dhanee fennamun: Dr. Nazla\nބަލި ޖެހުނުކަން ނޭނގި ބަލިން ރަނގަޅުވެފައިވާ މީހުން ދަނީ ފެންނަމުން: ޑރ. ނަޒްލާ\nމުހައްމަދު މުޒައްޔިން ނާޒިމް 26 May 2020, 14:10\nރޭ ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ: ބަލި ޖެހިފަ ބަލިން ރަނގަޅުވި މީހުންވެސް ފެނިފައިވާ ކަމަށް ވިދާލުވި --- ފޮޓޯ/ އެންއީއޯސީ\nބަލި ޖެހުނުކަން ނޭނގި ބަލިން ރަނގަޅުވެފައިވާ މީހުން ތިބިތޯ ބެލުމަށް މިފަހުން ހެދި އެންޓިބޮޑީ ޓެސްޓްތަކުން ބަލި ޖެހި ބަލިން ރަނގަޅުވި މީހުންވެސް ފެނިފައިވާ ކަމަށް އެޗްޕީއޭގެ ޑރ. ނަޒްލާ ރަފީފު ވިދާޅުވެއްޖެ އެވެ.\nއެޗްޕީއޭ އިން މީގެ ކުރިން ވަނީ ރާއްޖޭގައި ވައިރަސް ފެތުރިގަތްފައިވާ މިންވަރު ބެލުމަށްޓަކައި ހަދާ ދިރާސާއަކަށް އެންޓިބޮޑީ ޓެސްޓްތަކެއް ހަދަމުންދާ ކަމަށް ބުނެފަ އެވެ. އެންޓިބޮޑީ ޓެސްޓް ހަދަނީ، މީހަކަށް އެއްފަހަރު ވައިރަސް ޖެހުމުން އެ ވައިރަހާ ދެކޮޅަށް ހަށިގަނޑުގައި އުފައްދާ ދިފާއީ ޕްރޮޓީން ހުރިތޯ ބެލުމެވެ.\nރޭ ދަރުބާރުގޭ، އެންއޯއީސީގައި ބޭއްވި ނޫސްވެރިންގެ ބައްދަލުވުމުގައި "ސަން" އިން ކުރި ސުވާލަކަށް ޖަވާބު ދެއްވަމުން ޑރ. ނަޒްލާ ވިދާޅުވީ، އެންޓިބޮޑީ ޓެސްޓުތައް އަދިވެސް ހަދަމުންދާ ކަމަށާއި ޓެސްޓުތައް ހަދަމުންދަނީ ބޮޑަށް ތޮއްޖެހިފައި ތިބި ތަންތަނުގައި ދިރިއުޅޭ ބިދޭސީންގެ ކަމަށެވެ. އަދި މިހާތަނަށް ހެދި ޓެސްޓުތަކުގެ ނަތީޖާ އިން އޭގެ ތެރެއިން ބައެއް މީހުންގެ އެންޓިބޮޑީ ފެނިފައިވާ ކަމަށް ނަޒްލާ ވިދާޅުވި އެވެ.\n"އެންޓިބޮޑީގައި މި ބަލަނީ ދެ އެއްޗަކަށް. އައިޖީއެމް އެންޓިބޮޑީޒް ޕޮޒިޓިވްވަނީ ބަލި ހުންނަތާ 10 ދުވަސް ފަހުން. އޭގެއިން ދައްކައިދެނީ ވަރަށް ފަހުން އެމީހަކަށް ބަލި ޖެހިފައި ހުރިކަން. ދެވަނައަށް އެއްޗަކީ އައިޖީޖީ. އައިޖީޖީގެ މާނައަކީ އެމީހަކަށް ބަލިޖެހިފައި މިހާރު ރަނގަޅުވެފައޭ އެހުރީ. މިހާރު ހެދި ޓެސްޓުތަކުގެ އެބަހުރި އެންޓިބޮޑީސް،" ޑރ. ނަޒްލާ ވިދާޅުވި އެވެ.\nރޭ ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ވާހަކަ ދައްކަވަނީ ---\nއޭނާ ވިދާޅުވީ، އެންޓިބޮޑީ ޓެސްޓަށް އެފަދަ ސައިޓުތަކުން ނެގި ބައެއް ސާމްޕަލްތަކުގައި ބައެއް މީހުންގެ އައިޖީއެމް ވެސް އަދި އައިޖީޖީވެސް ފެނިފައި އެބަހުރި ކަމަށެވެ.\nމިހާރު ކޮވިޑަށް ޓެސްޓުކުރަމަށް ބޭނުންކުރާ ޕީސީއާރު ޓެސްޓުން ކުރިން އެމީހެއްގެ ގައިގައި ވައިރަސް ޖެހި ރަނގަޅުވި ކަމެއް ދެނެނުގަނެވެ އެވެ. އެންޓިބޮޑީ ޓެސްޓު ހަދަނީ އެ ބޭނުމަށެވެ.\nނަޒްލާ ވިދާޅުވީ، މިހާރު ކޮންމެވެސް ވަރަކަށް އެންޓިބޮޑީ ޓެސްޓުތަކުގެ ނަތީޖާ ލިބުނު ނަމަވެސް މިކަމުގައި ޖުމްލަ ޕަސެންޓެއް ދެންނެވޭނީ ބޭނުންވާވަރަށް ސާމްޕަލް ނެގެމަށް ފަހު ކަމަށެވެ. އަދި ސާމްޕަލް ނެގުމަށް ބޭނުންވާ ހުރިހާ ސައިޓުތަކުން ސާމްޕަލް ނެގުމަށްފަހު، ހުރިހާ ސާމަޕްލްގެ ނަތީޖާ އެއްކޮށްލުމަށްފަހު ނަތީޖާ އާންމުކުރައްވާނެ ކަމަށް އޭނާ ވިދާޅުވި އެވެ.\n"މިހާ ޕަސެންޓެއްގެ މީހުންނަށޭ ވައިރަސް ޖެހިފައި ހުރީ ދެންނެވޭނީ ސާމްޕަލް ނަގަން ބޭނުންވާ ހުރިހާ ތަނެއްގެ ސާމްޕަލް ނަގާފައި އޭގެ ނަތީޖާތައް ލިބުނީމަ،" ޑރ. ނަޒްލާ ވިދާޅުވި އެވެ.


"Sounds of Maldives" Dhen Othee Dubai gai\n"ސައުންޑްސް އޮފް މޯލްޑިވްސް" ދުބާއީގެ ހިތްގައިމު މަންޒިލަކުން\nހައި ރައިޒް އިން ދިވެހި މިއުޒީޝަނުންނަށް ހުޅުވަމުންދާ ދޮރުތަކަށް ތައުރީފުނުކޮށް ދޫކޮށްލައިގެން ނުވާނެ އެވެ.\nއެމީހުން 2011 ވަނަ އަހަރުން ފެށިގެން ކުރިއަށް ގެންދާ "ސައުންޑްސް އޮފް މޯލްޑިވްސް" އަކީ ދިވެހި މިއުޒީޝަނުންނަށް ފެންވަރު ރަނގަޅު ޕްލެޓްފޯމެއް ހޯދައި ދިނުމަށް ކުރަމުން ގެންދާ މަސައްކަތުގެ އެންމެ ފާހަގަކޮށްލެވޭ ޕްރޮޑަކްޓެވެ. އެންމެފަހުން ބެންގަލޫރުގައި ބޭއްވި މި ސިލްސިލާގެ ކުލަގަދަ އެޕިސޯޑަށް ފަހު ހައިރައިޒް މި ވަނީ "ސައުންޑް އޮފް މޯލްޑިވްސް" އާއެކު އަނެއްކާވެސް އާ އުސްމިނަކަށް ހިފައިފަ އެވެ.\nމި ސިލްސިލާގެ ކުރިއަށް އޮތް ޝޯ ބޭއްވުމަށް ހަމަޖެހިފައި ވަނީ ތަރައްގީގެ އެންމެ އުހަށް އަރާފައިވާ ދުބާއީގަ އެވެ. ބްރްޖު ޚަލީފާގެ ޓެރަސްއެއްގައި އިވެންޓް ނުބޭއްވުނަސް "ސައުންޑްސް އޮފް މޯލްޑިވްސް" ދެން ބާއްވާނީ އެ ފެންވަރުގެ ހޮޓަލެއްގަ އެވެ.\nއަނަންތަރާ ދަ ޕާމް، ޖުމެއިރާ ބީޗު، ޖުމެއިރާ އެމިރޭޓްސް ޓަވާ، ނޯވޯޓެލް، ފެއާމޮންޓް، މޭޑިއަންޓް އަދި ދުސިތު ތާނީ ދުބާއީ ފަދަ ހޮޓެލްތަކާ އެކު މި ހަފުތާގައި ހައި ރައިސްގެ އިސް ފަރާތްތަކުން ވަނީ އިވެންޓަށް ފުރުސަތު ހޯދުމަށް މަޝްވަރާތަކެއް ކުރިއަށް ގެންގޮސްފަ އެވެ. އެހެންކަމުން "ސައުންޑްސް މޯލްޑިވްސް" ގެ ބެރުގެ އަޑު މިފަހަރު އިވޭނީ މި ލިސްޓުގައި ހިމެނޭ ހޮޓެލްތަކުގެ ތެރެއިން ކޮންމެވެސް އެއް ހޮޓަލެއްގަ އެވެ.\nމި ކޮންސެޓްގެ އިތުރުން މަޓާޓޯ މޯލްޑިވްސް ޓްރެވަލް އެވޯޑްސްގެ ހާއްސަ ހަފުލާއެއް ވެސް ދުބާއީގައި ކުރިއަށް ގެންދިއުމަށް ހައި ރައިޒް އިން ދަނީ ތައްޔާރުވަމުންނެވެ. މި ޓްރެވަލް އެވޯޑްސްގެ ރަސްމީ ހަފުލާ އަންނަ އަހަރު ބާއްވާނީ ކޮކޯ ބޮޑު ހިތީގަ އެވެ.\n"ސައުންޑްސް އޮފް މޯލްޑިވްސް" ދުބާއީގައި ބޭއްވުމުގެ ތައްޔާރީތައް ފަށާފައިވާއިރު މިއީ އެންމެ ފުރަތަމަ ކުޑަ ބަނޑޮހުން ފެށި ކޮންސެޓެކެވެ. އެއަށް ފަހު ކޮޅުނބާއި މެލޭޝިއާގެ ވެރިރަށް ކުއާލަލަމްޕޫރު އަދި ބެންގަލޫރުގައި ވަނީ ކާމިޔާބުކަމާ އެކު މި ކޮންސެޓް ކުރިއަށް ގެންގޮސްފަ އެވެ.\nހައިރައިޒް އާއި ދިވެހި ރިކޯޑްސް ގުޅިގެން ކުރިއަށް ގެންދާ މި ސިލްސިލާ އަކީ ދިވެހި މިއުޒިކާއި ފަންނާނުން އާ އުސްމިނަކަށް ގެންގޮސް އެހެން ސަގާފަތްތަކާއި ބައިނަލްއަގުވާމީ މައިދާންތަކަށް ތައާރަފްކޮށް ކުރިއެރުން ހޯދައި ދިނުމަށް ކުރިއަށް ގެންދާ ޝޯތަކެކެވެ.


SunOnline: Raajje in Angola aa eku diplomatic gulhun gaaimu koffi\nމާހިލް މުހައްމަދު 11 Nov 2020, 12:14\nއެފްރިކާގެ ގައުމެއް ކަމުގައިވާ އެންގޯލާ އާއެކު ރާއްޖެއިން ޚާރިޖީ ގުޅުން ގާއިމުކޮށްފިއެވެ. މިއީ ރާއްޖެއިން ޚާރިޖީ ގުުޅުން ގާއިމުކުރި 173 ވަނަ ގައުމެވެ.\nއެންގޯލާއަކީ އެފްރިކާ ބައްރުގެ މެދުތެރޭގައި، އެޓްލާންޓިކް ކަނޑުގެ އައްސޭރީގައި އޮންނަ ގައުމެކެވެ.\nރާއްޖެއާ އެންގޯލާއާ ގުޅުން ގާއިމުކުރީ އިއްޔެ، ނިއުޔޯކްގައި ހުންނަ ދިވެހިރާއްޖޭގެ ދާއިމީ މިޝަންގައި އޮތް ރަސްމިއްޔާތެއްގައެވެ.\nރާއްޖެއާ އެންގޯލާއާ ދެމެދު ޚާރިޖީ ގުޅުން ގާއިމުކުރި ކަމުގެ ލިޔުމުގައި ދިވެހި ސަރުކާރުގެ ފަރާތުން ސޮއިކުރެއްވީ ރާއްޖެއިން އދއަށް ކަނޑައަޅުއްވާފައި ހުންނަވާ ދާއިމީ މަންދޫބު ތިލްމީޒާ ހުސައިނެވެ. އެންގޯލާގެ ސަރުކާރުގެ ފަރާތުން ސޮއިކުރެއްވީ އެގައުމުން އދއަށް ކަނޑައަޅުއްވާފައި ހުންނަވާ ދާއިމީ މަންދޫބު މަރީއާ ޑެ ޖެސޫސް ޑޮސް ރެއިސް ފެރޭރާއެވެ.\n"ދެގައުމުގެ ދެމެދުގައި ގުޅުން ގާއިމުކުރުމުން ފާހަގަކުރެވެނީ ދެގައުމުގެ ރައްޔިތުންނާއި އެކި ދާއިރާތަކުން ގުޅުން އުފެދުމާއި ގުޅުން ބަދަހިކުރުމުގެ ތާރީޚީ ފެށުމެއް،" ރާއްޖޭގެ ފޮރިން މިނިސްޓްރީން ބުންޏެވެ. އެ މިނިސްޓްރީން ބުނީ އެކިއެކި ގައުމުތަކާއެކު ރާއްޖެއިން ގުޅުމާއި އެކުވެރިކަން އުފެއްދުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރުގެ ޚާރިޖީ ސިޔާސަތުގެ މުހިންމު އެއް އަމާޒު ކަމަށެވެ.\nއެންގޯލާއަކީ 15 ވަނަ ގަރުނުގައި ޕޯޗުގަލްގެ ދަތުރުވެރިން އައިސް އިސްތިއުމާރުކުރަން ފެށި އެފްރިކާގެ ގައުމެކެވެ. އަދި ޕޯޗުގަލްގެ އޭރުގެ އިސްތިއުމާރީ ވެރީން، އެންގޯލާގެ ގިނަ ރައްޔިތުން އަޅުންގެ ގޮތުގައި ގެންގުޅުނު އިރު، އެކި ގައުމުތަކަށް އެމީހުން އަޅުންގެ ގޮތުގައި ވިއްކައި ހެދިއެވެ. އެންގޯލާގައި އިންސާނުން އަޅުންގެ ގޮތުގައި ވިޔަފާރިކުރުން މަނާކުރީ 19 ވަނަ ގަރުނުގެ ކުރީކޮޅުއެވެ.\nޕޯޗުގަލްގެ އިސްތިއުމާރުން މިނިވަންވުމަށް އެންގޯލާގެ ރައްޔިތުން މަސައްކަތް ފެށީ 20 ވަނަ ގަރުނުގެ ތެރޭގައެވެ. އަދި 1960 ގައި ޕޯޗުގަލްގެ އިސްތިއުމާރީންނާ ދެކޮޅަށް އެންގޯލާގެ އެކި ހަނގުރާމަވެރި ގްރޫޕުތަކުން މަސައްކަތްކުރި ކުރި އިރު، އެކަންކަން ފަހުން ބަދަލުވީ ދާޚިލީ ހަނގުރާމައަކަށެވެ. އެންމެ ފަހުން އެންގޯލާއަށް ޕޯޗުގީޒުންގެ ކިބައިން މިނިވަންކަން ލިބުނީ 11 ނޮވެމްބަރު 1975 ގައެވެ.\nވެރިކަންކުރާ ސިޓީ: ލުއާންޑާ\nދައުލަތުގެ ވެރިޔާ: ރައީސް ޖޮއާއޮ ލޮރިއެންސޯ\nރަސްމީ ބަސް: ޕޯޗުގީޒް\nއާބާދީ: 32.5 މިލިއަން\nބޮޑުމިން: 1.2 މިލިއަން އަކަ ކިލޯމީޓަރު (ދުނިޔޭގެ 22 ވަނައަށް އެންމެ ބޮޑު ގައުމު)


މަޖުބޫރުކުރުވި ރައީސް އިސްތިޢުފާގެ ފޮރުވިފައިވާ ސިއްރުތަކުގެ ތެރެއިން މިހާރު ފޮޓޯތަކުން ފެންނަ ހުރި ބައެއް ފޮޓޯތަކުގެ ޚުލާޞާ އަޅުގަޑު މިތަނުގައި ލިޔެލާނަމެވެ. އެވެރިންގެ ރިޕޯޓްގެ ޒަރިއްޔާއިން މިފަހަރު އަޅުގަނޑު ހުށަހެޅުން ހުށަހަޅާނީ ޕޮއިންޓްތަކެއްގެ ގޮތުގައެވެ. (1) ރައީސް ނަޝީދުގެ އަނބިކަބަލުން ލައިލާ ޢަލީގެ މޭމަތިން ހެދުމުގެތެރެއަށް ސިފައިންގެ ބާޣީއަކު އަތްވައްދާލަނިކޮށް ނަ\nމަޖުބޫރުކުރުވި ރައީސް އިސްތިޢުފާގެ ފޮރުވިފައިވާ ސިއްރުތަކުގެ ތެރެއިން މިހާރު ފޮޓޯތަކުން ފެންނަ ހުރި ބައެއް ފޮޓޯތަކުގެ ޚުލާޞާ އަޅުގަޑު މިތަނުގައި ލިޔެލާނަމެވެ.\nއެވެރިންގެ ރިޕޯޓްގެ ޒަރިއްޔާއިން މިފަހަރު އަޅުގަނޑު ހުށަހެޅުން ހުށަހަޅާނީ ޕޮއިންޓްތަކެއްގެ ގޮތުގައެވެ.\n(1) ރައީސް ނަޝީދުގެ އަނބިކަބަލުން ލައިލާ ޢަލީގެ މޭމަތިން ހެދުމުގެތެރެއަށް ސިފައިންގެ ބާޣީއަކު އަތްވައްދާލަނިކޮށް ނަގާފައިވާ ވީޑިއޯއަކާއި ފޮޓޯއެއް އިންކުއަރީ ކޮމިޝަނަށްވަނީ ލިބިފައިވާކަމަށް ވަނީ މަޢުލޫމާތު ލިބިފައެވެ.\n(2) ރައީސް ނަޝީދަކީ ކުދިންދެކެ ނުހަނު ލޯބިވާ މީހަކަށްވާތީ ، ބާޣީ ނާޒިމްގެ އިރުޝާދުގެ ދަށުން ، ކުދިން ހައިޖެކްކޮށް އެކުދިންގެ ފުރާނައަށް ގެއްލުންދޭން މަސައްކަތްފަށާފައިވާ ކަމުގެ މަޢުލޫމާތު އެކޮމިޝަނަށް ވަނީ ލިބިފައެވެ.\n(3) ރައީސް ނަޝީދުގެ ހަގު ދަރިކަލުން ބޮލުގެ އިސްތަށިގަޑުގައި ސިފައިންގެ ބާޣީއަކު ހިފާ ހިއްލާލައިފައިވާ މަންޒަރާއި ވީޑިއޯ ދައްކާދޭ ފޮޓޯއެއްވެސް ކޯނީއަށް ވަނީ ލިބިފައެވެ.\n(4) ރައީސް ނަޝީދުގެ ދޮށީ ދަރިކަލުން ފޯނުން ގުޅުއްވާފަ، ބުނުއްވީ ބާއްޕާއޭ ސިފައިން މަންމަ ގަޔަށާއި އަދި އަހަރަމެންގެ ގަޔަށް ވެސް އަރާ އަނިޔާކުރަނީއެވެ. އަހަރަމެން ސަލާމަތްކޮށްދެއްވުމަށް ވަޑައިގަންވާށޭ ދެންނެވިއެވެ.\n(5) މި ފޯންކޯލްގެ ސަބަބުން ރައީސް ނަޝީދު އިސްތިޢުފާދޭން މަޖުބޫރުވީއެވެ.\n(6) މި މަޖުބޫރުކުރުވުމުގެ ސަބަބުން ރައީސް ނަޝީދު އިސްތިޢުފާ ދިނުމަށް އެއްބަސްވުމުން ، ރައީސް ނަޝީދުގެ ޢާއިލާ ދޫކޮށް ސިފައިން ދިޔަވަގުތު ، އެމީހުން ސަލާމަތުން ގެއަށް ގެންދިއުމަށް ވަފާތެރި2ސިފައިންގެ މީހުން ވަލުދޮރޯށިން ނެރުއްވައިގެން ސަލާމަތްކުރެއްވިއެވެ. މިކަމުގެ ހެކިތައްވަނީވެސް ކޯނީއަށް ލިބިފައެވެ.\n(7) ބާޣީ ނާޒިމްމެންގޭގައި ފުލުހުންގެ އިސްވެރިންނާއި އެކު ބޭއްވި ބައްދަލުވުންތަކުގެ ޢޮޑިއޯ އަދި ވީޑިއޯ ތައްވަނީ ކޯނީއަށް ހުށަހެޅިއެވެ.\n(8) ބުރުމާ ޤާސިމްމެންގޭގައި ޢަބުދުﷲ ރިޔާޒުއާއި ޤާސިމް ބޭއްވި ބައްދަލުވުންތަކުގެ އޯޑިއޯ އަދި ވީޑިއޯ ތައްވަނީ ކޯނީއަށް ހުށައަޅާފައެވެ. (މީގައި ޢަބުދުﷲ ރިޔާޒު ބުނަނީ ވީޓީވީން ދެއްކި މަންޒަރުތަކުގެ ސަބަބުންނޭ މައްސަލަގޯސްވީ،! ޤާސިމްބުނަނީ އެހެންނަކުންނޫނޭ ! އަހަރެން ދިންފައިސާ އެންމެންނަށް ނުބެހީމައޭ ގޯސްވީ! ފައިސާ ނުލިބޭ ފުލުހުންނާއި ސިފައިން އެވާހަކަ ކޯނީއަށް ގޮސް ކިޔައިދެނީ އެހެންވެގެންނޭ!)\n(9) ކުރީގެ ޑިފެންސް މިނިސްޓަރ ޠޮލްޙަތާއި ޗަންޕާ މުޙައްމަދު މޫސާއާއި ދެމެދުގައި ހިންގާފައިވާ ފައިސާގެ (8 މިލިއަންރުފިޔާގެ) މުޢާމަލާތް ތަކުގެ ހެކިތަކާއި، ބުރުމާ ޤާސިމް ދީފައިވާ 18 މިލިއަން ރުފިޔާގެ ހެކިތައްވެސް ކޯނިއަށް ލިބިފައި ވެއެވެ. (މި ޠޮލްޙަތަކީ 30 އަށްވުރެ ގިނަ މިލިއަން ރުފިޔާގެ ދަރަނި އެކިއެކި މީހުންނަށް ދޭންޖެހިފައިވާ ބޮޑު ދަރަނި ވެރިއެކެވެ.)\n(10) ތޮލްޙަތު3ފަހަރެއްގެ މަތީން މިލިޓަރީ އިންޤިލާބެއް ގެންނަށް މަސައްކަތްކުރި! އެކަން ނުވީ ޤައުމަށް ވަފާތެރި ދިވެހިންދެކެ ލޯބިވާ3ނޮވެމްބަރ ގެ ޙާދިޘާއިންވެސް ޤައުމު ސަލާމަތްކުރެއްވި އެއް ބަޠަލް އިބްރާހީމް ދީދީގެ ސަބަބުން. މިކަންވެސް މިހާރު ސާފުވެ، ހެކިތައް ލިބިއްޖެ.\n(11) ކޯސްޓްގާޑުގެ ވެރިއެއް ކަމުގައިވާ މުޙާއްމަދު އިބްރާހީމް (ކުރެންދޫ އެމް.އައި) ގެ ރޭވުމުގެ ދަށުން7ފެބުރުއަރީގައި ކޯސްޓްގާޑުން ހަތިޔާރު ބޭލިކަމުގެ ހެކިތައްވަނީ ކޯނީއަށް ހުށައަޅާފައި! މި ބަޣާވާތުގައި މި ކުރެންދޫ ޢާއިލާގެ ޙުސައިން އިބްރާހީމް ވެސް ފުރިހަމައަށް ބައިވެރިވެފައިކަމުގެ ހެކިތައް އެއްކޮށް ކޯނިއަށް ހުށަހެޅިއެވެ. މި ދެބެންނަކީ ސިފައިންގޭގައި ތޮލްޙަތުގެ ދަށުން މި ބާޣާވާތް ކުރިއަށް ގެންދިޔަ މޭސްތިރިން.(މި ކުރެންދޫ ޢާއިލާއަކީ ސަމަރޭ ނާސިރު ދައުރު އެރަށަށް އަރުވާ ލުމުން ބެލެހެއްޓި މީހުންގެ ދަރިން. އެކުދީންގެ މަންމަ މަރުވުމުން ނަސްރީނާ އެކުދިން ގެނެސްގެން އެންދެރިމާގޭގައި ބަލާބޮޑުކޮށް ވިލިގިލިން ގޯތި ގެދޮރުދީފައިވާ ބައެއް)\n(12) ބާޣީ ނާޒިމްގެ ބައްޕަ ޙިއްސާއޮންނަ ކުންފުނި ރަޝީދު ކާޕެންޓްރީ އޮފީހުގައި ހުންނަ ނާޒިމްގެ މޭޒުމަތީގައި ފޫޓެއްގެ އުސްމިނަށް 500 ގެ ނޫޓް އެތައްސަތޭކަ ބަންޑެލި ހުރިކަމުގެ ފޮޓޯ ވަނީ އެމް.ޑީ.ޕީ ގެ ބައެއް ފަރާތަކަށް ލިބިފައެވެ.\nފެބުރުއަރީ7ގައި ހިނގާފައިވާ ބައެއްކަންކަން.\n(1) ރައީސް ނަޝީދު އިސްތިޢުފާ ދެއްވުމަށްފަހު، މުޅިއާގެއަށް ވަޑައިގަތުމުން ، ރައީސް ނަޝީދުއަށް އަނިޔާކޮށް ދުވަސް ދުއްވާލުމުގެ ނިޔަތުގައި ޢަބުދުﷲ ރިޔާޒު މުލީއާގެތެރޭގައި ރައީސް ނަޝީދު އުޅުއްވަނިކޮށް އަތްދަމާފަ ރައީސް ނަޝީދުގެ ކަންކަށިމަތީގައި ޖެހުމުން ރައީސްނަޝީދު ވެއްޓިވަޑައިގެންނެވި ވީޑިއޯއާއި، ފޮޓޯވަނީ އެންކުއަރީ ކޮމިޝަނަށް ހުށައޅާފައި!\n(2) ޕެރަޑައިސް އައިލެންޑް ރިސޯޓުން2ފޮށީގެ ރާފުޅިތައް ގެނެސް މުލީއާގެއަށް ވެއްދިކަމުގެ ހެކިތަކާއި، ކުރިބަޔަކާއި، ޕެރަޑައިސުން އެތަކެތި ދޫކުރި މީހުންގެ ބަޔާންތައްވަނީ ކޯނީއަށް ލިބިފައިވެއވެ. މިތަކެތި ލޯންޗަށް އެރުވިކަން އެނގުނު މީހާ ޕެރަޑައިސުން އަމިއްލައަށް ވަޒީފާއިން ވަކިވެފައި ވަނީ ގަންނާކުރެއްވި ބިރުންކަންވެސް އެގުނެވެ.\n(3) މި ރާފުޅިތައް މުލީއާގެއަށް ވައްދާފަ ބާޣީން ބޭނުންވީ އެރޭ ރައީސް ނަޝީދު ދަންޖައްސާ މަރާލާ އަދި ކަރަށް ރާއަޅާފަ ޢާއްމުންނަށް ދައްކަން.. އެކަން ނުކުރެވުނީ އެތަނުގައި ތިބި އިންސާފަށް ލޯބިކުރި މަދު ސިފައިންގެ ސަބަބުން. މިކަމުގެ ހެކިތައްވެސް ވަނީ ކޯނީއަށް ހުށައަޅާފައެވެ.\n(4) މުލީއާގެއަށް މި ރާފުޅިތައް ވައްދާފަ މިތަކެތި ރައީސް ނަޝީދުގެ ކުރިމަތީގައި އޭނާ ބަދުނާމުވާގޮތަށް ރާފުޅިތައް ދައްކަމުން ސުވާލުތައް ކުރުވަމުން ވީޑިއޯކޮށް ، މި ވީޑިއޯތައް ރިޔާސީ އިންތިޚާބާއި ދިމާކޮށް މީޑިއާގައި ދައްކާގޮތަށް ބާޣީން ރާވާފައިވާ ކަން ރައީސް ނަޝީދަށް ފުލުހުންގެ ތެރޭގައިތިބި ޤައުމީ ފުލުހުން އަންގާފައިވައިވެއެވެ.\n(5) ރައީސް ނަޝީދު ދަންޖައްސަން ޢުމަރު ނަސީރު ވާގަޑެއް ހިފައިގެން2ފަހަރެއްގެ މަތީން މަސައްކަތް ކޮށްފައިވާ ކަމުގެ ހެކިލިބިފައިވެއެވެ. (މިކަން އެނގިފައިވަނީ ފުލުސް އޮފީހުގެ ތެރެއިންނެވެ)\nމިފަދަ އެތައް ކަމެއް ދިމާވެގެންނާއި، ދަރީންނާއި އަނބިކަބަލުންނާއި ރައްޔިތުންގެ ޙައްޤުގައި ރާއްޖޭގެ ރައީސްކަމުން އިސްތިޢުފާ ދެއްވިކަން ހެކިތަކުން ވަރަށް ރަގަލަށް ސާފުވާނެއެވެ. އަދި ދަންނަވަމެވެ. ޢާއިލާގެ ބޭފުޅުންނަށް އަނިޔާދިނުން ހުއްޓާލީ ޔާމީންގެ ސަބަބުންކަން އެނގެއެވެ. އަދި އެހާބޮޑަށް އަނިޔާކުރަން ނުކެރުނީ އަނބިކަބަލުންނަކީ ޔޫ.އެން ގެ ޖަމްޢިއްޔާއެއް ކަމުގައިވާ ޑަބްލިޔޫ އެޗް އޯ ގެ މުއައްޒަފަކަށް ވުމުން، އެތަނުގެ ޙިމާޔަތް ލިބުމުން ކުޑަ ދުވަސްކޮޅަކަށް އަނބިކަބަލުންނާއި2ކުދީން ސްރީލަންކާއަށް ދުރުވީއެވެ.\n(6) ފެބުރުއަރީގައި ދީނީ ޢިލްމުވެރިންނާއި އަދި ފައިސާވެރިން ކޮށްފައިވާ ޢަމަލުތަކަކީ 21 ވަނަ ޤަރުނުގައި ތަހުޒީބުވެފައިވާ ބަޔަކު އަދި އިސްލާމްދީން ކުރިއަރުވަން މަސައްކަތްކުރާބަޔަކު ކުރާނެ ކަމެއް ނޫނެވެ. މިއީ މި ޤަރުނުގައި ނުވަތަ ރެހެންދި ޚަދީޖާގެ ފަހުން މި ޤައުމުގައި ހިނގި އެންމެ ނާތަހުޒާބު ޢަމަލެވެ. ސިފައިންނާއި ފުލުހުންނަކީ ޤައުމުގެ ކޮންމެ ރައްޔިތަކު ކުށެއްކުރިއަސް އެކަން މަނާކުރަންޖެހޭ ޤައުމީ ބަޔެކެވެ. ޤާނޫނު އަސާސީ އެންމެ ފަހުވަގުތާއި ޖެހެންދެން ރައްކާތެރިކުރަން މަޖުބޫރުވެފައިވާ މީހުންނަކީ ސިފައިންނާއި ފުލުހުންނެވެ. މިކަމަކީ ކޮންމެ ބަޔަކު ހަމައިން ނެއްޓުނަސް ހަމަޔަކަށް އަޅުވަންތިބި ބަޔަކު ކޮށްފައިވާ ވަރަށް ހަޑިމުޑުދާރު ޢަމަލެކެވެ. މިކަމުގެ ފިތުނަ މި ޤައުމުން ފުހެލެވޭނީ އެކަން ހިންގިބަޔަކަށް ޙައްޤު އަދަބު ލިބިގެންނެވެ. މި ފިތުނައިގެ އެންމެ ބޮޑު ނުރައްކަލަކީ މިއަދު އެންމެ އާދައިގެ ފުލަހަކު ގޯސްކަމެއް ކުރިއަސް އެކަމަށް އަދަބު ދޭނެ އަދި އެއްޗެކޭ ބުނާނެ ވެރިޔަކު ނެތްކަމެވެ. މިހާރު މިފެންނަމުން މިދަނީ އެކަންތަކެވެ. އެމީހުން ބޭނުންކޮންމެ ކަމެއް ކުރިއަސް ވެރިންނަށް އެއްޗެކޭ ނުބުނެވޭނެ ދަށުދަރަޖައަށް މި ޤައުމު މިއޮތީ ވެއްޓިފައެވެ. ހިތާމައަކީ ކަން މިހެން ހުރުމާއެކުވެސް ކޯނިއަށް ފެނުނުގޮތުން ވެރިކަން ވެއްޓިގެން ދިޔައީ ރަގަޅަށް ކަމަށް ވުމެވެ. މިކަމުގެ ސަބަބުން ދެން ދުވަހަކުވެސް މިޤައުމުގައި ބަޣާ ވާތެއް ކުރެވޭނެތޯ އެބަ ސުވާލުކުރަން ޖެހެއެވެ.\nދުނިޔޭގައި ޢަދްލު ބޭނުންނުވާ5ވެރީންވެއެވެ. އެއީތޯއެވެ؟ އެއީ\n5- ޔާމީނު މިއެވެ.\nމި ވެރީންނަކީ އެއްވެސް ޒަމާނެއްގައި ޢަދްލު އިންސާފު ބޭނުންވާ ބައެއް ނޫނެވެ. އެހެންނަމަ މިސްރުގައިވެސް ބަޣާވާތަކުން ވެރިކަން ފޭރިނުގަތީހެވެ. މައުމޫނު ކިޔެވީ މިސްރުންނެވެ. ދަސްކުރީ އެމީހާ ބޭކުންކަމެއް ބޭނުންގޮތަކަށް ކުރިއަސް އެއްވެސް މައްސަލައެއް ނުހިންގޭނެ ގޮތްތަކެވެ. އޭނާ ކިޔަވައިދިނީ ޔާމީނަށެވެ.\nދެންވާނެގޮތްތައް ރާއްޖެއިން އެހަރަ ފެންނަނީއެވެ. ބަޣާވާތްކުރިމީހުންނަކީ ޣާޒީންނަށްވެއްޖެއެވެ. ކަސްބީއަންހެނުންނާއެކު ސެކްސްފިލްމު ކުޅޭ މީހުން ޤާޒީންނަށް ވީއެވެ.\nާމުޙައްމަދު ޝަރީފުވެސް ޙަޤީޤަތް ގަބޫލު ކުރަންޖެހޭނެ. އެދުވަހު ކަަންތައްތަށް ހިނގީ ހުރިހާ މީޑިއާތަކެއް ކުރިިމަތީ ލައިވް ކުރަނިކޮށް . ޝަރީފު ބުނެބަލަ މަޖުބޫރު ނުކޮށް ހަމަ އިސްތިއުފާ ދިން ނަމަ ހިސާނު އަތުގައި އޮތް ސިޓީއެއް ނާޒިމް އަތުން ގޮސް ޝާހިދާ ހަމައަށް ދިޔައީ ނާޒިމަކީ އޭރުގެ ސަރުކާރުގެ މީހެއްވެސް ނޫން އަދި ހިސާނެކީ ޤަނޫނީގޮތުން ރައީސްގެ ސިޓީ ފޮނުވުމުގެ ޒިންމާ ހަވާލު ވެފައިވާ\nAmihla ah verikan dhookohlaafa thi hurihaa bahanaa dhahkaane kameh neh


Covid haalathu control in netti lockdown akah gosdhaane kamuge ishaaraatheh - Hama.mv\n25 ފެބްރުއަރީ 2021 | 16:53\nބުރާސްފަތި , 25 ފެބްރުއަރީ 2021 | 16:53\nމާލެ ސަރަހައްދުގައި ކޮވިޑް-19 ގެ ހާލަތު ކޮންޓްރޯލުން ނެއްޓިފައިވާކަމަށާއި ބައްޔާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތައް އިތުރަށް ހަރުކަށި ކުރާނެ ކަމަށް ހެލްތު މިނިސްޓަރު އަހުމަދު ނަސީމް މިއަދު ވިދާޅުވެއްޖެ އެވެ.\nނަސީމް މިފަދައިން ވިދާޅުވީ ޓުއާ އޮޕަރޭޓަރުންނާއި އެޖެންސީތަކުގެ ގާނޫނެއް އެކުލަވައިލަން ރައްޔިތުންގެ މަޖިލީހުގައި މިއަދު ފެށި މަސައްކަތު ބައްދަލުވުމުގައި ވާހަކަ ދައްކަވަމުންނެވެ. ނަސީމް ވިދާޅުވި ގޮތުގައި މިއަދު ހެނދުނާއި ހަމައަށް ކޮވިޑަށް ޕޮޒިޓިވްވި މީހުންގެ އަދަދު 139 އަށް އަރާފައިވާ ކަމަށެވެ. އެހެންކަމުން މިއަދު އެކަނިވެސް 200 އެއްހާ މީހުން ޕޮޒިޓިވްވާނެ ކަމަށް ލަފާ ކުރެވޭ ކަމަށާއި ހާލަތު އޮތީ ކޮންޓްރޯލުން ނެއްޓިފައި ކަމަށް މިނިސްޓަރު ވިދާޅުވި އެވެ.\nމިހާރު ހުރިހާ ބޭފުޅުންނަށް ހީވަނީ ދެން މި ކަންތައް މި ނިމުނީއޭ. ވެކްސިން ޖަހާލީމާ ނިމުނީއޭ... އެހެން ވާން އޮތް ކަމެއް ނޫން މިއީ\n- ހެލްތު މިނިސްޓަރު އަހުމަދު ނަސީމް\nނަސީމް ވިދާޅުވި ގޮތުގައި ވެކްސިންގެ ފުރަތަމަ ޑޯޒް ޖެހުމުން މާސްކު އަޅަން ނުޖެހޭނެ ކަމަށާއި ގައިދުރުކަން ބަހައްޓަން ނުޖެހޭނެކަމަށް ބުނެ ބައެއް މީހުން ދަނީ ވާހަކަ ދައްކަމުންނެވެ. އަދި ބައެއް މިސްކިތްތަކުގައި މާސްކު ނާޅައި ނަމާދު ކުރާކަން މިނިސްޓަރު ފާހަގަކުރެއްވި އެވެ.\nނަސީމް ވަނީ މާލެ ސަރަހައްދު ލޮންޑައުންއަކަށް ގޮސްދާނެ ކަމުގެ އިޝާރާތެއްވެސް ދެއްވައިފަ އެވެ. އެހެންނަމަވެސް ފުލް ލޮކްޑައުންއަކަށް ދާން ރާއްޖެއަށް އެފޯޑު ނުކުރެވޭނެ ކަމަށް ނަސީމް ވިދާޅުވި އެވެ. ފިޔަވަޅުތައް އިތުރަށް ހަރުކަށިކުރަން މަޖުބޫރުވެފައި މިވަނީ މިހާރު ހުރި ފިޔަވަޅުތަކަށް އެއްބާރުލުން ނުދޭތީކަމަށްވެސް މިނިސްޓަރު ވަނީ ވިދާޅުވެފަ އެވެ.\nއިނގިރޭސިވިލާތުން މިސާލު ނަންގަވައި ނަސީމް ވިދާޅުވީ ފުރަތަމަ އެޅި ފިޔަވަޅުތައް ދޫކޮށްލުމުން އިތުރަށް ކަންކަން ގޯސްވެ ލޮކްޑައުންއަކަށް ދާން ޖެހުނު ކަމަށެވެ. އަދި ރާއްޖޭގައިވެސް މިހާރު މިއޮތީ އަނެއްކާވެސް ލޮކްޑައުންއަކަށް ދާން ޖެހޭ ހާލަތު އައިސްފައިކަމަށް ނަސީމް ވިދާޅުވި އެވެ.\nއިތުރު ފިޔަވަޅުތައް އަޅާނެ ކަމަށާއި އެކަން އޮތީ ކުރަން ޖެހިފައިކަމަށްވެސް ނަސީމް ވިދާޅުވި އެވެ. އެހެންނަމަވެސް އަޅާ ފިޔަވަޅުތަކުގެ ސަބަބުން ފަތުރުވެރިކަމުގެ ދާއިރާއަށް އަސަރު ކުރާނެކަމަށް ނުބެލެވޭ ކަމަށާއި ފަތުރުވެރިންނާއި އެދާއިރާގެ މުވައްޒަފުންގެ މެދުގައި ބަލި ފެތުރުމުގެ ބިރު ނެތްކަމަށް ނަސީމް ވިދާޅުވި އެވެ.\nހެލްތު މިނިސްޓަރ އަހުމަދު ނަސީމް ރައްޔިތުންގެ މަޖިލިސް ކޮވިޑް19


Nadal aai Federer ge match: 48,000 ticket 10 minute therey vikijje! | Mihaaru\nނަޑާލާއި ފެޑެރާގެ މެޗު: 48،000 ޓިކެޓް 10 މިނިޓް ތެރޭ ވިިކިއްޖެ!\n06 ސެޕްޓެމްބަރ 2019 - 08:34\nޖޮހޭނަސްބާގް، ދެކުނު އެފްރިކާ (ސެޕްޓެމްބަރު 6) - ޓެނިސް ލެޖެންޑުން ކަމަށްވާ ސްޕެއިނުގެ ރަފައެލް ނަޑާލާއި ސްވިޒަލެންޑްގެ ރޮޖާ ފެޑެރާ އަންނަ އަހަރު ފެބްރުއަރީގައި ދެކުނު އެފްރިކާގައި ކުޅޭ ދައްކާލުމުގެ މެޗުގެ 48،000 ޓިކެޓް އެންމެ 10 މިނިޓް ތެރޭ ވިކި ހުސްވެފައިވާ ކަމަށް މެޗު އިންތިޒާމްކުރާ ފަރާތުން ބުނެފި އެވެ.\nދެކުނު އެފްރިކާގައި 2010 ވަނަ އަހަރުގެ ފީފާ ވޯލްޑް ކަޕަށް ތައްޔާރުކުރި ކޭޕް ޓައުން ސްޓޭޑިއަމްގައި ކުޅޭ މި މެޗާ އެކު ޓެނިސް މެޗެއް ބަލަން މިހާތަނަށް އެންމެ ގިނަ މީހުންގެ ރެކޯޑް ވެސް މުގުރާލާނެ އެވެ. މިހާތަނަށް ޓެނިސް މެޗެއް ބަލަން އެންމެ ގިނަ ބަޔަކު ވަނީ ބެލްޖިއަމްގެ ބްރުސެލްސްގައި 2010 ވަނަ އަހަރު ކިމް ކްލައިޝާސް އާއި ސެރީނާ ވިލިއަމްސް ބައްދަލުކުރި މެޗަށެވެ. އެ މެޗަށް ވަނީ 35،681 ސަޕޯޓަރުންނެވެ.\nނަޑާލާއި ފެޑެރާ ބައްދަލުކުރާ މެޗު އިންތިޒާމްކުރާ ޓީމުގެ ތަރުޖަމާނު މީޑިއާ އަށް ބުނީ ޓިކެޓް ވިއްކާ ތަންތަނުންނާއި އޮންލައިންކޮށް ޓިކެޓް ގަތް މީހުން ފުރުސަތު ހުޅުވާލިތާ 10 މިނިޓް ތެރޭ 48،000 ޓިކެޓް ގަނެފައިވާ ކަމަށެވެ.\n"އަހަރެމެން މި ތިބީ ހައިރާންވެ ބުނާނެ އެއްޗެއް ނޭނގިފައި. އެއީ 10 މިނިޓުން މިހުރިހާ ޓިކެޓެއް ހުސްވެއްޖެ. އަދިވެސް އެވަރަކަށް މީހުންގެ ރިކުއެސްޓް އެބައާދޭ. މި ވަރުގެ ސަޕޯޓެއް ފެނުމުން ހައިރާންވޭ،" ރޮޖާ ފެޑެރޭ ފައުންޑޭޝަންގެ ޗީފް އެގްޒެކްޓިވް ޖެނީން ހެންޑަލް ވިދާޅުވި އެވެ.\nއޭނާ ވިދާޅުވީ މެޗު ބެލުމުގެ އިންތިޒާމް އެކި ކެފޭތަކާއި މީހުން އެއްވެ އުޅޭ ސަރަހައްދުތަކުގައި ހަމަޖެއްސުމުގެ މަސައްކަތްތައް ކުރިއަށްދާ ކަމަށެވެ. އަދި މިއީ ނަޑާލާއި ފެޑެރާގެ ފޯރިގަދަ ކުރިމަތިލުމެއް ފެނިގެންދާނެ މެޗެއް ކަމަށް ވެސް ވިދާޅުވި އެވެ.\nއަންނަ އަހަރުގެ ފެބްރުއަރީ މަހު ހަތް ވަނަ ދުވަހަށް ތާވަލުކޮށްފައިވާ މި މެޗުގެ ޓިކެޓްތަކުގެ އަގުތައް އުޅެނީ 50 ޔޫރޯ އާއި 150 ޔޫރޯއާ ދެމެދުގެ އަގުތަކުގަ އެވެ. އަދި ވީއައިޕީ އާއި ހާއްސަ ޓިކެޓްތަކުގެ އަގުތައް 300 ޔޫރޯ އާއި 500 ޔޫރޯގެ ދެމެދުގެ އަގުތަކެއްގަ އެވެ. ރިޕޯޓްތައް ބުނާގޮތުގައި ބްލެކް މާކެޓްގައި މިހާރު ވެސް މި މެޗުގެ ޓިކެޓްތަކުގެ އަގު ވަނީ 700 ޔޫރޯ އަށް އުފުލިފަ އެވެ.\nމި ވަގުތުގެ ދުނިޔޭގެ ރޭންކިން އަށް ބަލާއިރު ނަޑާލް އޮތީ ދެ ވަނައިގަ އެވެ. އަދި އުމުރުން 38 އަހަރުގެ ފެޑެރޭ އޮތީ ތިން ވަނައިގަ އެވެ. އެއް ވަނައިގައި އޮތީ ސާބިއާގެ ނޮވަކް ޖޮކޮވިޗް އެޗެ. މިދިޔަ ވިއްސަކަށް އަހަރު ދުނިޔޭގެ ޓެނިހުގައި އެންމެ ނަން ހިނގި ދެ ކުޅުންތެރިންގެ ތެރޭގައި ފެޑެރާ އާއި ނަޑާލް ހިމެނޭނެކަން ޔަގީނެވެ.\nނަޑާލާއި ފެޑެރާ ބައްދަލުކުރާ މެޗުތައް ދުނިޔޭގެ އެހެން މަޝްހޫރު ކުޅިވަރުގެ ތަރިންގެ މެދުގައި ވެސް މަގުބޫލެވެ. އެގޮތުން ފުޓްބޯޅަ ކުޅުންތެރިންނާއި ބާސްކެޓްބޯޅަ ތަރިންގެ އިތުރުން ގޮލްފް ކުޅުންތެރިން ވެސް މި ދެ ކުޅުންތެރިން ވާދަކުރާ މެޗުތައް ބަލަން ދެ އެވެ. މިހާރު ކުރިއަށްދާ ޔޫއެސް އޯޕަންގެ ފައިނަލުގައި ފެޑެރާ އާއި ނަޑާލްގެ ފައިނަލެއް ފެނިދާނެ ކަމަށް ގިނަ ބަޔަކު އުއްމީދުކޮށް ފައިނަލުގެ ޓިކެޓް ނެގި ނަމަވެސް ފެޑެރާ ވަނީ މުބާރާތުގެ ކުއާޓާ ފައިނަލުން ކަޓައިފަ އެވެ. އުމުރުން 33 އަހަރުގެ ނަޑާލް މުބާރާތުގެ ސެމީ ފައިނަލުން ފުރުސަތު ހޯދާފައިވާއިރު، އޭނާ އަކީ މިހާރު މި ފަހަރުގެ މުބާރާތުގެ ފޭވަރިޓެވެ.\n13 އަހަރުތެރޭ ނަޑާލާއި ފެޑެރާ އަށް ބޮޑު ވެއްޓުމެއް!


Yameen ge verikan badhalukuran masahkai kurevuneethee hithaamakuran: Ali Waheed\nޔާމީންގެ ވެރިކަން ބަދަލުކުރަން މަސައްކަތް ކުރެވުނީތީ ހިތާމަކުރަން: އަލީ ވަހީދު\nއަލީ ވަހީދު: ޔާމީންގެ ވެރިކަން ބަދަލު ކުރެއްވުމަށް މަސައްކަތް ކުރެވުނީތީ ހިތާމަ ކުރައްވާ ކަަމަށް ވިދާޅުވި --\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމުގެ ވެރިކަން ބަދަލުކުރަން މަސައްކަތް ކުރެވުނީތީ ހިތާމަ ކުރައްވާ ކަމަށް ކުރީގެ ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ. އަލީ ވަހީދު މިހެން ވިދާޅުވީ ޔޫކޭގެ ޖަލުން މިނިވަންވުމާއެކު މިރޭ އޮންލައިންކޮށް ބޭއްވި ނޫސްވެރިންގެ ބައްދަލްވުމުގައެވެ.\nނޫސްވެރިންގެ ބައްދަލްވުމުގައި އަލީ ވަހީދު ވިދާޅުވީ މި ވެރިކަން ގެނައުމަށް ކުރެވުނު މަސައްކަތްތަކާމެދު ހިތާމަ ކުރައްވާ ކަަމަށެވެ. އަދި ރަައީސް އަބްދުﷲ ޔާމީންގެ ވެރިކަން ބަދަލުކުރަން މަސައްކަތް ކުރެވުނީތީ ރައްޔިތުންގެ ކިބައިން މައާފަށް އެދޭ ކަަމަށެވެ. އޭނާ ވިދާޅުވީ ބުރަ މަަސައްކަތުން ގެނެވުނީ "ބޭއިންސާފު" ޝަރީއަތެއް ކަމަށެވެ. އަދި ހިދުމަތް ކުރެއްވީ އިހުލާސްތެރި ކަމާއެކު ކަމަށެވެ.\nމި ސަރުކާރާއެކު ދެން ދުވަހަކުވެސް މަސައްކަތް ނުކުރައްވާނެ ކަމަށް ވިދާޅުވިއެވެ.\nއަދި އޭނާ ވަނީ ރައީސް އަބްދުﷲ ޔާމީން މިރެއިން މިރެއަށް މިނިވަން ކުރަން ޖެހޭ ކަމަށްވެސް ވިދާޅުވެފައެވެ. އަލީ ވަހީދު ވިދާޅުވީ އެމްއެމްޕީއާރުސީގެ މައްސަލާގައި ރައީސް ޔާމީނަށްގެ މައްޗަށް އެއްވެސް ދައުވާއެއް ނުކުރެވޭނެ ކަމަށެވެ. އެކަން މި ސަރުކާރުގެ ވެރިންނަށް ވަރަށް ސާފުކޮށް އެނގިވަޑައިގަންނަވާނެ ކަމަށް ވިދާޅުވިއެވެ.\nއަލީ ވަހީދު ވިދާޅުވީ މި ސަރުކާރުން ފުރަތަމަ މަސައްކަތް ކުރީ ރައީސް ޔާމީން ޖަލަށް ލެއްވުމަށް ނޫން ކަމަށާ ރައީސް ޔާމީން ޖަލަށް ލެއްވުމަށް ނިންމެވީ އިދިކޮޅު ކޯލިޝަނުން މާބޮޑެތި ޖަލްސާތަކެއް ބޭއްވެވުމުން ކަމަށެވެ. އަދި ކާނިވާ ސަރަހައްދުގައި ތިން ޖަލްސާއެއް ބޭއްވިތަނާ ރައީސް ޔާމީން ޖަލަށް ލެއްވުމުގެ މަސައްކަތް ސަރުކާރުން ފައްޓަވައިފި ކަމަށެވެ.\nރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު އިދިކޮޅު ފަރާތްތައް + އަލީ ވަހީދު\nފިނިފެންމާ ގޮވުން ތަހުގީގު ނުކުރަން އޮތީ އެއްބަސްވެފަ


Covid-19: Fennamun mi dhany hama ekani fathuruveri kamah baroasaa...\nކޮވިޑް-19: ފެންނަމުން މި ދަނީ ހަމައެކަނި ފަތުރުވެރިކަމަށް ބަރޯސާވެވެން ނެތްކަން\nމަސްވެރިންގެ ގިނަ ޝަކުވާތަކަށް އަދިވެސް އެކަށީގެންވާ ހައްލެއް ނުލިބޭ\nކޮވިޑް-19 ރާއްޖޭގައިވެސް ފެތުރި، ފަތުރުވެރިކަމަށް ބޮޑު ހީނަރުކަމެއް އައިސްފައިވޭ\nދަނޑުވެރިންނާއި މަސްވެރިންގެ ޝަކުވާތަކަށް ހައްލެއް ހޯދައިދޭން ޖެހޭ\nކ. މާލެ | 16 މާރޗް 2020 | ހޯމަ 00:21 | 15,757\nރާއްޖެ އައި ފަތުރުވެރިއެއް- ކޮވިޑް-19 އާ ގުޅިގެން ފަތުރުވެރިކަން ވަނީ ވަަރަށް ބޮޑަށް ދަށަށް ގޮސްފައި - ޔޫސުފް ސޮފްވާން ރަޝީދު\nއިތާމުތްތަކެއްހެން އުކާލެވިފަވާ މި ކުދި ރަށްތަކަކީ ދިގު ސަޤާފަތެއް ދައްކުވައިދޭ ފަހުރުވެރި ބަޔަކު ދިރި އުޅޭ ތަނެކެވެ. މީގެން ކޮންމެ ރަށަކުން ދައްކުވައިދެނީ ފުދުންތެރި ކަމާ ދިވެހިންގެ ހީވާގިކަމެވެ. އަޅުގަނޑުމެންގެ ކާބަފައިން ދެއްކި ރިވެތި ނަމޫނާއެވެ.\nނަމަވެސް ދުނިޔެއަށް އަންނަމުންދާ ތަރައްޤީގެ ބާނިތަކުގެ ދަށުވެ މި ރީތި އިތާމުއްތައް ކަނޑުވެ ގެއްލޭތަންފެންނަމުން އެބަދެއެވެ. އެންމެ ކުރިންފެށިގެން ކުރަމުން އައި މަސައްކަތްތައް ވިއްސިވިހާލިވާތަން ނުފެނޭހެއްޔެވެ؟ އަޅުގަނޑުމެންގެ ލޭނާރުކަމަށް ކިޔާ ދޮށީގެ މަސްވެރިކަން މިދަނީ ދުވަހެއް ދުވަހަކަށް ނެތި ގެއްލެމުންނެވެ. މިއަދު މިޤައުމުން ފެންނަމުންދަނީ ކާބަފައިން ދެއްކި މަގު އޮޅުމަކުން ނަމަވެސް އަތުން ބީވެދާކަމުގެ ހެކިތަކެވެ! ބޭރުފައިސާއަށް ރާއްޖޭގެ ލަގަން ދޫކޮށްލެވެމުންދާ މަންޒަރެވެ.\nމަސްވެރިކަމަކީ ދިވެހި އިޤްތިސާދުގެ ލޭނާރު ކަމުގައި ދިވެހިން ސިފަކުރޭ\nމިހާރު ހަލުވިކަމާއެކު ފެތުރެމުންދާ ކޮވިޑް-19 ގެ ސަބަބުން މި ރާއްޖޭގެ ފަތުރުވެރިކަންވެސް މިވަނީ ގައުމު ނުދެކޭވަރުގެ ބޮޑު އަނދަވަޅަކަށް ވައްޓާލާފައެވެ. ޚުދު ރައީސް އިބްރާހިމް މުހައްމަދު ސޯލިހުވެސް ސާކުގެ ޤައުމުތަކާ މުޚާތަބު ކުރައްވައި ދެއްކެވި ވާހަކަފުޅުގައި ވިދާޅުވެފައިވަނީ ކޮވިޑް-19 އާ ގުޅިގެން ރާއްޖޭގެ ފަތުރުވެރިކަން ދަށްވެ، ބޭރުފައިސާގެ އާމްދަނީން 450 މިލިއަން ޑޮލަރު މަދުވެގެންދާނެ ކަމަށެވެ.\nކޮވިޑް-19 އާ ގުޅިގެން އިގްތިސާދަށް އައި ލޮޅުން ތަކާއި އެކު ބޭރު ފައިސާގެ 450 މިލިއަން ޑޮލަރުގެ ގެއްލުމެއް ލިބޭނެ ކަމަށް ލަފަކުރެވޭ\nއެހެންކަމަށްވާނަމަ ފަތުރުވެރިކަމަށް އެކަނި ބަރޯސާވެގެން ތިބެވިދާނެތޯ މިވަނީ ސުވާލު އުފެދިފައެވެ. އެހެނިހެން މަސައްކަތްތެރިކަން ކުރިއެރުވިފައި އޮތީ ކިހާ މިންވަރަކަށްތޯ މިވަނީ ބަލާލަން ޖެހިފައެވެ.\nކާބަފައިން ކުރި ރިޔަލު ދޯނިމަސްވެރިކަން 1972 ގެ އަހަރު ތެރޭ އިންޖީނައް ބަދަލުވިއެވެ. އެއައްފަހު ދިވެހި މަސްވެރިކަމަށް ކުރިއެރުން ލިބެންފެށިއެވެ. މަސްވެރިން އެދުވަހަށްފަހު ދައްކަމުން އައީ މަސްކޮޅު ކިރޭނެ ގޮތެއް ނެތްވާހަކައެވެ. މަހަށް ހަމަ އަގު ނުލިބޭވާހަކައެވެ. އައިސް ނުލިބޭވާހަކައެވެ. ކޮންމެ ސަރުކާރަކުންވެސް މި ވާހަކަތަކަށް ރައްދުދެނީ ޤައުމުގެ ވެރިކައަށް އައުމަށް ބޭނުންކުރާ ހަތިޔާރެއްގެ ގޮތުގައެވެ. ވެރިކަމަށް އާދެވުމުން ދެއްކި ވާހަކަތައް ދަނީ ފީ އިލޮށީގެ ބާރުގައެވެ.\nހަމައެފަދައިން ދަނޑުވެރިންވެސް ކެނޑިނޭޅި ކުރަމުން ދިޔަ ޝަކުވާއަކީ ރާއްޖޭގައި ދަނޑުވެރިކަން ކުރިއެރުވުމަށް ސަރުކާރުގެ އެއްބާރުލުން ނުލިބޭ ވާހަކައެވެ. ދަނޑުވެރިން އުފައްދާ ތަކެތި މާކެޓް ކުރާނެ ގޮތެއް ނެތްކަމުގެ ޝަކުވާއެވެ. ދަނދުވެރިކަމުން އުފައްދާ ބާވަތްތަކަށް ހަމައަގު ނުލިބޭ ވާހަކައެވެ. ދެމެހެއްޓެނިވި ގޮތެއްގައި މި މަސައްކަތް ރާއްޖޭގައި ފުޅާ ކުރެވޭނެ ގޮތްތަކެއް ދައްކައިދިނުން އެދި ދަނޑުވެރިން ޝަކުވާ ކުރާތާ އެތައް ޒަމާނެއްވީއެވެ.\nތޮއްޑޫ ކަރާ ދަނޑު- ރާއްޖޭގެ ފުޅާދާިރާއެއްގައި ދަނޑުވެރިކަން ކުރަނީ މަދު ރަށެއްގައި\nނަމަވެސް އެދުވަހު މަސްވެރިންނާއި ދަނޑުވެރިން ދެއްކި ވާހަކަޔައް ވިސްނާލި ނަމަ މިއަށްވުރެ ރަނގަޅުވީސްކަން ކަށަވަރެވެ. ދެންވެސް ވަގުތުފާއިތުވުމުގެ ކުރިން ދިވެހި ކާބަފައިން ދެއްކި މަގުން ހިނގުން ބުއްދިވެރިއެވެ. ހަމައެކަނި ފަތުރުވެރިކަމަށް ބަރޯސާވެ ތިބެގެން މިޤައުމު ސަލާމަތުގެ އައްސޭރިއަކައް ހިނގައިދާނެކަމާމެދު މިވަނީ ސުވާލު އުފެދިފައެވެ. ވުމާއެކު ޤައުމުގެ އެހެނިހެން ފަންނުވެރިކަމާއި މަސައްކަތްތަކަށް އިސްކަން ދިނުން މުހިއްމެވެ. އެ މަސައްކަތްތައް އިތުރަށް ފުޅާ ކުރެވޭނެ ގޮތްތަކެއް ސަރުކާރުން މަގުފަހި ކޮށްދޭން އެބަޖެހެއެވެ.


China akee Raajjeyge igthisoadhugai enme muhimmu qaumu: Shahid - vNews.mv\nޗައިނާއަކީ ރާއްޖޭގެ އިގްތިސާދުގައި އެންމެ މުހިއްމު ގައުމު: ޝާހިދު\nޙައްވާ މިންހާ 22 July 2019, 17:20\nރާއްޖޭގެ އިގްތިސާދުގައި އެންމެ މުހިންމު ދައުރެެއް އަދާކުރާ އެއް ގައުމަކީ ޗައިނާ ކަމަށާއި ކުރިއަށް އޮތް ތަނުގައިވެސް އެކަން އެގޮތަށް ދެމިއޮންނާނެ ކަމަށް ރާއްޖޭގެ ޚާރިޖީ ވަޒީރު އަބްދުﷲ ޝާހިދު ވިދާޅުވެއްޖެ އެވެ.\nޗައިނާގެ ޝިންހުއާ ނޫހަށް ދެއްވި ޚާއްސަ ބަސްދީގަތުމެއްގައި ޝާހިދު ވިދާޅުވީ ރާއްޖެއާއި ޗައިނާއާ ދެމެދު އޮންނަ ގުޅުމަކީ ނަމޫނާ ގުޅުމެއް ކަމަށެވެ. އަދި މިގުޅުން ދައްކުވައިދެނީ ބައިނަލއަގްވާމީ މުޖުތަމައުގައި ކުޑަ ގައުމަކާއި ބޮޑު ގައުމަކަށްވެސް ގާތް ރަނގަޅު ގުޅުމެއް ބޭއްވިދާނެ މަންޒަރު ކަމަށް މިނިސްޓަރު ވިދާޅުވި އެވެ. އަދި އުއްމިދަކީ މިވެރިކަމުގައިވެސް ޗައިނާއާ ރާއްޖެއާ ދެމެދު އޮތް ގުޅުން އިތުރަށް ބަދަހިވެގެން ދިއުން ކަމަށް މިނިސްޓަރު ވިދާޅުވި އެވެ.\nދެގައުމުގެ ގުޅުން ބިނާވެފައި އޮންނަނީ ދެގައުމުގެ މެދުގައި އޮތް ޒަމާންވީ އެކުވެރިކަމުގެ އިތުރަށް އެއް ގައުމުން އަނެއް ގައުމުގެ ސިޔާދަތަށް ކުރާ އިހުތިރާމުގެ މައްޗަށް ކަމަށެވެ މީގެ އިތުރަށް ދެގައުމުގެ ވަކި ވަކި ފަރުދުން ކުރާ މުއާމަލާތްތަކުގެ ސަބަބުން އެ ގުޅުން އިތުރަށް ބަދަހިވެފައިވާ ކަމަށް ވެސް މިނިސްޓަރު ވިދާޅުވި އެވެ.\nޝާހިދު ވިދާޅުވީ ދެގައުމުގެ ދެމެދުގައި އޮތް ގާތް ގުޅުމުގެ ސަބަބުން ދެގައުމަށްވެސް ވަރަށް ބޮޑެތި ކުރިއެރުންތައް ލިބިފައިވާ ކަމަށެވެ. އަދި ރާއްޖެ ކަހަލަ ތަރައްގީވަމުން އަންނަ ގައުމަކަށް ޗައިނާ ފަދަ ގައުމެއްގެ އެކުވެރިކަމަކީ ވަރަށް މުހިންމު އެއްޗެއް ކަމުގައިވެސް މިނިސްޓަރު ވިދާޅުވި އެވެ.\nޝާހިދު އިތުރަށް ވިދާޅުވީ ޗައިނާގެ ވަން ޗައިނާ ޕޮލިސީއަށް ރާއްޖެއިން ފުރިހަމަައަށް ތާއީދުކުރާ ކަަމަށެވެ. މީގެ އިތުރުން ޗައިނާއިން ރާއްޖޭގެ ތަރައްގީއަށްޓަކައި ކޮށްދެއްވާފައިވާ ކަންތައްތައް ފާހަގަކޮށް އެކަންކަމަށް ޝާހިދު ވަނީ ޝުކުރު އަދާކުރައްވާފަ އެވެ. އެގޮތުން ސިނަމާލެ ބުރިޖާއި، ވެލާނާ އިންޓަނޭޝަނަލް އެއާޕޯޓުގެ ދެވަނަ ރަންވޭ ގާއިމުކުރުމަށާއި، އެކި އެކި ހައުސިން މަޝްރޫއުތަކުގައި ޗައިނާއިން ރާއްޖެއަށް ކޮށްދެއްވާފައިވާ ކަންކަން ޝާހިދު ވަނީ ފާހަގަކުރައްވާފަ އެވެ. ރާއްޖެއިން ޗައިނާއަށްދޭ އަހަންމިއްޔަތު ފާހަގަކުރައްވައި މިނިސްޓަރު ވިދާޅުވީ އެކަން އެންމެ ބޮޑަށް ހާމަވާ އެއް ކަމަކީ ދާދި ފަހުން ޗައިނާގައި ބޭއްވި ބެލްޓް އެންޑް ރޯޑް ފޯރަމްގައި ރާއްޖޭގެ އިކޮނޮމިކް މިނިސްޓަރު ފައްޔާޒް އިސްމާއީލް ބައިވެރިވަޑައިގެންނެވުން ކަމަށެވެ.\nރާއްޖޭގެ ފަތުރުވެރިކަމުގެ ދާއިރާގައި އެންމެ ބޮޑު ދައުރެއް އަދާކުރަަނީ ޗައިނާގެ ފަތުރުވެރިން ކަންވެސް މިނިސްޓަރު ޝާހިދު ވަނީ ފާހަގަކުރައްވާފަ އެވެ. ޓޫރިޒަމް މިނިސްޓްރީގެ ރިޕޯޓުތަކުން ދައްކާ ގޮތުގައި މި އަހަރުގެ ޖޫން މަހުގެ ނިޔަލަށް ރާއްޖެއަށް އެންމެ ގިނައިން ފަތުރުވެރިން ޒިޔާރަތް ކުރި ގައުމަކީ ޗައިނާ އެވެ. އެގައުމުން ރާއްޖެއަށް 140،245 ފަތުރުވެރިން ވަނީ ޒިޔާރަތްކޮށްފަ އެވެ.


MDP, anekkaa ves Dhoakha Dhey Meehun ge dhashu vejje!\nއެމްޑީޕީ، އަނެއްކާވެސް ދޯކާ ދޭ މީހުންގެ ދަށުވެއްޖެ!\n9 މަސް,3ހަފްތާ, 1 ދުވަސް, 10 ގަޑި,3މިނެޓް, 50 ސިކުންތު ކުރިން 13440ލަޔާލް މަނިކް\nސިޔާސީ ޕާޓީތައް ވުޖޫދުވެ، ރާއްޖޭގައި ޕާޓީ ސިސްޓަމްއެއް އުފެދުނު ހިސާބުން ފެށިގެން މިއަދާ ހަމަޔަށް ރާއްޖޭގެ ޑިމޮކްރާތީ ހަޔާތުގައި ހޭދަވި ދުވަސްތަކުގެ ތެރޭގައި ދިވެހި ރައްޔިތުން ދަންނަ އެއް ހަގީގަތަކީ ޖުމްހޫރީ ޕާޓީއާއި އެކު ދިވެހި ރާއްޖޭގެ އެއްވެސް ޕާޓީއަކައް އެއް ސަފެއްގައި މަސައްކަތް ނުކުރެވޭނެ ކަމެވެ.\nފެހި ޤާނޫނު އަސާސީގެ ދަށުން ފުރުތަމަ އިންތިހާބްވި ކުރީގެ ރައީސް މުހައްމަދު ނަޝީދު އާއި އެކު ކޯލިޝަން ހަދައި އެ ކޯލިޝަންގައި މަަސައްކަތް ކުރުމަށް ޖުމްހޫރީ ޕާޓީއިން މަސައްކަތް ކުރިއެވެ. ރިޔާސީ އިންތިހާބްގެ ތެރޭގައި ނަޝީދުއަށް ތަފާތު އެކި ގޮތްގޮތުން ތައުރީފްކޮށް، ނަޝީދު ވަރުގެ އެހެން ލީޑަރެއް ދިވެހިރާއްޖޭގައި ނެތްކަން ދެއްކުމަށް ޖުމްހޫރީ ޕާޓީގެ އޭރުގެ ލީޑަރު ގާސިމް އިބްރާޙިމް މަސައްކަތް ކުރެއްވިއެވެ.\nނަމަވެސް 2008 ވަނަ އަހަރު ރިޔާސީ އިންތިހާބް ބާއްވާ ރިޔާސީ އިންތިހާބްގައި ހެދި ކޯލިޝަން އާއި އެކު ނަޝީދު އިންތިހާބްވި ހިސާބުން ފެށިގެން ގާސިމް އިބްރާޙިމްގެ ރާގު ވަނީ މުޅިން ބަދަލުވެފައެވެ. ކިޔަމުން ދިޔަހާ ޅެންތައް ފަރިއްސަށް ބަދަލުވެ، ނަޝީދުގެ ސަރުކާރުގެ ނުކުޅެދުންތެރިކަން ދައްކުވައިދޭން ގާސިމް އިބްރާޙިމް އޭރު ވަރަށް ގަދަޔައް މަސައްކަތްކޮށްފައި ވެއެވެ.\nޖުމްހޫރީ ޕާޓީއާއި އެކު ކޯލިޝަނެއް ހަދައިގެން ނަޝީދު ވެރިކަމަށް ވަޑައިގަތުން ވެގެން ދިޔައީ ނަޝީދަށް ކުރިމަތިވި އެންމެ ބޮޑު އެއް ބޮލުގެ ރިހުމަށެވެ. ވެރިކަމައް ވަޑައިގެންނެވިތާ 21 ދުވަހުގެ ތެރޭގައި ނަޝީދުގެ ސަރުކާރުގެ ފަތިފުށް ކިޔަދީ ބޭޒާރު ކުރުމަށް ފަހު، ކޯލިޝަނުން ވަކިވެ ލިބުނު މަގާމުންވެސް ގާސިމް ވަނީ އިސްތިއުފާ ދެއްވާފައެވެ.\nރިޔާސީ އިންތިހާބުގައި އިދިކޮޅު ޕާޓީތައް ތަމްސީލް ކުރުމަށް އެމްޑީޕީގެ ރިޔާސީ ކެންޑިޑޭޓަކާއި ޖުމްހޫރީ ޕާޓީގެ ރަނިންމޭޓަކު ނެރެން އެމްޑީޕީއިން އެއްބަސްވިއިރު، އެމްޑީޕީއަށް އެކި ފަހަރު މަތިން ހިތި ރަަހަ ދައްކަލި ޕާޓީ އަކީ ޖުމްހޫރީ ޕާޓީއެވެ. އެގޮތުން އެމްޑީޕީ އާއި ދެކޮޅަށް 2013 ވަނަ އަހަރުގެ ރިޔާސީ އިންތިހާބުގެ ތެރޭގައި ވެސް ޖުމްހޫރީ ޕާޓީ ވަރަށް ހިތްވަރާއި ފަންވަރާއި އެކު ގާސިމްގެ އޯޑަރަށް މަސައްކަތް ކުރިއެވެ.\nކަން މިހެން އޮތް އިރު، އެމްޑީޕީ މެމްބަރުން ބާޣީންގެ ލަގަބް ދީފައިވާ ކުރީގެ ކޮމިޝަނަރ އޮފް ޕޮލިސް އަބްދުﷲ ރިޔާޒް، ކުރީގެ ނައިބް ރައީސް ޑރ. ޖަމީލްއާއި، މަލީހް ޖަމާލު ފަދަ ބޭފުޅުންނަކީ މިއަދު ޖުމްހޫރީ ޕާޓީގެ ލީޑަރޝިޕްގައި މަސައްކަތް ކުރައްވަމުންދާ ފަރާތްތަކެވެ.\nއެމްޑީޕީގެ ވެރިކަން ވައްޓާލި ކަމަށް އެމްޑީޕީއިން ބުނާ، ބާާޣީ މައުމޫން އާއި ބާޣީ އިމްރާންއާއި ގުޅިގެން އިޚުލާސްތެރި މަސައްކަތެއް ކުރެވިދާނެ ބާވައެވެ. ނުވަތަ 14 ނޮވެމްބަރު 2013 ވަނަ ދުވަހު މާތް ﷲ ގަންދީ ހުވާކޮށް ޤާސިމް އިބްރާޙިމް ދިވެހި ރައްޔިތުންނާއި މުހާތަބްކުރައްވާ 8 މިލިއަން ޑޮލަރު ހުށައެޅި ކަމަށް ވިދާޅުވި ވިދާޅުވުން ތަކުރާރު ކުރީބާވައެވެ.\nހަމަ ޔަގީނުންވެސް ގާސިމް އިބްރާހީމް އަކީ ޤައުމުގެ މަސްލަހަތައް ވުރެ ބޮޑަށް އަމިއްލަ އެދުން އިސްކުރާ މީހެއް ގެ ގޮތުގައި އެމްޑީޕީ އިން އެތައް ފަހަރަކު ސިފަކޮށްފައިވާއިރު، އެމްޑީޕީއާއި އެކު ގާސިމް އަށް މިފަހަރު މަސައްކަތް ކުރެވޭނެބާވައެވެ. އަދި މި ނިންމުމަށް ދެ ޕާޓީއިން އައިސްފައި މިވަނީވެސް އެމްޑީޕީ ބާކީކޮށް ގާސިމް އަމިއްލަ ކެބިނެޓެއް އިއުލާން ކުރެއްވި ދަނޑިވަޅެއްގައި ކަން ފާހަގަކޮށްލެވެއެވެ.


ދުނިޔެ – ދަނބިދޫ.ކޮމް\nފުރަތަމަ ސަފުހާ / ދުނިޔެ\n11-03-2019\tހަބަރު, ކުޅިވަރު 2\nއާތި ޕްރިޒަން ކުލަބްގެ ކޯޗުކަމަާ ހަވާލުވަނީ ރާއްޖޭގައި ބާއްވަމުން އަންނަ އެންމެ ގިނަދުވަސްވީ ފުޓްސަލް މުބާރާތް ކަމުގައިވާ ކުލަބް މޯލްޑިވުސްކަޕް މިއަހަރު ފަށާއިރު ޒުވާން ކޯޗު އާތިފް މުހައްމަދު (އާތި) މިމަހު ގައި ވަނީ މިމުބާރާތުގައި ބައިވެރިވާ މޯލްޑިވްސް ކަރެކްޝަނަލް ސަރވިސް ގެ ޕްރިޒަން ކްލަބުގެ ކޯޗުކަމާ ހަވާލުވެފައެވެ y18 މުބާރާތުގެ ނިމުން ފާހަގަ ކުރުމަށް ބޭއްވުނު ރަސްމިއްޔާތުގެ ތެރޭން އާތިފް މުހައްމަދު (އާތި) އަކީ ލ.އަތޮޅު ދަނބިދުއަަށް އުފަން …\n04-03-2019\tހަބަރު, ކުޅިވަރު 1\nހަމްދޫން. އޭޝިޔާގެ 23 އަހަރުން ދަށުގެ ޗެމްޕިއަންޝިޕްގެ ކޮލިފިކޭޝަނަށް އެކުލަވާލި ޤައުމީ ފުޓްބޯޅަ ޓީމުގެ ސްކޮޑުގައި ދަނބިދުއަަށް އުފަން އަލިގާ އިސްމާއިލް ހަމްދޫން ހިމަނައިފިއެވެ. ހަމްދޫނު މަޒިޔާ ކުޅެންތެރިއެއް ކައިރިން ބޯޅަ އަތުލަނީ: ފޮޓޯ: އިމޭޖްސް ޑިފެންސަަށް ކުޅެމުން އަންނަ ހަމްދޫން ފާހަގަވެގެން ގޮސްފައިވަނީ މިފަހުން ނިމުނު އެފްއޭޭއެމް ޔޫތު ޗެމްޕިއަންޝިޕްގައި ކުލަބް އީގަލަސް ކާމިޔާބު ކުރިއިރު ޑިފެންސްލައިނގައި ދެއްކި މޮޅުކުޅުމުންނެވެ. ހަމްދޫން ކުޅުންތެރިއެއް ކާރިން ބޯޅަ އަތުލުމަށްފަހު ފޮނުވާލަނީ: …\n01-08-2017\tހަބަރު, ކުޅިވަރު Comments Off on މިނިވަން ފުޓްސަލް މުބާރާތުގެ ޗެމްޕިިއަންކަން ކުލަބް އެސްޓަޑޮސް ހޯދައިފި\nމިނިވަން ފުޓްސަލްކަޕް ޗެމްޕިއަން ކުލަބް އެސްޓަޑޮސް ފޮޓޯ: ސިޙާމް . “ދަނބިދޫ ކައުންސިލްގެ2ވަނަ މިނިވަން ފުޓްސަލް މުބާރާތު ގެ ޗެމްޕިއަންކަން ކުލަބް އެސްޓަޑޮސް ހޯދައފިއެވެ. މިއީ އެ ކުލަބް ޗެމްޕިއަންކަން ހޯދި ދެވަނަ ފަހަރެވެ. ކުލަބް އެސްޓަޑޮސް ޗެމްޕިއަންކަން ހޯދީ މިއަދު ކުޅެވުނު މި މުބާރާތުގެ ފައިނަލްގައި އެފްސީ ތޭހަޓް އާއި ބައްދަލުކޮށް 0-1 މޮޅުވެގެންނެވެ.ދެ ޓީމްގެ ފަރާތުންވެސް މޮޅުކުޅުމެއް ފެނިގެންދިޔަ މި މެޗުގައި ކުލަބް …\n01-08-2017\tހަބަރު, ކުޅިވަރު Comments Off on “ދަނބިދޫ ކައުންސިލްގެ2ވަނަ ފުޓްސަލް މުބާރާތް 2017” ފައިނަލް މިއަދު ކުޅެނީ\nއެފް ސީ ތޭހަޓް (ވ) ކުލަބް އެސްޓަޑޮސް ފޮޓޯ : އިބްރާހިމް ޝިހާމް. 52ވަނަ މިނިވަން ދުވަހާ ގުޅިގެން ދަނބިދޫ ކައުންސިލުން އިންތިޒާމްކޮށްގެން ބާއްވާ “ދަނބިދޫ ކައުންސިލްގެ2ވަނަ ފުޓްސަލް މުބާރާތް 2017” ފައިނަލް މިއަދު ކުޅޭނެއެވެ. ޖުލައި 26 ވަނަ ދުވަހު ފެށި މި މުބާރާތުގެ ފައިނަލު މެޗުގައި ބައްދަލު ކުރާނީ ކުލަބް އެސްޓަޑޮސް އާއި އެފް ސީ ތޭހަޓް އެވެ. ލީގް އުސޫލުން ކުޅެ އެންމެ ގިނަ …\nދަނބިދޫ ކައުންސިލްގެ 2ވަނަ މިނިވަން ފުޓްސަލް މުބާރާތް ފަށައިފި\n27-07-2017\tހަބަރު, ކުޅިވަރު Comments Off on ދަނބިދޫ ކައުންސިލްގެ 2ވަނަ މިނިވަން ފުޓްސަލް މުބާރާތް ފަށައިފި\n52ވަނަ މިނިވަން ދުވަހާ ގުޅިގެން ދަނބިދޫ ކައުންސިލުން އިންތިޒާމްކޮށްގެން ބާއްވާ “ދަނބިދޫ ކައުންސިލްގެ2ވަނަ ފުޓްސަލް މުބާރާތް 2017” އިއްޔެ ފަށައިފިއެވެ. މި މުބާރާތް ހުޅުވައިދެއްވީ ޝަރަފްވެރި މެހްމާނު އިސްދޫ ދާއިރާގެ އަތޮޅު ކައުންސިލް މެންބަރ ޙުސައިން ނައީސް އެވެ. މި މުބާރާތުގައި ޖުމްލަ ފަސް ޓީމް ވާދަކުރެއެވެ. އެއީ ކުލަބް އެސްޓަޑޮސް އާއި ސިއްސުވާލި އާއި އެމް އެސް އެފް އާއި ވައިލެޓް ކަންމަތި އަދި އެފް ސީ ތޭހަޓް …\n19-07-2017\tހަބަރު, ކުޅިވަރު 1\nފޮޓޯ: މިދިޔަ އަހަރު ބޭއްވި މިނިވަން ފުޓްސަލް ކަޕް ގެ ޗެންޕިއަން ކުލަބް އެސްޓަޑޮސް. މިނިވަން ދުވަހާ ދިމާކޮށް ދަނބިދޫ ކައުންސިލުން އިންތިޒާމްކޮށްގެން ބާއްވާ ދަނބިދޫ ކައުންސިލްގެ2ވަނަ ފުޓްސަލް މުބާރާތު ގައި ބައިވެރިވުމުގެ ފުރުޞަތު ހުޅުވާލައިފިއެވެ. ޖުލައި 23 ވާ އާދިއްތަ ދުަވަހުގެ 12:00 ގެ ކުރިން މި މުބާރާތުގައި ބައިވެރިވުމުގެ ފުރުޞަތު ހުޅުވާލާފައިވާއިރު މުބާރާތުގައި ބައިވެރިވުމަށް އެދޭ ފޯމް ކައުންސިލް އިދާރާއިން ލިބެން ހުންނާނެއެވެ. މިދިޔަ އަހަރު …\n20-05-2017\tކުޅިވަރު, ކެޓަގަރީއަކައްނުވާ Comments Off on ސަންޑަލޭންޑް ބަލިކޮށް ގަދަ ހަތަރެއްގެ އުއްމީދު އާސެނަލްއިން އާކޮށްފި\n20-05-2017\tދުނިޔެ Comments Off on އެކި ގައުމުތަކުގައި ގިރާ ހާއްސަ ކޮފީ\nކޮފީއަކީ ދުނިޔޭގެ އެންމެންގެ މެދުގައި ވެސް ވަރަށް މަގުބޫލު އެއްޗެކެވެ. އެންމެން ވެސް ބެސްޓެވެ. އެކަމަކުވެސް އެކި ގައުމުތަކުގައި ކޮފީ މަޝްހޫރުވަނީ އެކި ރަހަތަކުގަ އެވެ. ކޮންމެ ގައުމެއްގައި ވެސް އެގައުމެއްގެ އަމިއްލަ އުފެއްދުމެއް އޮވެ އެވެ. އެގޮތުން އެކި ގައުމުތަކުގައި ކޮފީ ތައްޔާރު ކުރާ ގޮތްތައް ވެސް ވަރަށް ތަފާތެވެ. ބަލާލަމާ ހިނގާށެވެ. ޕޯޗުގީޒް މީހުން ލުބޯ ހުތް އަޅައިގެން ކޮފީ ބޯކަން އިނގޭ ހެއްޔެވެ؟ އެމީހުން ކިރުގެ …


Kudahuvadhoo In Kairi Rashakah Dhiya Meehun Ge Mauloomaathu Dheyn Edhefi - Vaguthu\nކޮވިޑް-19: އުއްމީދު ގުޅިފައި އޮތީ ވެކްސިނާ - 20 ގަޑިއިރު ކުރިން\n4 މަސް ކުރިން ( މާޗް 17, 2021 )\nދ. ކުޑަހުވަދޫ - ފޮޓޯ: އެމްއާރުޑީސީ\nދ. ކުޑަހުވަދޫ އިން ކޮވިޑް-19 ގެ ވޭދަނަތަކެއް ފެނިފައިވާތީ ވަކި މުއްދަތެއްގެ ފަހުން އެ ރަށުން ފުރައިގެން އަތޮޅުތެރޭގެ އެއްވެސް ރަށަކަށް ދިޔަ މީހުންގެ މައުލޫމާތު އެ ރަށެއްގެ ހޮސްޕިޓަލް ނުވަތަ ހެލްތު ސެންޓަރަށް ދިނުމަށް އެޗްޕީއޭ އިން އަންގައިފިއެވެ.\nއެޗްޕީއޭ އިން މިރޭ ވިދާޅުވީ ފެބްރުއަރީ 26 ގެ ފަހުން ކުޑަހުވަދޫގައި އުޅޭފައި އަތޮޅުތެރޭގެ އެއްވެސް ރަށަކަށް ގޮސްފައިވާ ފަރާތެއްވާ ނަމަ ވީ އެންމެ އަވަހަކަށް އެ ރަށެއްގެ ހޮސްޕިޓަލަށް ނުވަތަ ހެލްތު ސެންޓަރަށް އަންގަން ވާނެ ކަމަށެވެ. އަދި މި ތާރީހުގެ ފަހުން ކުޑަހުވަދޫ އަށް ގޮސްފައިވާ ފަރާތެއް ވާނަމަ ކުޑަހުވަދޫން އަނބުރާ ރަށަށް އައި ދުވަހުން ފެށިގެން 14 ދުވަހު ކަރަންޓީންގައި ތިބުމަށް އެޗްޕީއޭ އިން ވަނީ އެދިފައެވެ.\nމީގެއިތުރުން ފެބްރުއަރީ 26 ގެ ފަހުން ކުޑަހުވަދޫން މާލެ އައި މީހެއް ނަމަ މާލެހިޔާ ކައިރީގައި ހުންނަ ފްލޫ ކްލިނިކް، ހުޅުމާލެ ފްލޫ ކްލިނިކް، ނުވަތަ ވިލިމާލެ ފްލޫ ކްލިނިކަށް ގޮސް ސުންކު ނެގުމަށް ވެސް އެޗްޕީއޭ އިން ވަނީ އެދިފައެވެ.\nއަދި ނަތީޖާ ނައްސިވި ކަމުގައި ވިޔަސް ކުޑަހުވަދޫން އަނބުރާ ރަށަށް އައި ދުވަހުން ފެށިގެން 14 ދުވަސް ވަންދެން ކަރަންޓީނުގައި ތިބުމަށާއި އެރަށަށް ކުރި ދަތުރުގެ މައުލޫމާތު 1676އަށް ހިއްސާ ކުރުމަށް އެޗްޕީއޭ އިން އެދެއެވެ.\nކުޑަހުވަދޫން ކޮވިޑް-19 އަށް ފައްސިވެފައި ވަނީ އެ ރަށު އެއާޕޯޓުގައި މަސައްކަތް ކުރާ ހަ މުވައްޒަފުންނެވެ. އެރަށުން ކޮވިޑަށް ފައްސިވި ހަ މީހުންނަކީ ބަލީގެ އަލާމާތްތައް ފެނިގެން ޓެސްޓު ކުރި ބައެކެވެެ.\nހެލްތް އެމާޖެންސީ އޮޕަރޭޝަން ސެންޓަރުން ވިދާޅުވީ، މި ވޭދަނަތަކާއި ގުޅިގެން މިހާރު އެރަށަށް އަރާ ފޭބުން މަނާ ކޮށްފައިވާ ކަމަށެވެ.


Biden aa UAE ge valeeahudhu mashvaraa kurahvaifi\nބައިޑަންއާ ޔޫއޭއީ ވަލީއަހުދު އީރާނާ ބެހޭގޮތުން މަޝްވަރާ ކުރައްވައިފި\nޝެއިޚް މުހައްމަދު ބިން ޒައިދު އަލްނަހްޔާން (ކ) އަދި އެމެރިކާގެ ރައީސް ޖޯ ބައިޑަން: މެދުއިރުމައްޗާ ބެހޭ ގޮތުން މަޝްވަރާ ކުރެއްވި\nއެމެރިކާގެ ރައީސް ޖޯ ބައިޑަންއާ ޔުނައިޓެޑް އަރަބް އެމިރޭޓްސްގެ ވަލީއަހުދު ޝެއިހް މުހައްމަދު ބިން ޒައިދު އަލްނަހްޔާން އީރާނާ އާއި ޓިގްރޭއާ ބެހޭ ގޮތުން މަޝްވަރާ ކުރައްވައިފި ކަމަށް ވައިޓް ހައުސްއިން ބުނެފި އެވެ. އަދި ބުނީ ދެ ގައުމުގެ ގުޅުމާ ބެހޭ ގޮތުންނާއި މެދުއިރުމައްޗާ ބެހޭ ގޮތުން ވެސް ވާހަކަތައް ދެއްކެވި ކަމަށެވެ.\n"އީރާންގެ ނިއުކްލިއާ ޕްރޮގްރާމާއި އަފްޣާނިސްތާން އަދި އީރާންގެ ސަބަބުން ސަރަހައްދަށް ފެތުރިފައި އޮތް ބިރުވެރިކަމާ ބެހޭ ގޮތުން ދެ ބޭފުޅުން މަޝްވަރާ ކުރެއްވި،" ވައިޓް ހައުސްއިން ބުންޏެވެ.\nވައިޓް ހައުސްއިން ބުނީ ގައުމުތަކުގެ މެދުގައި ސުލްހަ ގާއިމު ކުރުމަށް ހުރި ހުރަސްތަކާއި ވަކި ބައެއްގެ ސަބަބުން ދުނިޔޭގެ މަސްލަހަތު ފުށުއެރުން ބޮޑު މައްސަލައަކަށް ވެފައިވާކަން ދެބޭފުޅުން ވެސް ފާހަގަ ކުރެއްވި ކަމަށެވެ.\nގައުމުތަކުގެ މެދުގައި ގުޅުން ދެމެހެއްޓުމުގެ މުހިންމުކަމާ ބެހޭ ގޮތުން ބައިޑަން ވިދާޅުވި ކަމަށް ވައިޓް ހައުސްއިން ބުނީ އިޒްރޭލާއެކު ޔޫއޭއީ ގެންގުޅޭ ސިޔާސަތަށް އެމެރިކާ ތާއީދު ކުރައްވާ ކަމަށެވެ. އަދި އެކަމަށް ސަޕޯޓް ކުރައްވާނެ ކަމަށެވެ.\nމެދުއިރުމަތީގެ މަސްލަހަތާއި ރައްކާތެރިކަމަށްޓަކައި އެމެރިކާއިން ޔޫއޭއީއަށް އެހީތެރި ވެދެއްވާނެ ކަމަށް ވެސް ބައިޑަން ވިދާޅުވި އެވެ. ދެ ގައުމުގެ ޝައުގުވެރިކަން ހުރި ކަންކަމުގައި ޔޫއޭއީއާއެކު އެމެރިކާ އޮންނާނެ ކަމުގެ ޔަގީންކަން ވެސް ބައިޑަން ދެއްވި އެވެ.\nއެމެރިކާ އީރާން ޔުނައިޓެޑް އަރަބް އެމިރޭޓްސް + ޖޯ ބައިޑަން\nއީރާނަށް އިތުރު އެއްއަހަރު ދަތި ކުރަނީ


Danny ge dharifulhu Rinzing ge furathama film December 12 gai - vNews.mv\nޑެނީގެ ދަރިފުޅު ރިންޒިންގެ ފުރަތަމަ ފިލްމު ނެރޭނީ ޑިސެމްބަރު 12 ގައި\nމަރިޔަމް ޝާހިދާ 10 November 2021, 13:04\n1970 ގެ އަހަރުތަކުން ފެށިގެން ގިނަ ފިލްމުތަކެއްގައި ވިލެންއެއްގެ ރޯލްކުޅެފައިވާ އެކްޓަރު ޑެނީގެ ދަރިފުޅު ރިންޒިން ޑެންޒޯންގްޕާ ބޮލީވުޑަށް ނިކުންނަން ތައްޔާރުވެއްޖެއެވެ.\nރިންޒިންގް ބޮލީވުޑަށް ތައާރަފްވާ ފިލްމު ގެނެސްދެނީ ވަރުގަދަ އެކްޝަން ފިލްމުތަކެއް ގެނެސްދެމުން އަންނަ ޒީ ސްޓޫޑިއޯއިންނެވެ.\n"ސްކޮޑް" ގެ ނަމުން ނަންދެވިފައިވާ ފިލްމުގެ ޕޯސްޓަރު މިހާރު އާއްމުންނަށް ދައްކާލާފައިވާއިރު ޒީ5އިން ފިލްމު ޕްރިމިއަކުރުމަށް ނިންމާފައިވަނީ އަންނަ ޑިސެމްބަރު މަހުގެ 12 ވަނަ ދުވަހުއެވެ.\nމިފިލްމަކީ، ވަރަށް ވަރުގަދަ އެކްޝަން ސީންތަކެއް ހިމަނާފައިވާ ފިލްމެއްކަން މިހާރު ރިލީޒްކޮށްފައިވާ ފިލްމުގެ ޓްރެއިލަރއިން ވަރަށް ރަނގަޅަށް ދައްކުވައިދެއެވެ.\nރިންޒިންއާއެކު ދެން ފިލްމުގައި ފެނިގެންދަނީ 2001 ވަނަ އަހަރު ރިލީޒްވި ކަރަން ޖޯހަރުގެ ކާމިޔާބު ފިލްމު "ކަބީ ޚުޝީ ކަބީ ޣަމް" ގައި ހިމެނޭ މަޝްހޫރު ޕޫގެ ކުޑައިރުގެ ކެރެކްޓަރ ކުޅެފައިވާ މަލްވިކާ ރާޖްއެވެ.\nރިންޒިންގެ އިތުރުން ބަތަލާ މަލްވިކާ ރާޖްވެސް ބޮލީވުޑަށް ތައާރަފްކުރާނީ ފިލްމު "ސްކޮޑް" އިންނެވެ.\nނިލޭޝް ޒަހީދާ ސަހޭ ލިޔެ، ޑައިރެކްޓްކޮށް އަދި ޕްރޮޑިއުސްކޮށްފައިވާ "ސްކޮޑް" އަކީ ކުޑަ އަންހެން ކުއްޖެއްގެ ވާހަކައެއް ކިޔައިދޭ ވަތަނީ ފިލްމެކެވެ. މީގެ ކާސްޓްގައި ޕޫޖާ ބަޓްރާ އާއި މޯހަން ކަޕޫރާއި އަމިތު ގޯރްވެސް ހިމެނެއެވެ.\nއިންޓަނޭޝަނަލް ކްރޫއެއް ހިމަނައިގެން އުފައްދާފައިވާ މިފިލްމަކީ، ފަހަކަށްއައިސް ރިލީޒްކުރެވުނު އެކްޝަން ފިލްމުތަކުގެ ލިސްޓަށް އިތުރުކޮށްލެވޭނެ ވަރަށް ވަރުގަދަ ނަމެއްކަމަށް ފިލްމުގެ ޑައިރެކްޓަރުވަނީ ބުނެފައެވެ.\nޔޫރަޕް ޤައުމެއްކަމަށްވާ ބެލާރުސްގައި ޝޫޓްކޮށްފައިވާ މިފިލްމުގައި ހޮލީވުޑްގެ ފުންނާބު އުސް ސްޓަންޓް ޑައިރެކްޓަރުން ހިއްސާ ވަރަށް ބޮޑުކަމަށް ރިޕޯޓުތައް ބުނެއެވެ.\nއެހެންކަމުން އެކްޓަރު ރިންޒީގެ ފަރާތުން ވަރަށް ތަފާތު މޮޅު ސްޓަންޓް ސީންތައް ފެނިގެންދާނެކަމަށް ޑައިރެކްޓަރުވަނީ ބުނެފައެވެ.\nއެގޮތުން ހޮލީވުޑްގެ ފިލްމުތައް ކަމަށްވާ "މޭޑް މެކްސް: ފިއުރީ ރޯޑް" އާއި"ކްލޭޝް އޮފް ދަ ޓައިޓަންސް" ގެ އިތުރުން "ދަ ވިޗާ 3: ވައިލްޑް ހަންޓް" ފަދަ އުފެއްދުންތަކުގެ ސްޓަންޓް ޑައިރެކްޓަރުން "ސްކޮޑް" ގައި މަސައްކަތް ކޮށްފައިވެއެވެ.\nކޮވިޑް19 ގެ ޕެންޑަމިކާ ގުޅިގެން ފިލްމު ފުރިހަމަކުރުމުގައި ގިނަގުނަ ހުރަސްތަކަކާއި ދިމާވިނަމަވެސް އަންނަމ މަހު ފިލްމު ރިލީޒްކުރުމަށް ކުރަންޖެހޭ ހުރިހާ ތައްޔާރީއެއް މިހާރުވަނީ އެއްކޮށް ނިމިފައިކަމަށް ޒީ ސްޓޫޑިއޯއިންވަނީ ބުނެފައެވެ.\nފިލްމުގެ ޑައިރެކްޓަރ އަދި ޕްރޮޑިއުސަރު ނިލޭޝް ސަހޭގެ އުއްމީދަކީ މިފިލްމަކީ އެކްޝަން ފިލްމުތަކަށް އިތުރު ކުރިއެރުންތަކެއް ގެނެސްދިނުމާއެކު ބައިނަލްއަޤްވާމީ ފެންވަރުގެ ބެންޗްމާކެއް ޤާއިމުކުރާނެ ފިލްމަކަށް ފިލްމުވެގެންދިއުމެވެ.


ސްކޮލާސް ގާލާ ނައިޓް2ބާއްވައިފި! – MNUSU\nސްކޮލާސް ގާލާ ނައިޓް2ބާއްވައިފި!\n2019 ވަނަ އަހަރު އެމްއެންޔޫ ބިޒްނަސް ސްކޫލާއި ގުޅުނު ދަރިވަރުންނަށް ސްކޮލާސް ގާލާ ނައިޓް ބާއްވައިފިއެވެ.\n23 އޯގަސްޓް ވީ ހުކުރު ދުވަހުގެރޭ މި ހަރަކާތް ކުރިޔަށް ދިޔައީ އެމްއެންޔޫބީއެސް އޮޑިޓޯރިއަމްގައެވެ. އެމްއެންޔޫ ބިޒްނަސް ސްކޫލްގެ ޑީން އަދި އެމްއެންޔޫ ސްޓޫޑެންޓް ޔުނިއަންގެ މެމްބަރުންވެސް ވަނީ މި ހަރަކާތުގައި ބައިވެރިވެފައެވެ. އެގޮތުން އެމްއެންޔޫ ބިޒްނަސް ސްކޫލްގެ ޑީން އަލަށް ވަދުނު ދަރިވަރުންނަށްވަނީ މަރުޙަބާ ކިޔާފައެވެ. އަދި އެމްއެންޔޫއެސްޔޫގެ ކުރީގެ ރައީސް އަލްއުސްތާޛް އަލީ ރަޝީދުވެސް ބައިވެރިވެ ވަޑައިގަންނަވާ ދަރިވަރުންނާއި މުހާތަބުކޮށް ވާހަކަ ދެއްކިއެވެ.\nމިފަހަރުގެ ގާލާ ނައިޓްގައިވެސް ތަފާތު ގޭމްތަކާއި އައިޓަމްތައް ގެނެސްދިނެވެ. އެގޮތުން އެމްއެންޔޫ ސްޓޫޑެންޓް ޔުނިއަންގެ މެމްބަރުން ބައިވެރިކޮށް އާދަރިވަރުންނާއި އެކުވަނީ މަޖާ ގޭމްތަކެއް ކުރިޔަށް ގެންގޮސްފައެވެ. އަދި މީގެ އިތުރުން އެމްއެންޔޫބީއެސްގެ ބޮޑު ބެރު ގުރޫޕްގެ ލަވަތައް އަދި އެމްއެންޔޫބީއެސްގެ އަންހެން ކުދިންގެ ހާއްސަ އައިޓަމެއްވެސް ގެނެސްދިނެވެ.\nސްކޮލާސް ގާލާ ނައިޓްގެ ނަމުގައި މިއަހަރުގެ ދެ ސެމިސްޓާގެ ފްރެޝާސް ނައިޓް ބޭއްވި އިރު، މި ސެމިސްޓާގައި އަލަށް ވަދުނު ދަރިވަރުންގެ ތެރެއިން ގިނަ ދަރިވަރުންތަކެއް ވަނީ ބީއެސްއެސްއޭގެ ލީޑަރުންނާއި ގުޅިފައެވެ.


BREAKING: Malaysia Ge Rasgefaanu Quarantine Kohffi - Vaguthu\nމެލޭޝިއާގެ ރަސްގެފާނު ކަރަންޓީން ކޮށްފި\nމެލޭޝިއާގެ ރަސްގެފާނު ސުލްތާން އަބްދުﷲ ސުލްތާން އަހުމަދު ޝާހު ކަރަންޓީން ކޮށްފިއެވެ.\nސުލްތާން އަބްދުﷲ ސުލްތާން އަހުމަދު ޝާހުގެ އިތުރުން އަނބިކަބަލުން ޓުންކު އަޒީޒާ އަމިނާ މައިމޫނާ އިސްކަންދަރިއާ ވަނީ 14 ދުވަހުގެ މުއްދަތަކަށް ކަރަންޓީން ކޮށްފައެވެ.\nޝާހީ ގަނޑުވަރުން ބުނެފައިވަނީ ރަސްގެފާނާއި އަނބިކަނބަލުން ކަރަންޓީން ކުރުމަށް ނިންމާފައިވަނީ ކޮވިޑް-19 އަށް ފައްސިވުމުން ނޫން ކަމަށާއި ރަސްގެފާނު ހެދި ޓެސްޓް ނައްސި ވެފައިވާ ކަމަށެވެ. އެހެން ނަމަވެސް ގަނޑުވަރުގައި މަސައްކަތް ކުރާ7މުވައްޒަފަކު ކޮވިޑް-19 އަށް ފައްސި ވެފައިވާތީ ރައްކާތެރިވުމުގެ ފިޔަވަޅު އަޅަން ޖެހޭ ކަމަށެވެ.\nގަނޑުވަރުން ކޮވިޑް-19 އަށް ފައްސިވެފައިވާ7މުވައްޒަފުން މިހާރު ފަރުވާ ދިނުމަށް ހޮސްޕިޓަލަށް ގެންގޮސްފައިވާ ކަމަށާއި، އެމީހުންނަށް ބަލި ޖެހިފައިވަނީ ކިހިނެއްކަން ބަލަމުން އަންނަ ކަމަށް ގަނޑުވަރުން ވަނީ ބުނެފައެވެ.\nރައްކާތެރިވުމުގެ ގޮތުން މިހާރު ގަނޑުވަރު ވަނީ ޑިސްއިންފެކްޓް ކޮށްފައެވެ.\nމެލޭޝިއާގައި ކޮވިޑް-19 އަށް ފައްސިވެފައިވާ މީހުންގެ އަދަދު 2,000 އަށް އަރާފައިވާއިރު މިއަދު މިހާތަނަށް 235 މީހަކު ވަނީ އެގައުމުން ފައްސި ވެފައެވެ. އަދި މި ބަލި ޖެހިގެން މިއަދު މިހާތަނަށް3މީހަކު މަރުވެފައިވާއިރު ބަލި ޖެހިގެން މިއަދާއި ހަމައަށް 23 މީހަކު ވަނީ މަރުވެފައެވެ.\nމާޗް 26, 2020 15:51\nމިދުވަސްވަރަކީ ޓެސްޓްތައް ނިމި މާލެ ދިއުމަށް ޓީކެޓް ނަގާފައިވާ ދުވަސްވަރު. އެކަމަކު ހުރިހާ ފްލައިޓް ތަކެއް ކެންސަލް. އަހަރެމެން އެއްވެސް ގޮތަކަށް ނޭދެން ސަރުކާރުގެ ހަރަދުގައި ރާއްޖެ ގެންދާކަށް. އަހަރަމެންގެ ހަމައެކަނި އެދުމަކީ ރާއްޖެ ދެވޭނެ ގޮތެއް. މިކަމަށް އާދެސްކޮށްކޮށް އެއްވެސް ކުރިއެރުމެއް ނުލިބުނު. އެމްބަސީގެ މަސައްކަތް ފާހަގަ ކުރަން. އެހެން ނަމަވެސް ރާއްޖެ ނުދެވުމުގެ ސަބަބުން ލިބޭ ދަތިތަކަށް ހައްލެއް ބޭނުން. =މެލޭގައި ތިބި ކިޔަވާ ކުދިން=\nމެލޭޝިއާގެ ހާލަތު ދަނީ ދުވަހެއް ދުވަހެއް ގޯސްވަމުން. ހެޔޮނުވާނެ މިތަނުން އަހަރެމެން ގެންގޮސްދީ. އަމިއްލަ ޚަރަދުގަ ދާން މިތިބީ ތައްޔާރަށް.


Janhvi mifaharu dhahkailee 1950 ge look eh, varah hiygaimu! – Iru\nދާންދޫން އެއް އަހަރުގެ ކުއްޖަކު ޕޮޒިޓިވް ވެއްޖެ\nޝާޝާ· 10 ނޮވެމްބަރ 2020\nބޮލީވުޑްގެ ޒުވާން ބަތަލާ ޖާންވީ ކަޕޫރު، ތަފާތު ފޮޓޯ ޝޫޓެއްގެ ފޮޓޯތައް އިންސްޓަގްރާމްގައި ހިއްސާކޮށް ފޭނުންގެ ސަމާލުކަން އަތުލައިފިއެވެ.\n23 އަހަރުގެ ބަތަލާ އޭނާގެ އިންސްޓަގްރާމްގައި ހިއްސާކުރި ފޮޓޯތަކުން ފެންނަނީ 1950 ގައި އިންޑިއާ އަންހެނުން، އަދި ޙާއްސަކޮށް ބޮލީވުޑްގެ ބަތަލާއިން ހެދުން އަޅައި އުޅުނު ގޮތަށް ހެދުން އަޅައިގެން ހުއްޓައެވެ. އަދި މޭކަޕާއި އިސްތަށިގަނޑުވެސް ހަދާފައި ވަނީ އޭރުގައި ހުންނަ ގޮތަށެވެ.\nއެ ޒަމާނުގައި އަންހެނުން އަޅައި އުޅުނު ސާޅީއެއްގެ ދެ ޑިޒައިން ދައްކާލާފައި ވާއިރު، މި ފޮޓޯތަކަށް ވަނީ4ލައްކައަށްވުރެ ގިނަ ލައިކު ލިބިފައެވެ. އަދި އެ ޕޯސްޓަށް ކޮމެންޓުކުރި ގިނަ ބަޔަކު ވަނީ ޖާންވީގެ ރީތިކަމަށް ތަޢުރީފުކޮށް، އެ ހެދުންތައް ވަރަށް ގުޅޭ ކަމަށް ބުނެފައެވެ.\nޖާންވީ އަކީ ކުރީގެ މަޝްހޫރު ބަތަލާ ސްރީދޭވީ އާއި ޕްރޮޑިއުސަރު ބޯނީ ކަޕޫރުގެ ދޮށީ ދަރިފުޅެވެ. “ދަޅަކް” އިން 2018 ވަނަ އަހަރު ބޮލީވުޑަށް ނުކުތް ޖާންވީ ވަނީ ކާމިޔާބު ފިލްމުތަކެއްގައި މަސައްކަތް ކޮށްފައެވެ. އަދި އޭނާގެ ގިނަ ފިލްމުތަކެއް ކުރިއަށް ވެސް އެބަހުއްޓެވެ.


Vazeefaage Furusathu - Municipal Inspector (Maradhoofeydhoo Avashu Office)\nމިއިދާރާގެ ނަންބަރ:(IUL)426-5A/426/2020/234 އިޢުލާނުގައި ބަޔާންކޮށްފައިވާ މަޤާމުގެ ޝަރުތުތައް އިސްލާޙު ކުރުމާއި ގުޅިގެން މި އިޢުލާން ބާޠިލްކޮށް އަލުން އިޢުލާން ކުރީމެވެ.\nގިނަވަގުތު އޮފީހުގައި މަސައްކަތްކުރެވޭނެ މީހެއްކަމުގައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 އޯގަސްޓް 25 ވާ އަންގާރަ ދުވަހުގެ 14:00 ގެ ކުރިން، މަރަދޫފޭދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 އޯގަސްޓް 31 އާއި 2020 ސެޕްޓެމްބަރ 07 އާ ދެމެދު، މަރަދޫފޭދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n22 ޛުލޙިއްޖާ 1441


Muizzu ge mahsaka fulkuhun balan fashaifi – Iru\nވޭވަށް ބަނދަރު ތަރައްޤީ ކުރުމުގެ މަޝްރޫޢުގެ 54 ޕަސެންޓް ނިމިއްޖެ\nށ. އަތޮޅުގެ ދެ ރަށަކުން މަސްތުވާތަކެއްޗާއެކު ތިން މީހަކު ހައްޔަރުކޮށްފި\nނޫމަޑި ރިސޯޓްސް އެންޑް ރެސިޑެންސް އޭޖީ (ނޫމަޑި) އިން ދިވެހި ސަރުކާރުގެ މައްޗަށް ހުށަހެޅި އާބިޓްރޭޝަން މައްސަލައިގައި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު އަމަލުކުރެއްވި ގޮތާ ގުޅިގެން ޖިނާއީ ތަހުގީގެއް ހިންގުމަށް ފުލުހުންގެ ކިބައިގައި ބަންޑާރަ ނައިބު އެދިވަޑައިގެންފައިވާތީ އެ މައްސަލަ ފުލުހުން ބަލަން ފަށައިފި އެވެ.\nފުލުހުންގެ ތަރުޖަމާން މިއަދު ވިދާޅުވީ އޭޖީ އޮފީހުން ފުލުހުންނަށް ފޮނުވާފައިވާ ސިޓީއަކާއި ގުޅިގެން ބަލަންޖެހޭ ކަންކަން ބަލަމުންދާ ކަމަށެވެ. އެނގިފައިވާ ގޮތުގައި އެއީ ޑރ. މުއިއްޒު އާއި ގުޅޭގޮތުން އޭޖީން ފާހަގަކުރި މައްސަލައެވެ.\nމިމަހުގެ ނުވަވަނަ ދުވަހު ބަންޑާރަ ނައިބުގެ އޮފީހުން ނެރުނު ބަޔާނެއްގައި ބުނީ ނޫމަޑިގެ ފަރާތުން ދިވެހި ސަރުކާރާ ދެކޮޅަށް ހެއްކެއްގެ ގޮތުގައި ޑރ. މުއިއްޒު ހުށަހަޅައި، ސަރުކާރާ ދެކޮޅަށް އާބިޓްރޭޝަންގައި އޭނާ ބަޔާން ދެއްވާފައިވާއިރު، ވަޒީރުކަމުގައި އޭނާ ވަނީ އެ މައްސަލާގައި ދައުލަތް ދިފާއު ކުރައްވާފައިވާ ކަމަށެވެ.\nއެގޮތުން ނޫމަޑީގެ މައްސަލަ ޑިސެންބަރު 11، 2017 ގައި އާބިޓްރޭޝަނަށް ހުށަހެޅުމުން ދައުލަތުން އެ މައްސަލާގައި ކުރިއަށްދާނެ ގޮތާއި ނެގޭނެ ދިފާއުތަކާ ގުޅޭގޮތުން މަޝްވަރާކޮށް، ނިންމުންތައް ނިންމާފައި ވަނީ ހައުސިން މިނިސްޓަރުގެ ހައިސިއްޔަތުން މުއިއްޒުގެ ބައިވެރިވުމާއެކުގަ ކަމަށެވެ.\nމި މައްސަލައާ ގުޅިގެން މުއިއްޒު ރައްޔިތުންގެ މަޖިލީހުގެ ކޮމިޓީއަށް ހާޒިރުކޮށް ސުވާލު ވެސް ކޮށްފައިވެ އެވެ.


Kim Ge Ufandhuvahah Manmma Liynu Siteege Dhigumin 20 Sofhaa Ah Araa - Vaguthu\nކިމްގެ އުފަންދުވަހަށް މަންމަ ލިޔުނު ސިޓީގެ ދިގުމިން 20 ސަފްހާއަށް\nކީޕިން އަޕް ވިތްދަ ކާޑޭޝިއަންގެ ތަރި ކިމް ކާޑޭޝިއަންގެ އުފަންދުވަހަކަށް އޭނާގެ މަންމަ، (ކްރިސްޖެނާ) ލިޔުނު ސިޓީގެ ދިގުމިން 20 ސަފްހާއަށް އަރައެވެ. މި ސިޓީ އަކީ ކިމް ކާޑޭޝިއަންގެ 40 ވަނަ އުފަންދުވަހަށް ލިޔުނު ސިޓީއެކެވެ.\nދާދިފަހުން ކްރިސް ޖެނާ ބޭރުގެ ނޫހަކަށް ދިން އިންޓަވިއުއެއްގައި ބުނީ އޭނާގެ ހަ ކުދިންނަށްވެސް މިހާރު ސިޓީތައް ފޮނުވާފައިވާ ކަމަށެވެ.\nމިފަދަ ގޮތަށް ސިޓީ ލިޔުމަކީ މިހާރު ވަރަށް މަދުން ނޫނީ ނުފެންނަ ކަމެއް ކަމަށް ގިނަ ބަޔަކު ބުނެއެވެ.\nއުމުރުން 65 އަހަރުގެ ކްރިސް ޖެނާ ބުނީ އަބަދުވެސް އޭނާގެ ކުދިންނަށް ސިޓީ ލިޔަން ވިސްނާކަމަށެވެ. ނަމަވެސް އެއީ ވަރަށް ގިނަ ވަގުތު ނަގާ ކަމަކަށް ވުމުން އަދި ވަގުތު ނުދެވެނީ ކަމަށް އޭނާ ބުނެއެވެ. އަދި އޭނާ ލިޔަނީ ވަރަށް ދިގު ސިޓީތައް ކަމަށް ކްރިސް ބުނެފައި ވެއެވެ.\nކިމްގެ އުފަންދުވަހަށް ވުމުން އޭނާ އާއި މެދު ދެކޭގޮތް ހާމަކުރުމަށް މި އަހަރު ރީތި ސިޓީއެއް ލިޔުނީ ކަމަށް ކްރިސް ބުނެއެވެ.\nކްރިސް ބުނީ އޭނާ ސިޓީތައް ލިޔުނު މީހުންގެ ތެރޭގައި ކޯޓްނީ ކާޑޭޝިއަން، ކެންޑެލް، ކައިލީ ޖެނާ، ރޮބް، ކްލޮއީ ކާޑޭޝިއަން ހިމެނޭ ކަމަށެވެ. އޭނާގެ ސިޓީތަކުގައި ދަރިންނާއި ދޭތެރޭ އޭނާ ދެކޭގޮތާއި ހަޔާތުގައި ދިމާވެފައިވާ ގިނަ ކަންކަމުގެ ވާހަކަ ހިމަނާފައިވާނޭ ކަމަށް ވެއެވެ. އަދި ދުވަހަކުވެސް ހަނދާނުން ނުފިލާނޭ ކަންކަމުގެ ވާހަކަވެސް ހިމަނާފައި ވާނޭ ކަމަށް އޭނާ ބުނެއެވެ.\nސިޓީ ލިޔުމާއި ބެހޭގޮތުން ކްރިސް ބުނީ ވަގުތު އޮއްވައި އެންމެންވެސް އެކަން ކުރަންވީ ކަމަށެވެ. ކޮންމެ މީހަކަށްވެސް އޭނާ ދޭނެ ނަސޭހަތަކީ އެއީކަމަށް ކްރިސް ބުންޏެވެ.\nމެއި 13, 2021 18:35\nއައިވިލް އޯލްވޭސް ލަވްޔޫ ކިމް. ޖަރުމަނުން ދިމާވާނެ ކަމައް އުނމީދުކުރަން.


Dharani nudhahkan maruvi kamah hedhunu loabiveriyaa falhaa araifi\nދަރަނި ނުދައްކަން މަރުވި ކަމަށް ހެދުނު ލޯބިވެރިޔާ ފަޅާ އަރައިފި\nކުރީގެ ލޯބިވެރިންނާ ބައްދަލުވުމަކީ ވެސް ބައެއް މީހުންނަށް ވަރަށް ނޭދެވޭ އަސަރުތަކެއް ކުރާ ކަމެކެވެ. ލޯބިވެރިޔާ މަރުވީ ކަމަށް ހިތާ އެކަމުގެ ހިތާމައިގައި އެތައް އަހަރެއް ހޭދަވާ ފަހުން އެ މީހާއާ އަލުން ދިމާވެއްޖެނަމަ ހިތަށް ވާނެ ގޮތް އަދި ބަޔާން ކުރަން ވެސް ދަތިވާނެ އެވެ.\nއޮސްޓްރޭލިޔާގެ ރޭޗަލް އަށް އޭނާގެ ކުރީގެ ލޯބިވެރިޔާ އާ ބައްދަލުވީ އޭނާ މަރުވީ ކަމަށް ގަބޫލު ކޮށްގެން ހުންނަތާ ދެ އަހަރު ވީ ފަހުންނެވެ. ރޭޗަލް އަށް އެނގުނު ގޮތުގައި އޭނާގެ ލޯބިވެރިޔާ މަރުވެ ގަދަ ސަލާމަތުން އެބަ ހުއްޓެވެ.\nރޭޗަލް އާއި އޭނާގެ ގޭދޮށުގައި ހުންނަ ރެސްޓޯރެންޓެއްގައި ކައްކާއެއްގެ ގޮތުގައި މަސައްކަތް ކުރާ މި މީހާ އާ ބައްދަލުވީއިރު ރޭޗަލްގެ އުމުރުން 18 އަހަރެވެ. އެ ފިރިހެންމީހާގެ އުމުރުން 21 އަހަރެވެ. ދެ މީހުން ރައްޓެހިވިތާ އެންމެ ތިން މަސް ދުވަސް ތެރޭގައި އެ މީހާ ވަނީ ރޭޗަލް އަތުން 1400 އޮސްޓްރޭލިޔަން ޑޮލަރު ދަރަންޏަށް ނަގާފަ އެވެ. އަތަށް ލިބުނު އަނިޔާއަކަށް ފަރުވާ ކުރަން ކަމަށް ބުނެ އެވެ.\nމާ ގިނަ ދުވަހެއް ނުވެ ދެ މީހުން ރުޅިވި އެވެ. ވަރަށް ކޫސަނި މައްސަލައެއްގަ އެވެ. ރުޅިވެފަ ވެސް ރޭޗަލް އަތުން އަތުލި ފައިސާ އޭނާ ރައްޓެހިވެގެން އުޅުނު މީހާ ނުދެ އެވެ.\nދުވަސްކޮޅެއް ފަހުން އެމީހާ އަށް ރޭޗަލް ކުރާ މެސެޖްތަކަށް ޖަވާބު ލިބުން ހުއްޓުނެވެ. ދުވަސްކޮޅަކުން އެމީހާގެ ރައްޓެހިންގެ ފަރާތުން ރޭޗަލް އަށް އެނގުނީ އޭނާ ދިރިއުޅުނު ގޭގައި ހުރި އޭނާގެ އެއްޗެހި ވެސް މަޑުމަޑުން މަދުވަމުންދާ ކަމެވެ. އެގޮތުން އެނދާއި ފަރުނީޗަރު އަދި ހުރިހާ އެއްޗެއް ގެއްލުނެވެ.\nރޭޗަލް އަށް ފަހުން އެނގުނު ގޮތުގައި އެ ފިރިހެންމީހާ ވަނީ އެހެން މީހުން އަތުން ވެސް ދަރަންޏަށް ފައިސާ ނަގާފަ އެވެ. ދުވަސްކޮޅެއް ފަހުން އެ ފިރިހެންމީހާ މަރުވި ކަމަށް އޭނާގެ މަންމަ މީހުން ގާތުގައި ކިޔަން ފެށި އެވެ. ބައިކް ގޭންގަކަށް ފައިސާ ދޭން އޮވެ އެ ފައިސާ ނުދިނީމަ މަރާލީ ކަމަށް އޭނާގެ މަންމަ ކިޔަމުން ދިޔަ ކަމަށް ވެއެވެ.\nމި ވާހަކަ ގަބޫލުކުރަން ދަތިވިޔަސް އެ މީހާ ދޮގު ހަދާނެ ސަބަބެއް އޮތް ކަމަށް ނުފެނުނީމަ އިތުރު ސުވާލެއް ނުކޮށް އޭނާ މަރުވީކަމަށް ރޭޗަލް މުޅީން ނިންމީ އެވެ. އޭނާ ބުނި ގޮތުގައި އެއްވެސް މީހަކު އޭނާގެ މި ވެނި މީހަކު މަރުވެއްޖޭ ބުނެފިއްޔާ މަރުގެ ސެޓްފިކެޓް ދައްކާށެކޭ އެކަކުވެސް ނުބުނާނެ އެވެ.\nކުރީގެ ލޯބިވެރިޔާ މަރުވީ ކަމަށް ރޭޗަލް މުޅިން ނިންމިތާ ދެ އަހަރު ފަހުން އެކުވެރިއަކާއެކު އެހެން އަވަށެއްގައި ހުރި ރެސްޓޯރެންޓެއްގައި އިންދާ ރޭޗަލް އަށް އެމީހާ ފެނުނެވެ. އެ ރެސްޓޯރެންޓްގައި އިންދަ އެވެ. ރޭޗަލް އަށް ލިބުނީ ޝޮކެކެވެ. ނަމަވެސް އެ ފިރިހެންމީހާ ހުރި ރެސްޓޯރަންޓަށް ވަނުމުގެ ހުއްދަ ނެތީމަ ރޭޗަލް އަށް އެ ތަނަކަށް ނުވަދެވުނެވެ.\nއެ ރޭ އެ ފިރިހެންމީހާގެ މަންމަގެ މެސެޖެއް އަނެއްކާވެސް ރޭޗަލް އަށް ލިބުނެވެ. އެއީ އޭނާގެ ދަރިފުޅު މަރުވެއްޖެކަމަށް ވާހަކަ ދައްކަމުން ހިނގި އަންހެންމީހާ އެވެ. އެ މެސެޖުގައިވަނީ ރެސްޓޯރެންޓްގައި ރޭޗަލް މެން އަޑުގަދަކޮށް ހެދީމަ އޭނާގެ ދަރިފުޅުގެ ވަޒީފާ ގެއްލިއްޖެ ކަމަށެވެ.\nއޭނާގެ ފައިސާ ދޭން ފިރިހެންމީހާ ކައިރީ ރޭޗަލް އެދުމުން އެއްވެސް ފައިސާއެއް ދޭން އޮތް ކަމަކަށް އެމީހާ އެއްބަހެއް ނުވި އެވެ.


ކޮރޯނާވައިރަސް މިޔުޓޭޓްވަމުންދާ ގޮތް ބަލާ ކުރަމުންދާ ދިރާސާގެ...\nކޮރޯނާވައިރަސް މިޔުޓޭޓްވަމުންދާ ގޮތް ދިރާސާކުރުން\nކޮރޯނާވައިރަސް މިޔުޓޭޓްވަމުންދާ ގޮތް ބަލާ ކުރަމުންދާ ދިރާސާގެ ތެރެއަށް ޖަރމަނީ\nޖަރުމަނުން އަންނަނީ މިދިރާސާ އިތުރަށް ފުޅާކުރުމަށް މަސައްކަތްކުރަމުން\nކޮރޯނާވައިރަސް އަށް ޕޮޒިޓިވްވާ ސާމްޕަލްތަކުގެ ތެރެއިން5އިންސައްތަ ސާމްޕަލްގެ ޖެނެޓިކް ކޯޑް ދެނެގަތުމަށް ޖަރުމަނުން މަސައްކަތްކުރާނެ\nވައިރަސްގެ ޖެނެޓިކް ކޯޑް ދެނެގަތުމަށް ދިރާސާތައް ކުރިއަށް ގެންދާނެ ގޮތާއި ގުޅޭގޮތުން އެކުލަވާލާފައިވާ ކަރުދާސް ވަނީ ހާމަކޮށްފައި\n15 ޖެނުއަރީ 2021 | ހުކުރު 09:22\nކޮވިޑް-19 އަށް އުފައްދާފައިވާ ވެކްސިންގެ ޑޯޒެއް\nކޮރޯނާވައިރަސް މިޔުޓޭޓް ވަމުންދާގޮތް ބެލުމަށް ޔޫރަޕްގެ ބައެއް ގައުމުތަކުން ކުރަމުންދާ މަސައްކަތްތަކުގެ ތެރެއަށް ޖަރުމަނުން ވަންނަން ބޭނުންވާކަން އެގައުމުން ހާމަކޮށްފިއެވެ.\nކޮރޯނާވައިރަސްގެ ޖީން ސީކުއެންސް ބަދަލުވަމުންދާ ގޮތް ބެލުމުގައި އެންމެ އިސްކޮށް ހަރަކާތްތެރިވަމުން އަންނަނީ މިވަގުތު އިނގިރޭސިވިލާތާއި ޑެންމާކުގެ ސައިންސްވެރިންނެވެ.\nދުނިޔެއިން ކޮވިޑް-19 ފެނުނުތާ އަހަރަކަށްވުރެ ގިނަ ދުވަސްވެފައިވާއިރު އަދިވެސް ވައިރަސް ޖެހޭ މީހުންގެ އަދަދުތަކަށް މަޑުޖެހުމެއްނާދެއެވެ. 90 މިލިއަނަށްވުރެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުން އަންނައިރު ގިނަ ގައުމުތަށް ވައިރަސްގެ ސަރޖެއް އައިސްފައިވަނީ ވައިރަސްގެ އައު ވޭރިއަންޓްތަކުގެ ސަބަބުން ކަމަށް ސައިންސްވެރިން ގަބޫލުކުރެއެވެ.\nވައިރަސް ފެތުރޭ މިންވަރު އިތުރުވަމުން އަންނައިރު ގައުމުތަކުން އަންނަނީ އެގައުމަކަށް ބޭނުންވާ މިންވަރަށް ކޮވިޑް ވެކްސިން ހޯދުމުގެ މަސައްކަތް ހަލުވިކަމާއެކު ކުރަމުންނެވެ. އަދި ވައިރަސް ފެތުރުން ކޮންޓްރޯލްކުރުމަށް އަޅާފައިވާ ފިޔަވަޅުތައް އިތުރަށް ވަރުގަދަ ކުރަމުންނެވެ.\nވައިރަސްގެ ޖެނޯމް ސީކުއެންސިންގ އަކީ ވައިރަސް ބަދަލުވަމުންދާ ގޮތް ދެނެގަތުމަށްޓަކައި ކުރާކަމެކެވެ. އެކަމުގެ ސަބަބުން ކޮވިޑް-19 ފެތުރެމުންދާ ގޮތް ދެނެގަތުމަށް ފަސޭހަވެ ވައިރަސް ފެތުރުން ކޮންޓްރޯލްކުރުމަށް އަޅަންވީ ފިޔަވަޅުތައް ދެނެގަތުމަށް ފަސޭހަވެގެންދާނެއެވެ.\nވައިރަސް ޖެނޯމް ސީކިއެންސިންގ ބެލުމަށް އަވަސް އަވަހަށް ގިނަ ސާމްޕަލްތަކެއް ބޭނުންކުރާނަމަ އެޕިޑެމިލޮޖިސްޓުންނާއި ސިއްހީ އިދާރާތަކަށް ވައިރަސް ފެތުރޭގޮތް ދެނެގަތުމަށް ފަސޭހަވެ ވައިރަސް ފެތުރުން ކޮންޓްރޯލްކުރުމަށް އަޅާފައިވާ ފިޔަވަޅުތައް ކާމިޔާބުވާ މިންވަރު ދެނެގަތުމަށް ފަސޭހަވާނެއެވެ. އަދި ވައިރަސްގެ އައު ވޭރިއަންޓެއް އުޅޭނަމަ އެކަން އަވަހަށް ދެނެގަތުމުގެ ފުރުސަތުވެސް އެއާއެކު ބޮޑުވެގެންދާނެއެވެ.\nއަދި އައު ވޭރިއަންޓުން ފެންނާނެ އަލާމަތްތަކާއި އެ ވޭރިއަންޓުގެ ނުރައްކާތެރިކަން ހުރި މިންވަރާއި ވެކްސިން އުފެއްދުމަށް ދެން ކުރަންޖެހޭ މަސައްކަތްތައް އެނގިގެންދާނެއެވެ. އެހެންކަމުން މިފަދަ ޕެންޑަމިކެއްގައި އުޅޭއިރު ވައިރަސްގެ ޖެނޯމް ސީކުއެންސިންގ އަކީ ވަރަށް މުހިންމު ކަމެއްކަމަށް މާހިރުން ދެކެއެވެ.\nވައިރަސްގެ ޖެނެޓިކް ކޯޑް ދެނެގަތުމަށް ދިރާސާތައް ކުރިއަށް ގެންދާނެ ގޮތާއި ގުޅޭގޮތުން ޖަރުމަނުގެ ސަރުކާރުން އެކުލަވާލާފައިވާ ޑްރާފްޓް ކަރުދާސް އެގައުމުގެ ހެލްތު މިނިސްޓްރީން ވަނީ މިހަފްތާގައި ހާމަކޮށްފައެވެ. މިކަރުދާހާ ގުޅޭގޮތުން މަޝްވަރާކުރުމަށް ހުޅުވާލާފައިވާއިރު މިކަރުދާސް ބުނާގޮތުން ކޮރޯނާވައިރަސް އަށް ޕޮޒިޓިވްވާ ސާމްޕަލްތަކުގެ ތެރެއިން5އިންސައްތަ ސާމްޕަލް އެކަމަށް ޚާއްސަކުރެވިފައިވާ ލެބޯޓްރީތަކަށް ގެންގޮސް ވައިރަސްގެ ޖެނެޓިކް ކޯޑް ދެނެގަތުމަށް މަސައްކަތްކުރެވޭނެއެވެ.\nމިކަމާއި ގުޅޭގޮތުން ވާހަކަދައްކަވަމުން ޖަރުމަނުގެ އިންފެކްޝިއަސް ޑިޒީސް އެޖެންސީން ބުނެފައިވަނީ އިނގިރޭސިވިލާތުން ބަލަމުންދަނީ5އިންސައްތަ އާއި 10 އިންސައްތަ އާ ދެމެދުގެ ސާމްޕަލުކަމަށެވެ. އަދި ޑެންމާކުގައި ހަފްތާއެއްގެ ތެރޭގައި 10،000 ޕޮޒިޓިވް ސާމްޕަލްގެ ސީކުއެންސް ދެނެގަތުމުގެ މަސައްކަތް ކުރެވޭކަމަށް އެއެޖެންސީ ބުނެއެވެ.\nމިހާތަނަށް އައިއިރު ވައިރަސްގެ ޑީއެންއޭ މޮލިކިޔުލްގައި ކެމިކަލް ބްލޮކްސްތައް އުފެދިގެން އަންނަގޮތް ދެނެގަނެވިފައިވަނީ ޕޮޒިޓިވް ސާމްޕަލްތަކުގެ ތެރެއިން 13 އިންސައްތަ ސާމްޕަލުގެއެވެ. އެއާއެކު އެސާމްޕަލްތަކުގައި ޖީންއަށް އަންނަ ބަދަލުތަކާއި އެނޫންކަންކަން ދިރާސާކުރާ ފަރާތްތަކަށް ވަނީ ދެނެގަނެވިފައެވެ.\nޑެންމާކުން އަންނަނީ ސީކުއެންސިންގ ކުރެވޭ މިންވަރު އިތުރު ކުރުމަށް މަސައްކަތްކުރަމުންނެވެ. އެގައުމުން ބުނެފައިވަނީ ތިން ހަފްތާތެރޭގައި ހުރިހާ ސާމްޕަލެއް އެނަލައިޒްކޮށް ނިންމުމުގެ ގާބިލްކަން އެގައުމަށް ލިބިފައިވާ ކަމަށެވެ.\nއިނގިރޭސިވިލާތުންވެސް އަންނަނީ ދުވާލެއްގެ މައްޗަށް ހާހެއްހާ ސާމްޕަލް ސީކުއެންސްކުރަމުންނެވެ. އެގައުމުން މިދިރާސާތައް ކުރަން ފަށާފައިވަނީ ޕެންޑަމިކް ފެށުނުތަނާއެވެ.\nޖަރުމަނުން ބުނާގޮތުގައި ޑިސެމްބަރ މަހު އެގައުމަށް 200 އާއި 250 އާ ދެމެދުގެ އަދަދެއްގެ ސާމްޕަލް ސީކުޔެންސް ކުރެވިފައިވާނެއެވެ.\nޖަރުމަނުން އަންނަނީ މިދިރާސާ އިތުރަށް ފުޅާކުރުމަށް މަސައްކަތްކުރަމުންނެވެ. އެގޮތުން މިހާރު އެކުލަވާލާފައިވާ ކަރުދާހުގައި ބުނާގޮތުން އެގައުމުގެ ލެބޯޓްރީތަކުގެ ތެރެއިން ވައިރަސްގެ ޖެނޯމް ސީކުޔެންސްކުރާ ކޮންމެ ފަހަރަކު 243 ޑޮލަރު ސަރުކާރުން އެލެބޯޓްރީއަކަށް ދޭނެއެވެ. މިމަސައްކަތަށް ޖަރުމަނުގެ ސަރުކާރުން ވަނީ 200 މިލިއަން ޔޫރޯ ކަނޑައަޅާފައެވެ.\nކަމާބެހޭ މާހިރުން ގަބޫލުކުރާ ގޮތުގައި މިހާރު ފެނިގެން އުޅޭ އައު ވޭރިއަންޓަކީ މިވައިރަސްގެ އެންމެ ފަހު ވޭރިއަންޓަކަށް ނުވާނެއެވެ. އެހެންކަމުން ޒަމާނީ ވަސީލަތްތަކުގެ ބޭނުންކޮށްގެން އެކަމަށް ޚާއްސަ އިސްކަމެއްދީގެން ވައިރަސް އަށް އަންނަ ބަދަލުތައް ދެނެގަތުމަށް މަސައްކަތްކުރަންޖެހޭ ކަމަށް މާހިރުން ބުނެއެވެ.


SunOnline: Malaysia gai kiyavaa kudhinge therein enburi dhaan beynun kudhinnah haassa flight eh\nމެލޭޝިއާގައި ކިޔަވާކުދިންގެ ތެރެއިން އެނބުރިދާން ބޭނުންވާ ކުދިންނަށް ހާއްސަ ފްލައިޓެއް\nމޯލްޑިވިއަންގެ އެއާބަސް. މީގެ ކުރިން މެލޭޝިއާގއި ތިބި ދިވެހިން ގެނައުމަށް މޯލްޑިވިއަން އިނ ވަނީ ދަތުރުތަކެއް ބާއްވާފައި -- ފޮޓޯ: މޯލްޑިވިއަން\nމެލޭޝިއާގައި ކިޔަވާ ދިވެހި ދަރިވަރުންގެ ތެރެއިން މިވަގުތު ރާއްޖޭގައި ތިބި ދަރިވަރުންނަށް ހާއްސަކޮށްގެން ފްލައިޓެއް ބާއްވަން ނިންމައިފި އެވެ.\nއޭސް ޓްރެވަލްސްގެ މެނޭޖިން ޑިރެކްޓަރު މުހައްމަދު ފިރާގު މިއަދު ސަން އަށް ވިދާޅުވީ މެލޭޝިއާގައި ކިޔަވާ ކުދިންގެ ތެރެއިން މެލޭޝިއާ އަށް ދާން ބޭނުންވާ ކުދިންނަށް ހާއްސަ ފްލައިޓެއް އޭސް ޓްރެވަލްސް އިންބާއްވަން ނިންމާފައިވާ ކަމަށެވެ.\nއެ ފްލައިޓު ބާއްވާނީ އަންނަ މަހުގެ 17 ވަނަ ދުވަހު ކަމަށް އޭނާ ވިދާޅުވި އެވެ. އަދި ފްލައިޓާ ގުޅޭ އިތުރު މައުލޫމާތު އޭސް ޓްރެވަލަސްގެ ފޯނު ނަންބަރު 3336886 ނުވަތަ 7931334 އިން ލިބޭނެ ކަމަށް ވެސް ބުންޏެވެ.\nކޮވިޑް19 އާ ގުޅިގެން ރާއްޖެއިން ބޭރުގައި ތިބި ދިވެހި ދަރިވަރުންގެ ތެރެއިން ގިނަ އަަދަދެއްގެ ދަރިވަރުން ވަނީ ރާއްޖެ އައިސްފަ އެވެ. އޭގެ ތެރޭގައި މެލޭޝިއާގައި ކިޔަވާ ދަރިވަރުން ވެސް ހިމެނެ އެވެ.\nމެލޭޝިއާ އަށް ދާން ބޭނުން ދަރިވަރުންނަށް ހާއްސަ ފްލައިޓެއް ބާއްވަން ނިންމާފައިވާ އިރު އެ ފްލައިޓުން މެލޭޝިއާގައި ތިބި ދިވެހިންގެ ތެރެއިން އަނބުރާ ރާއްޖެ އަންނަން ބޭނުންވާ ފަރާތްތަކަށް އެ ފުރުސަތުވެސް އޮންނާނެ ކަމަށް އެ ފަރާތުން ބުންޏެވެ.\nކޮވިޑް19 އާއި ގުޅިގެން މެލޭޝިއާގެ ކޮލެޖު ޔުނިވާސިޓީތަކުގެ ކިޔެވުން އޮންލައިން ކޮށްފައިވާއިރު އަންނަ އޮކްޓޯބަރުގެ ތެރޭގައި ކޮލެޖު، ޔުނިވާސިޓީތަކުގެ ފިޒިކަލް ކްލާސްތައް ފަށަން ދަނީ މަސައްކަތް ކުރަމުންނެވެ.\nމެލޭޝިއާގެ ނޫސްތައް ބުނާ ގޮތުން މެލޭޝިއާގައި ކިޔަވާ ބޭރު ދަރިވަރުން އަނބުރާ އެގައުމަށް އެތެރެވާނަމަ، އެޑިޔުކޭޝަން މެލޭޝިއާ ގްލޯބަލްގައި ރެޖިސްޓްރީވާން ޖެހެ އެވެ. އަދި އިމިގްރޭޝަން ހުއްދަ ލިބުމުން ނޫނީ އެގައުމަށް އެތެރެ ނުވެވޭނެ ކަމަށާއި މެލޭޝިއާ އަށް އެތެރެވުމަށް ފަހު 14 ދުވަހުގެ ކަރަންޓީނު ފުރިހަމަކުރަން ޖެހޭނެ ކަމަށް ވެސް ބުނެފައިވެ އެވެ.\nމެލޭޝިއާ އަކީ ގިނަ އަދަދެއްގެ ދިވެހިން މަތީ ތައުލީމު ހާސިލްކުރަމުން އަންނަ ގައުމެކެވެ.


Isolation facility in dhookuraa meehunaa medhu thafaath kurun nugengulhen ilthimaas kohffi – Iru\nތ. ގުރައިދޫ ބަނދަރުގެ 22 އިންސައްތަ މަސައްކަތް ނިމިއްޖެ\nވަރު އައިލެންޑް ރިސޯޓުގައި އަލިފާނުގެ ހާދިސާއެއް ހިނގައިފި\nފައިސާއަށް ބޭނުންޖެހިގެން އަނިލް ކަޕޫރު ކުޅުނު ފިލްމުތަކަކީ މިއީ\nޝާހިދު މި އެދެނީ އަންހެނުން ރުއްސާނެ މޮޅު އުކުޅަކަށް!\nއައިސޮލޭޝަން ފެސިލިޓީން ދޫކުރާ މީހުންނާމެދު ތަފާތު ކުރުން ނުގެންގުޅުމަށް އިލްތިމާސްކޮށްފި\nސަމާ·7އެޕްރީލް 2020\nއައިސޮލޭޝަން ފެސިލިޓީގައި ތިބޭ މީހުންގެ ތެރެއިން މުޖުތަމަޢަށް ދޫކުރާ މީހުންނާ މެދު ތަފާތު ކުރުންތައް ނުގެންގުޅުމަށް އިލްތިމާސްކޮށްފިއެވެ.\nރޭ ކޮވިޑް-19ގެ އެންމެފަހުގެ މަޢުލޫމާތު ހިއްސާކުރުމަށް ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ރަފީޤް ވިދާޅުވީ ޕޮޒިޓިވްވެގެން ނުވަތަ އަލާމާތެއް ފެނިގެން ވެލިދޫ އައިސޮލޭޝަން ފެސިލިޓީއަށް ގެންގޮސް، ފަރުވާ ދިނުމަށްފަހު ރަނގަޅުވެގެން އިތުރަށް ވެސް އެންމެ މަދުވެގެން ދެޓެސްޓެއް ކުރާނެ ކަމަށެވެ. އަދި އެދެޓެސްޓުގެ ނަތީޖާ ނެގެޓިވްވުމާއެކު، އަލާމަތްތައް ފެނުނުތާ 14 ދުވަސް ފަހުން ދޫކޮށްލަނީ އެއްވެސް އަލާމާތެއް ނުފެންނަކަން ޔަޤީންވުމާއެކު ކަމަށެވެ.\nނަމަވެސް އައިސޮލޭޝަންގައި ތިބި ބައެއް މީހުން ރަށަށް ދިއުމުން ނުވަތަ މާލެއަށް އައުމުން ބާކީކޮށް އެކަހެރިކުރާ މަޢުލޫމާތު ލިބޭ ކަމަށް ޑރ.ނަޒްލާ ވިދާޅުވިއެވެ. އަދި ވިދާޅުވީ ބައެއް ފަހަރު ޓެކްސީތަކަށް ނޭރުވުމާއި، ނޫނީ މަސައްކަތަށް ނުކުތުމުން ނުވަތަ ރައްޓެހިންނާއެކު އުޅޭ އުޅުމުގަވެސް އެހެން މީހުން އެކަމާ މައްސަލަ ޖައްސާ ކަންބޮޑުވުންފާޅުކުރާ ކަމަށެވެ.\nއެހެންކަމުން އެފަރާތްތައް އެކަހެރިކޮށް ބާކީ ނުކުރުމަށް ޑރ. ނަޒްލާ އިލްތިމާސްކުރެއްވިއެވެ.\nޑރ.ނަޒްލާ ވިދާޅުވީ ހޯމް އައިސޮލޭޝަންގައި ތިބޭ މީހުން ވެސް ދޫކުރަނީ ދެފަހަރެއްގެ މަތިން ކޮވިޑް-19އަށް ޓެސްޓުކުރުމަށްފަހު، ނަތީޖާ ނެގެޓިވްވިޔަސް، އަދި އަލާމާތެއް ނުފެނުނަސް ދޫކޮށްލަނީ 14 ދުވަސްފަހުން ކަމަށެވެ. އަދި މިއީ ޢާންމު ރައްޔިތުން ކަންބޮޑުވާންޖެހޭ ކަމެއް ނޫންކަން ޑރ. ނަޒްލާ ފާހަގަކުރެއްވިއެވެ.\nމީގެ އިތުރުން ޑރ. ނަޒްލާ ވިދާޅުވީ ކޮވިޑް-19އިން ސަލާމަތްވުމަށް ޢަމަލުކުރުމަށް ޞިއްޙީ އިދާރާއިން ނެރިފައިވާ އިރުޝާދުތަކާ އެއްގޮތަށް ޢާންމުން ޢަމަލުކުރަންޖެހޭ ކަމަށެވެ. އަދި ވަކި ބަޔަކު ގޭގައި މަޑުކޮށް، އަތްދޮވެ އުޞޫލާ އެއްގޮތަށް ޢަމަލުނުކުރި ނަމަވެސް ބަޔަކު މީހުން ޢަމަލުކުރާ ގޮތުގެ ސަބަބުން ބަލި ފެތުރުމުގެ ބިރު އެބައޮތް ކަމަށެވެ.


Umaru isve idhikolhu maahefumeh baahvanee\nއުމަރު އިސްވެ އިދިކޮޅު މާހެފުމެއް ބާއްވަނީ\nކުރީގެ ހޯމް މިނިސްޓަރު އުމަރު ނަސީރު އިސްވެ "އިދިކޮޅު މާހެފުން" ގެ ނަމުގައި މާހެފުމެއް ބާއްވަން ނިންމައިފި އެވެ.\nފޭސްބުކް މެދުވެރިކޮށް އުމަރު ވިދާޅުވީ "އިދިކޮޅު މާހެފުން" އޮންނާނީ، މޭމަހުގެ ތިންވަނަ ދުވަހުގެ ރޭ 9.00 ގައި ޕީޕީއެމް އޮފީހާ ދިމާއިން އާޓިފިޝަލް ބީޗު ކުރިމަތީގައި ކަމަށެވެ. އަދި އެ މާހެފުމުގައި ބައިވެރިވާން ބޭނުންވާ ހުރިހާ ފަރާތްތަކަށް އޭނާ ވަނީ ދައުވަތެއް ދެއްވާފަ އެވެ.\nޕީޕީއެމް އުފެެއްދި ދުވަސްވަރު އެ ޕާޓީގައި އިސްކޮށް ހަރަކާތްތެރިވެ ވަޑައިގެންނެވި އުމަރު މިހާރު ވަނީ އެ ޕާޓީގެ ރައީސަކަށްވެ ވަޑައިގަތުމުގެ ޝައުގުވެރިކަން ވެސް ފާޅު ކުރައްވާފަ އެވެ.\nއުމަރު އަލުން ޕީޕީއެމާ ގުޅި ވަޑައިގަތުމަށާއި ލީޑާޝިޕަށް ވަޑައިގަތުމަށް ޝައުގުވެރިކަން ފާޅު ކުރައްވާފައިވާ ކަން ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވެސް ވަނީ އެ ޕާޓީގެ ކައުންސިލް މެންބަރުންނާ ހިއްސާ ކުރައްވައިފަ އެވެ.\nއުމަރު ޝައުގުވެރިވެ ވަޑައިގަންނަވަނީ ޕީޕީއެމްގެ ލީޑަރަކަށް ނުވަތަ ރައީސްގެ މަގާމަށް ވަޑައިގަންނަވަން ކަމަށާއި، އަދި އެ މަގާމް ލިބިވަޑައިގެންފި ނަަމަ ޕީޕީއެމް އަލުން ކޮޅަށް ޖަހައި "ރީ ބްރޭންޑު" ކުރައްވާނެ ކަމަށްވެސް އުމަރު ވަނީ ވިދާޅުވެފަ އެވެ.\nއުމަރު ނަސީރު ޕީޕީއެމް އިދިކޮޅު ފަރާތްތައް\nވޯޓުން މި ސަރުކާރަށް ހިތިކަން ފެންނާނެ: އުމަރު\n"ވާވައްދަން ނޫޅޭ، ޓިކެޓަކީ ޔާމީންގެ އެއްޗެއް"\nބްރޮޑްކޮމްއާ ދެކޮޅަށް މުޒާހަރާއެއް ކުރަނީ\n"އިދިކޮޅުން އުމަރަށް ފުރުސަތެއް ނެތް"